അന്വേഷിച്ച് ചെന്നപ്പോള് അച്ഛന് റംസിലെ പൊലീസ് സ്‌റ്റേഷനിലായിരുന്നു | Deshantharam fathers day out by smith anthikkad\nമറവിരോഗം അച്ഛനെ വിഴുങ്ങിയ ദിവസം! ...ദേശാന്തരത്തില് ഇന്ന് സ്മിത്ത് അന്തിക്കാട് എഴുതുന്നു\nRas Al-Khaimah - Ras al Khaimah - United Arab Emirates, First Published Oct 16, 2021, 5:11 PM IST\nരാത്രിയിലായിരുന്നു അയാള് വിളിച്ചത്.9മണി ആയിക്കാണും.\n'അച്ഛന് ഇതുവരെ എത്തിയിട്ടില്ല'\nഎനിക്ക് പെട്ടെന്ന് ആളെ മനസ്സിലായില്ല. ഞാന് ബാബുവാണ് രവിയേട്ടന്റെ റൂം മേറ്റ്. ഞാന് വരുമ്പോഴേക്കും കുളി കഴിഞ്ഞു കിടക്കാറുള്ള ആളാ. ഇന്ന് ഞാന് കുറച്ചു നേരത്തെയാണ്. വന്നപ്പോള് മുറ്റത്തു ടാക്‌സിയും കാണാന് ഇല്ല. അതാ നിന്നെ വിളിച്ചത്..'\nഞാന് വേഗം വരാം ചേട്ടാ ന്നും പറഞ്ഞു ഫോണ് വെച്ചു. മില്ലറ്റിനെ വിളിച്ചു കാര്യം പറഞ്ഞു. എനിക്ക് ഉടന് റാസ് അല് ഖൈമയില് പോകണം. വണ്ടി വേണം.\nകുറച്ചു നേരത്തിനുള്ളില് മില്ലെറ്റ് കാറുമായി എത്തി. കൂടെ വരാനുള്ള തയ്യാറെടുപ്പിലാണ് മില്ലെറ്റ്.\nസാരമില്ല, ഞാന് പോയി നോക്കി വരാം. എന്തേലും ആവശ്യമുണ്ടേല് വിളിക്കാം.\nശനിയാഴ്ച ആയിരുന്നതിനാല് റാസ് അല് ഖൈമയിലേക്ക് തിരക്ക് കുറവായിരിക്കും. വീക്കെന്‍ഡിലാണ് അങ്ങോട്ട് തിരക്ക്. കുറച്ചു ജോലി തിരക്കായതിനാല് ഈയാഴ്ച അച്ഛന്റെ അരികില് പോയിരുന്നില്ല. വരുമെന്നു പറഞ്ഞിരുന്നു. പക്ഷെ വിചാരിച്ച പോലെ ജോലി തീര്‍ന്നില്ല\nവെള്ളിയാഴ്ചയും കൂടി നില്‍ക്കേണ്ടി വന്നു. അച്ഛന്റെ അരികില് നിന്ന് വീണ്ടും ഷാര്‍ജയിലേക്ക് തന്നെ തിരിച്ചു പോന്നതിനു ശേഷം ഓരോ വീക്കെന്‍ഡും അച്ഛന്റെ അടുത്തേക്ക് തന്നെ പോകും. റാസ് അല് ഖൈമ എനിക്ക് അപ്പോഴേക്കും അന്തിക്കാട്\nപോലെ പ്രിയപ്പെട്ടതായി തീര്‍ന്നിരുന്നു\nഅവിടെ ഉണ്ടായിരുന്ന5കൊല്ലവും അച്ഛന്റെ ഒപ്പം, ഒരേ റൂമില് തന്നെ. മിക്കവാറും ഞങ്ങള് രണ്ട് പേരും മാത്രം.\nഅച്ഛന് ആരുമായും അത്ര വേഗം അടുക്കില്ല. ഇഷ്ടയാല് അത് മാറുകയുമില്ല. അതിന് പ്രായ ഭേദമില്ലായിരുന്നു.എന്റെ അടുത്ത സുഹൃത്തുക്കള് അച്ഛന്റെയും അടുത്ത ചങ്ങാതിമാര് തന്നെയായിരുന്നു.\nഇവിടെ അച്ഛനൊപ്പം താമസിക്കാന് തുടങ്ങിയപ്പോഴാണ് ഞാനും അച്ഛനെ തിരിച്ചറിയാന് തുടങ്ങിയത്. നാട്ടില് വല്ലപ്പോഴും രണ്ട് വര്‍ഷം കൂടുമ്പോള് ലീവിനെത്തുന്ന കര്‍ക്കശക്കാരനായ അച്ഛനെയായിരുന്നു അത് വരെയും എനിക്ക് പരിചയം. ഇവിടെ പക്ഷെ എന്നെ കാത്തിരുന്നത് അച്ഛന്റെ മറ്റൊരു മുഖം. ചെറിയ കുട്ടിയെ എന്ന പോലെ എന്നെ നോക്കി.\nഞാന് സ്‌കൂളില് ഒന്നില് ചേരുമ്പോള് അച്ഛന് ഇവിടെ ആയിരുന്നു. അന്ന് അച്ഛന് ചെയ്യാന് കഴിയാതിരുന്നതൊക്കെ 23 വയസ്സില് അച്ഛന് എനിക്കായി വാങ്ങിച്ചു തരികയാണെന്നു എനിക്ക് തോന്നി.\nറോഡ് വിജനമായിരുന്നു. ബാബേട്ടന് ഉറങ്ങിയിരുന്നില്ല. ചേട്ടന് ചെറിയ രീതിയില് ഒരന്വേഷണം നടത്തി കിട്ടിയ കാര്യങ്ങള് എന്നോട് പറഞ്ഞു. സ്ഥിരമായി7മണി ആകുമ്പോള് അച്ഛന് റൂമിലെത്തും. കുറച്ചു നേരം ടിവി കാണും. സലാഡ് ഉണ്ടാക്കി കഴിക്കും. പിന്നെ കുളിച്ചു9മണി വരെ പിന്നെയും ടിവി കാണും. കിടക്കും. ഞാനും ഇവിടെ എത്തിയത് മുതല് കാണുന്ന അച്ഛന്റെ ശീലങ്ങള് ഇതാണ്.\nഅതുകൊണ്ടു തന്നെ ഒരു റൂമില് ഞങ്ങള് മാത്രം. എന്നും ഭക്ഷണം കഴിക്കാറുള്ള ഹോട്ടലില് അച്ഛന് വൈകീട്ട് ചെന്നിട്ടുണ്ട്. അവിടെ നിന്ന് പിന്നെ എങ്ങോട്ട് പോയെന്നറിയില്ല. പൊതുവെ ആരും ആരെയും കൂടുതല് ശ്രദ്ധിക്കാന് നില്‍ക്കില്ല. സമയമില്ല എന്നതാണ് വസ്തുത. അവരവരുടെ ജോലി, അതിന്റെ തിരക്കുകള്, ടെന്‍ഷന് അതിനിടെ റൂമിലെത്തുമ്പോള് മാത്രമാണ് കുറച്ച് നേരം സംസാരിക്കാന് കിട്ടുന്നത്. ആ ശീലവും ഇല്ലാത്തവരാകുമ്പോള്\nഎത്തിയോ ഇല്ലേ എന്ന് പോലും ആരും അന്വേഷിക്കാന് മിനക്കെടില്ല. ബാബേട്ടനെ പോലെ ഇങ്ങിനെ ഇഷ്ടം കാണിക്കുന്നവരും ഉണ്ട്.\nഎവിടെ അന്വേഷിക്കണം എന്നൊരു പിടിയുമില്ലാതെ ഞാന് കുറച്ചു നേരം അവിടെയിരുന്നു. അച്ഛന് അങ്ങിനെ സൗഹൃദങ്ങളും കുറവാണ്. ഇല്ലെന്നല്ല പക്ഷെ രാത്രി ചെന്ന് നില്‍ക്കാന് മാത്രം ഒരിടവും ഇല്ല. ഒരിക്കലും മറ്റൊരു റൂമില് ചെന്ന് രാത്രി നില്‍ക്കുന്നത് ഇത്രേം വര്‍ഷങ്ങളില് ഞാന് കണ്ടിട്ടുമില്ല. എത്ര ദൂരേക്ക് യാത്ര വന്നാലും7മണി കഴിഞ്ഞാല്\nഒരു കാരണവശാലും പോകില്ല.\nഅതുകൊണ്ടൊക്കെ തന്നെ വിളിച്ചു ചോദിക്കാന് ആരുമില്ല. ഒരു കാര്യം എനിക്ക് ഉറപ്പായിരുന്നു അച്ഛന് എന്തോ പറ്റിയിട്ടുണ്ട്. എന്തോ ഒരു അപകടം. പഴയ കൂട്ടുകാരൊക്കെ അവിടെയുണ്ടെങ്കിലും ആരെയും വിളിക്കാന് തോന്നിയില്ല. വിളിച്ചാല് അവരെത്തും. പക്ഷെ ഈ രാത്രിയില് അവരെ ബുദ്ധിമുട്ടിക്കേണ്ടെന്നു കരുതി. എങ്ങിനെയെങ്കിലും ഒന്ന് കിടന്നാല് മതി എന്ന് കരുതി വരുന്ന അവരുടെ അവസ്ഥ എനിക്കറിയാം.\nഞാന് കാറുമെടുത്തു അച്ഛന് സാധാരണ പോകുന്ന വഴികളിലൂടെ പോയി നോക്കി. ഒഴിഞ്ഞ റോഡുകള് ആളൊഴിഞ്ഞ നഖീല്. വിജനമായ മേരീസിലെ കടല്‍തീരങ്ങള്. ഒഴിഞ്ഞ വഴിയിലൂടെ തിരിച്ചു വരുമ്പോള് പിറകില് നിന്നും ഫ്‌ലാഷ് ലൈറ്റ് ചെയ്ത പോലീസ് വണ്ടി എന്നെ കടന്നു കുറുകെ നിര്‍ത്തി. ഞാന് ഇറങ്ങി ചെന്ന്. എന്താ ഇവിടെ ഈ നേരത്ത്? റെജിസ്‌ട്രേഷന് ദുബായ് ആയതുകൊണ്ടും കൂടിയാണ്.\nഞാന് കാര്യം പറഞ്ഞു.അച്ഛനെ നോക്കി നടക്കാണെന്നും.\nഅവര് അച്ഛന്റെ ടാക്‌സി നമ്പറും എന്റെ മൊബൈല് നമ്പറും വാങ്ങി. നാളെ രാവിലെ മുറൂരില് (ട്രാഫിക് പോലീസ് സ്‌റ്റേഷന്) വന്ന് കാണാനും. അയാളെന്റെ തോളത്തു തട്ടി-''ഒന്നും ഉണ്ടാവില്ല. വിഷമിക്കേണ്ട''\nപിന്നെ എന്തോ ഓര്‍ത്തു തിരിഞ്ഞു നിന്നു. ''ആശുപത്രിയില് തിരക്കിയോ''\nഅതുവരെ ഞാന് പിടിച്ചു നിര്‍ത്തിയ ധൈര്യം ചോര്‍ന്നു. അയാള് പിന്നെയും അരികിലേക്ക് വന്നു. 'ഒന്നും ഉണ്ടാവില്ല.. ധൈര്യമായിരിക്കു.'\nസമയം കുറെ ആയിട്ടുണ്ടായിരുന്നു. എങ്കിലും സാഖ്ര് ആശുപത്രിയില് മുന്‍പ് ഞാന് ടാക്‌സി ഓടിക്കുമ്പോള് സ്ഥിരം കൊണ്ട് വിട്ടിരുന്നവരില് റാണിയെ വിളിച്ചു.\nഅവര് ഉറക്കം പിടിച്ചിരുന്നു. ഞാന് കാര്യം പറഞ്ഞു. റാണി ന്യൂട്രിഷന് ആണ്. അവരാണ് എനിക്ക് രമണി സിസ്റ്ററിന്റെ നമ്പര് തന്നത്. അവര്‍ക്ക് ഒ. പി.യിലാണ് ഡ്യൂട്ടി. കുറെ നേരം റിങ് ചെയ്തതിനു ശേഷമാണ് അവര് ഫോണ് എടുത്തത്.\nഞാന് പേര് പറഞ്ഞു. പിന്നെ അച്ഛന്റെ കാര്യവും.\nഅങ്ങിനെ പേരില് ഒരാള് അവിടെ അഡ്മിറ്റില്ല. എങ്കിലും ഞാന് ഒന്ന് കൂടി നോക്കി സ്മിത്തിനെ തിരിച്ചു വിളിക്കാം.അവര് ഫോണ് വെച്ചു.\nബാബേട്ടന് ഉറങ്ങിയിരുന്നു. ഞാന് മൊബൈലും മാറില് വെച്ച് അച്ഛന്റെ കട്ടിലില് കിടന്നു. ചുറ്റും അച്ഛന്റെ മണം. ഇത്രേം നേരം അടക്കി നിര്‍ത്തിയ സങ്കടമെല്ലാം അണപൊട്ടി.\nഎത്ര നേരം എന്നോര്‍മയില്ല. അതിനിടയില് ഒന്ന് മയങ്ങി കാണണം. ഒരു കോള് വന്നു.\nരമണി സിസ്റ്ററിന്റെ ഫോണ് ആണ്. അവിടെ അങ്ങിനെയൊരു പേരില് ഒരാളെ അഡ്മിറ്റ് ചെയ്തിട്ടില്ല.\nഒന്ന് നിര്‍ത്തി അവര് പറഞ്ഞു.. സെയ്ഫില് ഒന്ന് വിളിച്ചു ചോദിക്കായിരുന്നില്ലേ. നഖീലില് ഉള്ള രണ്ടാമത്തെ ആശുപത്രിയാണ് സെയ്ഫ്. അവിടെ പക്ഷെ അങ്ങിനെ അഡ്മിറ്റ് ആക്കോ.\nപെട്ടെന്ന് അവര് ഒരു മറുപടിയും പറഞ്ഞില്ല. തെല്ല് നേരത്തെ മൗനം.\nഅവിടെയാണ് മോര്‍ച്ചറിയുള്ളത്. അവര് ഒട്ടൊരു വിഷമത്തില് പറഞ്ഞു വെച്ചു.\nഉള്ളിലൂടെ ഒരു ഇടിത്തീ പാഞ്ഞു.\nഅങ്ങനെയൊന്നും ഉണ്ടായിട്ടല്ല, എങ്കിലും ഒന്ന് അന്വേിക്കണം.\nഞാന് സജിയെ വിളിച്ചു.ഏതു നേരത്തും വിളിക്കാവുന്ന ഒരു അടുപ്പമുണ്ട് സജിയും ഷിബുവുമായി. രാത്രി ഏറെ വൈകിയിരുന്നു. ഒറ്റ റിങ്ങില് അവര് ഫോണെടുത്തു. വിവരം പറഞ്ഞപ്പോള് തിരിച്ചു വിളിക്കാമെന്നു പറഞ്ഞു ഫോണ് വെച്ചു. ലോകം നിശ്ചലമെന്നു അതിനു മുന്‍പ് ഒരിക്കലും എനിക്ക് ഇതു പോലെ ഫീല് ചെയ്തിട്ടില്ല.\nകുറച്ചു കഴിഞ്ഞു സജി വിളിച്ചു, അവിടെ അങ്ങിനെയാരും ഇല്ല..\nനേരം വെളുത്തു എന്ന് എനിക്കു തോന്നിയപ്പോള് എണീറ്റു.\nകാറെടുത്ത് പഴയ വഴികളില് കൂടി ഒന്നുകൂടി പോയി നോക്കി.ഇനി സുര്‍ത്തായില് പോകണം.\nആരെങ്കിലും ഒപ്പം വേണം. അപ്പോള് തോന്നിയത് ചിന്റു കാര്‍ത്തിക്കിനെ വിളിക്കാനാണ്. വെണ്‍കുളം മണിയണ്ണന്റെ മകനാണ്. എന്നേക്കാള് പ്രായത്തില് ഇളയതാണെങ്കിലും ഞങ്ങള് പെട്ടെന്ന് നല്ല സുഹൃത്തുക്കളായി മാറിയിരുന്നു. കാര്യങ്ങള് ഞാന് പറഞ്ഞപ്പോള് അവന് വേഗം റെഡി ആയി. ജൂലാനില് പോയി അവനെ കൂട്ടി നേരെ മംമുറയിലേക്ക്‌പോയി. അവിടെയാണ് സബ് ജയിലും പോലീസ് സ്റ്റേഷനും ഉള്ളത്.\nചിന്റു കൂടെയുള്ളത് കൊണ്ട് കാര്യങ്ങള് ഒന്നുകൂടി എളുപ്പമായി. അവന് ഭാഷ എന്നെക്കാള് അറിയാമായിരുന്നു.\nപരാതി എഴുതി കൊടുത്തു ഇറങ്ങുമ്പോള് അടുത്ത് നിന്ന് പോലീസുകാരന് വിളിച്ചു. അടുത്ത് ചെന്നപ്പോള് എന്താ കാര്യമെന്നായി.\nഅവന് ഒന്നുകൂടി സംഭവം വിശദീകരിച്ചു.\nഅയാള് എന്നെ കുറച്ചു നേരം സൂക്ഷിച്ചു നോക്കി. ഇയാളെ പോലെ ഒരാളെ ഇന്നലെ റംസ് പോലീസ് പിടിച്ചിട്ടുണ്ട്. ഇപ്പോള് റംസ്‌പോലീസ് സ്റ്റേഷനില് ആളുണ്ട്. എന്താണ് കാര്യം എന്ന് അയാള്‍ക്കറിയില്ല.\nഞാന് സുരേഷേട്ടനെയും ദാസേട്ടനെയും വിളിച്ചു കാര്യം പറഞ്ഞു. നീ അങ്ങോട്ട് പൊയ്‌ക്കോ ഞാന് അറബാബിനെ വിളിച്ചു അങ്ങോട്ട് വരാന് പറഞ്ഞോളാന്ന് സുരേഷേട്ടന് പറഞ്ഞു. ചിന്റും ഞാനും വേഗം റംസിലേക്ക് തിരിച്ചു.\nഅച്ഛനെ കണ്ടിട്ട് തിരിച്ചു വിളിക്കാന് പറഞ്ഞു ദാസേട്ടനും ഫോണ് വെച്ചു. ഞങ്ങള് എത്തിയപ്പോഴേക്കും അറബിയും അവിടെയെത്തിരുന്നു. ഞങ്ങള് നേരെ മുദീറിന്റെ (ഓഫീസര്) റൂമില് പോയി. വളരെ അപൂര്‍വമായ് മാത്രമേ സുര്‍ത്തയില് പോകേണ്ടി വരാറുള്ളൂ. പതിവായി പോകുന്ന ഒരിടം ട്രഫിക് പോലീസില് ആണ്.\nഇപ്പോഴും അച്ഛന് എന്ത് പറ്റിയെന്ന് ഒരറിവുമില്ല.\nഅറബാബിനെ കണ്ടു മുദീര് എണീറ്റ് കൈകൊടുത്തു, സലാം പറഞ്ഞു. അറബി കാര്യം പറഞ്ഞു. അയാള് എന്നെ നോക്കി അറബിയില് എന്തോ പറഞ്ഞു. ചിന്റു പരിഭാഷപ്പെടുത്തി തന്നു.\nഷാമിലേക്കുള്ള ഹൈവെയിലൂടെ കള്ള് കുടിച്ച പോലെ വണ്ടി ഓടിച്ചു പോകായിരുന്നു. പിടിച്ചപ്പോഴും പരസ്പരബന്ധമില്ലാതെ എന്തോ പറഞ്ഞു കൊണ്ടിരുന്നു. അതാണ് സ്റ്റേഷനില് കൊണ്ട് വന്നത്. പരിശോധനയില് കള്ള് കുടിച്ചെന്ന് തെളിഞ്ഞതുമില്ല. ഇപ്പോള് കോടതിയില് ഹാജരാക്കാന് കൊണ്ട് പോകാണ്. അയാള് അറബിയോട് കാര്യങ്ങള് വിശദീകരിച്ചു.\nഒമാന്റെ അതിര്‍ത്തി വരെ എത്തുന്നതാണ് ഷാമിലേക്കുള്ള ഹൈവേ. ഖോര്‍കോറില് നിന്ന് ഒരുപാട് കണ്ടെയ്‌നര് ട്രക്കുകള് ഏതു നേരവും പോകുന്ന റോഡ്. ഓര്‍മയില്ലാതെ അച്ഛന് ടാക്‌സി ഓടിച്ചു പോയത് ആ റോഡിലൂടെ ആയിരുന്നു. അപകടം ഒന്നും വരാതിരുന്നത് ഭാഗ്യം.\nഅച്ഛന് കുറെ വര്‍ഷങ്ങളായി മദ്യപിക്കാറില്ലെന്നു ഞാനും അങ്ങിനെ കണ്ടിട്ടില്ലെന്ന് അറബിയും പറഞ്ഞപ്പോള് അവര്\nഅച്ഛനെ കൊണ്ട് വരാന് പറഞ്ഞു.\nഒരു പോലീസുകാരന് പോയി അച്ഛനെ കൂട്ടിക്കൊണ്ടു വന്നു. അച്ഛന് ഞങ്ങളെ എല്ലാവരെയും മാറി മാറി നോക്കി. പകച്ചനോട്ടം.\nഎന്നിട്ട് എന്റെ അരികില് വന്നു. സ്മിത്ത് വരാമെന്നു പറഞ്ഞിട്ട് എവിടെ? അവനെ കണ്ടില്ലല്ലോ-അച്ഛന് പറഞ്ഞു കൊണ്ടിരുന്നു.\nഅച്ഛനെ ചുമലില് ചേര്‍ത്ത് പിടിച്ചു 'ഞാനാണ് അച്ഛാ സ്മിത്ത്' എന്ന് പിന്നെയും പറഞ്ഞെങ്കിലും അച്ഛന് എല്ലാവരെയും നോക്കി ചോദിച്ചുകൊണ്ടേ ഇരുന്നു, സ്മിത്ത് എവിടെ..\nകേസുകളൊന്നും എടുക്കാതെ അവര് അച്ഛനെ കൊണ്ട് പോകാന് സമ്മതിച്ചു. അറബിയുടെ ഒപ്പം മുദിര് എന്റെ അരികില് വന്നു.\n'സോറി..'-എന്റെ ചുമലില് തട്ടി അറേബ്യന് ഉച്ചാരണത്തില് അയാള് പിന്നെയും പറഞ്ഞു. 'വിയാര് വെരി സോറി'\nഇത് പക്ഷെ അവരുടെ കുറ്റമല്ല, എങ്കിലും ആ ഒരു സന്ദര്‍ഭത്തില് അയാളിലെ മനുഷ്യത്വമായിരിക്കണം അങ്ങിനെ പറയിപ്പിച്ചത്.\nഞങ്ങള് അച്ഛനെയും കൊണ്ട് നഖീലില് വന്നു. അച്ഛന് കണ്ടിരുന്ന ഡോക്ടറെ കണ്ടു. ഷുഗര് കൂടിയതാവാം കാരണമെന്ന് അയാള് പറഞ്ഞു. എനിക്ക് വേണ്ടി കുറെ പാക്കിസ്ഥാന് മാമ്പഴംവാങ്ങി വെച്ച കാര്യം അച്ഛന് പറഞ്ഞിരുന്നു. അത് ഞാന് വരാതിരുന്നതിനാല് അച്ഛന് തന്നെ കഴിച്ചിരിക്കണം..\nഅച്ഛന്റെ ഓര്‍മ ഞരമ്പുകള് അന്നു മുതല് പിന്നെയൊരിക്കലും പഴയ പോലെ ശരിയായി വന്നില്ല.\nLast Updated Oct 16, 2021, 5:11 PM IST\nററാസ് അല് ഖൈമ


യുഡിഎഫ് സംഘത്തെ പോലീസ് നിലയ്ക്കലില് തടഞ്ഞു – Jaihind TV\nയുഡിഎഫ് സംഘത്തെ പോലീസ് നിലയ്ക്കലില് തടഞ്ഞു\nശബരിമല സന്നിധാനത്തേക്ക് പുറപ്പെട്ട യുഡിഎഫ് സംഘത്തെ പോലീസ് നിലയ്ക്കലില് തടഞ്ഞു. എംഎല്‍എമാരെ മാത്രമേ കയറ്റിവിടാനാവൂ എന്നും അണികള് പിരിഞ്ഞുപോകണമെന്നും പോലീസ് നിര്‍ദേശം നല്കിയതോടെ നേതാക്കള് റോഡ് ഉപരോധിച്ചു ഉപരോധം ശക്തമായതോടെ നിലക്കലിലെ സുരക്ഷാ ചുമതലയുള്ള എസ്.പി ഉന്നത ഉദ്യോഗസ്ഥരുമായി ചർച്ച നടത്തിയ ശേഷം മുഴുവൻ ആളുകളെയും കടത്തിവിടാൻ ധാരണയായി.\nശബരിമലയില് അനാവശ്യ നിയന്ത്രണങ്ങളാണ് സര്‍ക്കാര് സ്വീകരിച്ചിരിക്കുന്നതെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു. സര്‍ക്കാരിന്റെ നടപടികളോട് വ്യക്തമായ വിയോജിപ്പാണുള്ളത്. എംഎല്‍എമാരെ മാത്രം കയറ്റിവിടാമെന്ന് പോലീസ് നിലപാടിനോട് യോജിപ്പില്ല. നിരോധനാജ്ഞ പിന്‍വലിക്കണമെന്നാണ് തങ്ങളുടെ ആവശ്യം. കലാപങ്ങളോ കുഴപ്പങ്ങളോ ഉണ്ടാക്കുന്നവരെയല്ല സമാധാനപരമായി തീര്‍ഥാടനത്തിനെത്തുന്നവരെയാണ് പോലീസ് തടയുന്നതന്നും അദ്ദേഹം പറഞ്ഞു.\nതീര്‍ഥാടകര്‍ക്ക് പര്യാപ്തമായ അടിസ്ഥാനസൗകര്യങ്ങളില്ലെന്ന് വിലയിരുത്തിയതായി കോൺഗ്രസ്സ് വർക്കിംഗ് കമ്മറ്റി അംഗം ഉമ്മൻ ചാണ്ടി പറഞ്ഞു.\nസര്‍ക്കാര് സൗകര്യങ്ങളൊരുക്കി കൊടുത്തിട്ടില്ല. അയ്യപ്പഭക്തരെ എന്തിനാണ് പോലീസ് തടയുന്നത്. സര്‍ക്കാര് ഭക്തന്മാരെ ബുദ്ധിമുട്ടിക്കുകയാണെന്നും ഉമ്മൻ ചാണ്ടി പറഞ്ഞു.\nതുടർന്ന് നിലക്കൽ ബേസ് ക്യാമ്പിൽ എത്തിയ സംഘത്തിന് മുന്നിൽ തങ്ങളുടെ ബുദ്ധിമുട്ടുകൾ അയ്യപ്പൻമാർ വിവരിച്ചു\nയുഡിഎഫ് നേതാക്കളായ ഉമ്മന്‍ചാണ്ടി, പിജെ ജോസഫ്, അടൂര് പ്രകാശ്, ആന്റോ ആന്റണി, സിപി ജോണ്, ജോണി നെല്ലൂര്, ജോസഫ് എം പുതുശ്ശേരി, എംകെ മുനീര്, എൻ.കെ പ്രേമചന്ദ്രൻ, ജി.ദേവരാജൻ, ബെന്നി ബെഹനാൻ,ലതികാ സുഭാഷ് തുടങ്ങിയവർ യു.ഡി.എഫ് സംഘത്തിലുണ്ടായിരുന്ന.


ഇസ്ലാം വിശ്വാസികളെ പ്രവേശിപ്പിക്കുന്ന അപൂര്‍വ്വ ഹിന്ദു ക്ഷേത്രം, ഇതാണ് മതസൗഹാര്‍ദ്ദം | Bhu Varaha Swamy Temple in Tamil Nadu: History, Timings, Specialities and How To Reach - Malayalam Nativeplanet\n»ഇസ്ലാം വിശ്വാസികളെ പ്രവേശിപ്പിക്കുന്ന അപൂര്‍വ്വ ഹിന്ദു ക്ഷേത്രം, ഇതാണ് മതസൗഹാര്‍ദ്ദം\nPublished: Saturday, May 16, 2020, 8:00 [IST]\n23 hrs ago യാത്രകള് നഷ്ടമാവില്ല! വീട്ടിലിരുന്നും താജ് മഹല് കാണാം.. ഒപ്പം വേറെയും ഇടങ്ങളും\nവിശ്വാസങ്ങള് കൊണ്ടും ആചാരങ്ങള് കൊണ്ടും ഏറെ അതിശയിപ്പിക്കുന്നവയാണ് ഓരോ ക്ഷേത്രങ്ങളും. മിത്തുകളും കെട്ടുകഥകളുമെല്ലാം ക്ഷേത്രത്തിനൊപ്പം വരുമെങ്കിലും വിശ്വാസികള്‍ക്കവയെല്ലാം ക്ഷേത്രമാഹാത്മ്യം തന്നെയാണ്. ഇത്തരത്തില് വിശ്വാസികളുടെ ഇടയില് ഏറെ പ്രസിദ്ധിയുള്ള ക്ഷേത്രങ്ങളില് ഒന്നാണ് തമിഴ്നാട്ടിലെ ഭൂവരാഹ സ്വാമി ക്ഷേത്രം.മഹാവിഷ്ണുവിന്റെ മൂന്നാമത്തെ അവതാരമാണ് വരാഹത്തിനായി സമര്‍പ്പിച്ചിരുക്കുന്ന ഈ ക്ഷേത്രം ശ്രീമുഷ്നാമിലാണ് സ്ഥിതി ചെയ്യുന്നത്.\nഭൂവരാഹ സ്വാമി ക്ഷേത്രം\nപത്താം നൂറ്റാണ്ടില് മധ്യചോള കാലഘട്ടത്തില് ദ്രാവിഡ വാസ്തുവിദ്യയില് നിര്‍മ്മിച്ച ഈ ക്ഷേത്രം തമിഴ്നാട്ടിലെ പ്രസിദ്ധമായ വിഷ്ണു ക്ഷേത്രങ്ങളില് ഒന്നാണ്. ഹിന്ദു-മുസ്ലീം ഐക്യത്തിനു പേരുകേട്ട ഈ ക്ഷേത്രത്തിന് പ്രത്യേകതകള് ഏറെയുണ്ട്.\nഅസുര രാജാവായിരുന്ന ഹിരണ്യാക്ഷനുമായി ബന്ധപ്പെട്ടാണ് ഈ ക്ഷേത്രത്തിന്‍റെ കഥയുള്ളത്. ഒരിക്കല് ഹിരണ്യാക്ഷൻ ബ്രഹ്മാവിനെ പ്രീതിപ്പെടുത്തി വരം നേടി. അങ്ങനെ അജയ്യനായ ഹിരണ്യാക്ഷന് ദേവലോകം ആക്രമിച്ച് കീഴടക്കുകയും ഭൂമീദേവിയെത്തന്നെ പാതാളത്തിലേയ്ക്ക് കൊണ്ടുപോകുകയും ചെയ്തു. വിഷ്ണുവിനോട് തന്നെ രക്ഷിക്കുവാനായി പ്രാര്‍ഥിച്ച ഭൂമിദേവിയു‌ടെ പ്രാര്‍ഥന കേട്ട് വിഷ്ണു വരാഹമായി അവതരിച്ച് ഹിരണ്യാക്ഷനെ വധിച്ചു. വിഷ്ണുവുമായുള്ള മല്‍പ്പിടുത്തത്തില് ഹിരണ്യാക്ഷന്‍റെ ഒരു വിയര്‍പ്പു തുള്ളി അവിടെ നിലത്ത് പതിക്കുകയുണ്ടായി. ഈ വിയര്‍പ്പു വീണ ഇടമാണ് ക്ഷേത്രക്കുളം ആയി മാറിയത് എന്നാണ് വിശ്വാസം. മരിക്കുന്നതിനു മുന്‍പ് രണ്ടു കാര്യങ്ങളാണ് ഹിരണ്യാക്ഷൻ വിഷ്ണുവിനോട് ആവശ്യപ്പെട്ടത്. തന്‍റെ വശത്തേയ്ക്ക് തിരിയുവാനായിരുന്നു ആദ്യ ആവശ്യം. പിന്നീട് മനുഷ്യ ശരീരം പടിഞ്ഞാറ് ദിശയിലേക്ക ഭക്തരെ അഭിമുഖീകരിക്കുന്ന വിധത്തില് തിരിയുവാനും ആവശ്യപ്പെട്ടു. ഇങ്ങനെ സവിശേഷമായ രൂപത്തിലാണ് ഇവിടെ പ്രതിഷ്ഠയുള്ളത്.\nഇവിടെ പ്രചാരത്തിലുള്ള മറ്റൊരു കഥയനുസരിച്ച് രാജ്യത്ത് ഒരു പ്രാദേശിക ഭരണാധികാരിയായ നവാബുണ്ടായിരുന്നു. വിട്ടുമാറാത്ത രോഗം കൊണ്ട് വലഞ്ഞിരുന്നു അദ്ദേഹം. പല പല വൈദ്യന്മാര് ചികിത്സകള് നടത്തിയിട്ടും അതിലൊന്നും ഫലം കിട്ടിയിരുന്നില്ല. പിന്നീട് ആരോ പറഞ്ഞതനുസരിച്ച് ഭൂവരാഹയോട് പ്രാര്‍ഥിച്ച രാജാവിന്‍റെ അസുഖങ്ങളെല്ലാം ഭേതമായത്രെ. അന്ന് രാജാവ് ക്ഷേത്രത്തിലേക്ക് നിരവധി സംഭാവനകള് കൊടുത്തയച്ചു. പിന്നീട് ബുരാ സാഹിബ് എന്ന് അദ്ദേഹം പേര് സ്വീകരിക്കുകയും ചെയ്തു. പിന്നീട് ഓരോ വര്‍ഷവും ക്ഷേത്രത്തിലെ വിഗ്രഹം ഗ്രാമത്തിലേക്ക് കൊണ്ടുപോവുകയും ഓരോ വരവിലും രാജാവിന്‍റെ പിന്‍ഗാമികള് ദേവന് വലിയ വഴിപാടുകളും കാഴ്ചകളും നല്കുകയും ചെയ്യുന്നു.\nഇസ്ലാം വിശ്വാസികള്‍ക്കും പ്രവേശിക്കാം\nഇസ്ലാം വിശ്വാസികള്‍ക്ക് പ്രവേശനം നല്കുന്ന അത്യപൂര്‍വ്വം ഹൈന്ദവ ക്ഷേത്രങ്ങളില് ഒന്നെന്ന പ്രത്യേകതയും ഭൂവരാഹ സ്വാമി ക്ഷേത്രത്തിനുണ്ട്. ക്ഷേത്രത്തിലെ രഥോത്സവത്തിനു രഥത്തില് വയ്ക്കുവാനുള്ള കൊ‌ടി നല്കുന്നത് സമീപത്തെ ഇസ്ലാം വിശ്വാസികളാണ്. പിന്നീട് ക്ഷേത്രത്തില് നിന്നും ലഭിക്കുന്ന കാഴ്ചകള് ഇവിടുത്തെ മുസ്ലീം ദേവാലയത്തില് സമര്‍പ്പിക്കുകയാണ് ചടങ്ങ്.\nഇവിടെ ലഭ്യമായ ചരിത്രത്തെളിവുകള് അനുസരിച്ച് മധ്യചോള കാലഘട്ടത്തിലാണ് ക്ഷേത്രത്തിന്‍റെ നിര്‍മ്മാണം നടന്നത് എന്നാണ് വിശ്വസിക്കപ്പെടുന്നത്. തഞ്ചാവൂര് നായക് ആയിരുന്ന അച്ചുതപ്പ നായക്കിന്‍റെ കാലത്താണ് ക്ഷേത്രം പുനര്‍നിര്‍മ്മിച്ചത്. അദ്ദേഹത്തിന്റെ പ്രതിമാരൂപം ക്ഷേത്രത്തിലെ തൂണില് നിന്നും കണ്ടെത്തിയിട്ടുണ്ട്. ചോല രാജാക്കന്മാരുടെയും വിജയനഗര രാജാക്കന്മാരുടെയും പല സംഭാവാനകളും ഇന്നും ക്ഷേത്രത്തില് കാണാം.\nസാലഗ്രാമം കല്ലില് സ്വയംഭൂ ആയി വിഷ്ണുവുള്ള എട്ട് ക്ഷേത്രങ്ങളാണ് ഭാരതത്തില് ഉള്ളത്. അതിലൊന്നാണ് ഭൂവരാഹ സ്വാമി ക്ഷേത്രം എന്നാണ് വിശ്വാസം. ശ്രീരംഗം, തിരുപ്പതി, വാനനമമലെ, സാളഗ്രാമം, പുഷ്കരം, നൈമിശാരണ്യം, ബധാരികാശ്രം എന്നിവയാണ് മറ്റു7സ്വയംഭൂ സാളവിദഗ്രാമ വിഷ്ണു ക്ഷേത്രങ്ങള്.\nതലയുയര്‍ത്തി നില്‍ക്കുന്ന ഗോപുരങ്ങളാണ് ഇവിടെഎത്തുന്ന വിശ്വാസികളെ സ്വീകരിക്കുന്നത്. ഗരുഡന്റ രൂപം കൊത്തിയ ഒരു വലിയ ഒറ്റക്കല്ലും ഈ കവാടങ്ങള്‍ക്കടുത്തായി കാണാം. മതില്‍ക്കെട്ടിലെ പ്രധാന ക്ഷേത്രത്തിലാണ് മുഖ്യ പ്രതിഷ്ഠയായ വരാഹ സ്വാമിയുടെ ക്ഷേത്രമുള്ളത്. ലക്ഷ്മി ദേവിയെ അംബുജവല്ലി തായര് എന്ന പേരിലാണ് പ്രതിഷ്ഠിച്ചിരിക്കുന്നത്.\n16 തൂണുകളുള്ള പുരുഷ സൂക്ത മണ്ഡപ, വിമാന, തുടങ്ങിയവയും ഇവിടെയുണ്ട്.\nഒരു മഹാ ക്ഷേത്രത്തിനു വേണ്ടതായ എല്ലാ പ്രത്യേതകകളും ഭൂവരാഹ സ്വാമി ക്ഷേത്രത്തിനു കാണാം. ദിലസേന ആറു പൂജകളും വര്‍ഷത്തില് മൂന്ന് ഉത്സവങ്ങളും ഈ ക്ഷേത്രത്തിനുണ്ട്. പുലര്‍ച്ചെ ആറു മണിക്ക് നട തുറക്കുന്ന ക്ഷേത്രം രാത്രിയില് അവസാനമായി അടയ്ക്കുന്നത് 8.30നാണ്.\nമാസിമാഗം, ചിത്തിര മഹോത്സവം, ഏകാദശി, വൈകാശി വിശാഖം, ആടി പൂരം, പൈന്‍ഗുനി ഉത്തിരം,തീര്‍ഥോത്സവ് തു‌ടങ്ങിയവയാണ് ഇവിടുത്തെ പ്രധാന ആഘോഷങ്ങള്.\nഇവിടെ എത്തി പ്രാര്‍ഥിച്ചാല്\nവിഷ്ണു തന്റെ ഹൃദയത്തോട് ഏറ്റവും ചേര്‍ത്തു നിര്‍ത്തുന്ന ക്ഷേത്രങ്ങളില് ഒന്നാണിത് എന്നാണ് വിശ്വാസം. അതുകൊണ്ടു തന്ന ആയിരക്കണക്കിന് വിശ്വാസികളാണ് തങ്ങളുടെ പ്രാര്‍ഥനകള്‍ക്ക് ഉത്തരം തേടിയിവിടെ എത്തുന്നത്. ഇവി‌ടെ എത്തി പ്രാര്‍ഥിച്ചാല് കുട്ടികളില്ലാത്തവര്‍ക്ക് കുട്ടികളുണ്ടാകുമെന്നും മറ്റ് വിവാഹ തടസ്സങ്ങള് മാറുമെന്നും വിശ്വാസമുണ്ട്.\nMore VISHNU TEMPLES News\nRead more about: vishnu temples tamil nadu pilgrimage temple ക്ഷേത്രങ്ങള്


Janmabhumi| മാധ്യമ പ്രവര്‍ത്തകര്‍ക്കുള്ള ക്രിക്കറ്റ് ടൂര്‍ണമെന്റ്; എസ് എച്ച് മീഡിയ കപ്പ് ജനുവരി 9ന്\nമാധ്യമ പ്രവര്‍ത്തകര്‍ക്കുള്ള ക്രിക്കറ്റ് ടൂര്‍ണമെന്റ്; എസ് എച്ച് മീഡിയ കപ്പ് ജനുവരി 9ന്\nJanuary 05, 2022, 08:21 p.m.\nഅന്‍പതിനായിരം രൂപയും ട്രോഫിയുമാണ് വിജയികള്‍ക്ക് ലഭിക്കുക. രണ്ടാം സ്ഥാനക്കാര്‍ക്ക് ഇരുപത്തിയായ്യായിരം രൂപയുടെ ക്യാഷ് പ്രൈസും ട്രോഫിയും ലഭിക്കും.\nസംസ്ഥാനത്തെ മാധ്യമ പ്രവര്‍ത്തകര്‍ക്ക് വേണ്ടിയുള്ള ഏറ്റവും മികച്ച ക്രിക്കറ്റ് ടൂര്‍ണമെന്റുകളിലൊന്നായ എസ് എച്ച് മീഡിയ കപ്പ് ജനുവരി 9ന് തുടങ്ങും. ജനുവരി 10നാണ് ഫൈനല്. തേവര സേക്രഡ് ഹാര്‍ട്ട് കോളേജും എറണാകുളം പ്രസ്സ് ക്ലബും സംയുക്തമായാണ് മീഡിയ കപ്പ് സംഘടിപ്പിക്കുന്നത്.\nസംസ്ഥാനത്തെ വിവിധ മാധ്യമ സ്ഥാപനങ്ങളായിരിക്കും എസ് എച്ച് കോളേജ് ഗ്രൗണ്ടില് നടക്കുന്ന മീഡിയ കപ്പില് മാറ്റുരയ്ക്കുക. അന്‍പതിനായിരം രൂപയും ട്രോഫിയുമാണ് വിജയികള്‍ക്ക് ലഭിക്കുക. രണ്ടാം സ്ഥാനക്കാര്‍ക്ക് ഇരുപത്തിയായ്യായിരം രൂപയുടെ ക്യാഷ് പ്രൈസും ട്രോഫിയും ലഭിക്കും. ഒപ്പം ടൂര്‍ണമെന്റിലെ മികച്ച ബാറ്റ്‌സ്മാന്, ബൗളര്, വിക്കറ്റ് കീപ്പര്, ഫീല്‍ഡര് എന്നിങ്ങനെയുള്ള വ്യക്തിഗത പ്രകടനങ്ങള്‍ക്കും അവാര്‍ഡുകള് ഉണ്ട്. മീഡിയ കപ്പിന്റെ ആദ്യ സീസണില് ഫ്‌ളവേഴ്‌സ് ടി വി ആയിരുന്നു ജേതാക്കള്.\nഎസ് എച്ച് മീഡിയ കപ്പിന്റെ ലോഗോ തേവര കോളേജിലെ പൂര്‍വ്വ വിദ്യാര്‍ത്ഥിയും പ്രതിപക്ഷ നേതാവുമായ വി ഡി സതീശന് നടന് ജയസൂര്യക്ക് നല്‍കി കൊണ്ട് പ്രകാശനം ചെയ്തു. എറണാകുളം പ്രസ്സ് ക്ലബ് പ്രസിഡന്റ് ജിപ്‌സണ് സിക്കേര, സെക്രട്ടറി സി എന് രെജി, മീഡിയ കപ്പ് കോര്‍ഡിനേറ്റര് സുജിത് നാരായണന്, തേവര കോളേജ് കായിക വിഭാഗം മേധാവി ഡോ. സന്ദീപ് സണ്ണി എന്നിവര് പങ്കെടുത്തു.\nഅഭിമുഖത്തിനായി വാട്‌സ്ആപ്പ് വഴി വൃദ്ധിമാന് സാഹയെ ഭീഷണിപ്പെടുത്തി; മാധ്യമപ്രവര്‍ത്തകന് ബോറിയ മജൂംദാറിനെ രണ്ട് വര്‍ഷത്തേക്ക് വിലക്കി ബിസിസിഐ


സംസ്ഥാനത്ത് 5,718 പേർക്കു കോവിഡ് : Deepika.com Kerala News |\nസംസ്ഥാനത്ത് 5,718 പേർക്കു കോവിഡ്\nതിരുവനന്തപുരം: സംസ്ഥാനത്ത് ഇന്നലെ 5,718 പേർക്കു കോവിഡ് സ്ഥിരീകരിച്ചു. 5,496 പേർ രോഗമുക്തി നേടി. 57,456 പേർക്കു പരിശോധന നടത്തിയപ്പോൾ 9.95 ശതമാനം പേർക്കാണു രോഗം സ്ഥിരീകരിച്ചത്.\nഇന്നലെ 29 മരണംകൂടി സ്ഥിരീകരിച്ചു. ആകെ മരണം 2,358 ആയി. രോഗം സ്ഥിരീകരിച്ചവരിൽ 95 പേർ സംസ്ഥാനത്തിനു പുറത്തുനിന്നു വന്നവരാണ്. 4,991 പേർക്ക് സന്പർക്കത്തിലൂടെയാണു രോഗം ബാധിച്ചത്. 572 പേരുടെ സന്പർക്ക ഉറവിടം വ്യക്തമല്ല. 60 ആരോഗ്യപ്രവർത്തകർക്കു രോഗം പിടിപെട്ടു. 61,401 പേർ ഇപ്പോൾ ചികിത്സയിലുണ്ട്. 5,61,874 പേർ ഇതുവരെ രോഗമുക്തി നേടി.\nഇന്നലെ രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്ക്: മലപ്പുറം - 943, കോഴിക്കോട് - 773, കോട്ടയം - 570, തൃശൂർ - 528, എറണാകുളം - 486, പാലക്കാട് - 447, ആലപ്പുഴ - 394, കൊല്ലം - 318, തിരുവനന്തപുരം - 279, കണ്ണൂർ - 275, ഇടുക്കി - 216, വയനാട് - 180, പത്തനംതിട്ട - 163, കാസർഗോഡ് - 146.\nതിരുവനന്തപുരം: സാമൂഹിക ക്ഷേമ പെൻഷനുകളെല്ലാം 1600 രൂപയാക്കി ഉയർത്...


ന്യൂയോർക്കിലും ന്യൂജേഴ്‌സിയിലുമായി നാശം വിതച്ച് ഐഡ; പ്രളയക്കെടുതിയില് അമേരിക്ക; 41 മരണം – Media Mangalam\nന്യൂയോർക്കിലും ന്യൂജേഴ്‌സിയിലുമായി നാശം വിതച്ച് ഐഡ; പ്രളയക്കെടുതിയില് അമേരിക്ക; 41 മരണം\nMMNetwork Desk September 3, 2021\nന്യൂയോർക്ക്: ന്യൂയോർക്കിലും ന്യൂജേഴ്‌സിയിലുമായി നാശം വിതയ്ക്കുന്ന ഐഡ ചുഴലിക്കാറ്റിനെ തുടർന്ന് 41 മരണം. എട്ട് പേർ ന്യൂയോർക്കിൽ മരിച്ചു. ഇതിൽ രണ്ട് വയസുള്ള ഒരു കുട്ടിയും ഉൾപ്പടുന്നു. ന്യൂജേഴ്‌സിയിൽ എട്ട് പേർക്കും പെൻസിൽവാനിയയിലെ സബർബൻ മോണ്ട്‌ഗോമറി കൗണ്ടിയിൽ മൂന്ന് പേർക്കും ജീവൻ നഷ്ടമായി.\nന്യൂയോർക്ക്, ന്യൂജേഴ്സി സംസ്ഥാനങ്ങളിലെ വിമാന-ട്രെയിൻ സർവീസുകൾ റദ്ദാക്കി. സ്ഥിതിഗതികൾ ശാന്തമാകുന്നതുവരെ ജനങ്ങൾ വീടുകളിൽ കഴിയണമെന്ന് ന്യൂയോർക് സിറ്റി മേയർ പറഞ്ഞു. തെക്കൻ അമേരിക്കയിൽ കനത്ത നാശനഷ്ടമാണ് ഐഡ സൃഷ്ടിച്ചത്.\nപിന്നാലെ കാറ്റഗറി നാലിൽ പെട്ട ഐഡ വടക്കൻ മേഖലയിലേക്ക് നീങ്ങിയതോടെ വെള്ളപ്പൊക്കത്തിനിടയാക്കുകയായിരുന്നു. മിസിസിപ്പി, ലൂസിയാന, അലബാമ, ഫ്ലോറിഡ എന്നീ സംസ്ഥാനങ്ങളിലും ചുഴലിക്കാറ്റ് നാശംവിതച്ചു. യുഎസിൽ 10 ലക്ഷത്തിലേറെ വീടുകളിൽ വൈദ്യുതി ബന്ധം വിച്ഛേദിക്കപ്പെട്ടു.\namerica death hurricane ida hurricane newc jearcy newyork\nകളിക്കുന്നതിനിടെ ഒളിക്കാൻ തെരഞ്ഞെടുത്തത് ഫ്രിഡ്ജിന്റെ പിൻവശം; ഷോക്കേറ്റത് എർത്ത് കേബിളിൽ നിന്നും; ഒന്നര വയസുകാരിയുടെ ദാരുണ മരണത്തിൽ തേങ്ങി നാട്\nമദ്യപിച്ച് ലക്കുകെട്ട് ദീർഘദൂര യാത്രക്ക് എട്ടാം ക്ലാസുകാരനായ മകനെ ഡ്രൈവറാക്കി പിതാവ്; ജുവനൈൽ ജസ്റ്റിസ് ആക്ട് പ്രകാരം കേസെടുത്ത് പൊലീസ്


m bhaskaran | വിടവാങ്ങിയത് കോഴിക്കോട് നഗരത്തിന്റെ വികസന നായകൻ; സ്ത്രീ വേഷത്തിലൂടെ നാടക രംഗത്തും തുടക്കം; മുൻ മേയർ എം ഭാസ്കരനെ രാഷ്ട്രീയ രംഗത്ത് കൈപിടിച്ചുയർത്തിയത് ടി രാമനുണ്ണി - MarunadanMalayalee.com\nOctober 21, 202005:26 PM IST Permalink\nകോഴിക്കോട്: കോഴിക്കോട് നഗരത്തിന്റെ വികസന നായകനായിരുന്നു അന്തരിച്ച മുൻ മേയറും മുതിർന്ന സിപിഐ എം നേതാവുമായ എം ഭാസ്കരൻ. അദ്ദേഹം മേയറായിരുന്ന കാലം കോഴിക്കോടിന് വികസനത്തിന്റെ കാലമായിരുന്നു. നഗരത്തിലെ ശ്രദ്ധേയമായ വികസന പദ്ധതികൾ പലരും എം ഭാസ്ക്കരൻ മേയർ ആയിരിക്കുമ്പോഴാണ് നടപ്പാക്കിയത്. ഞെളിയൻ പറമ്പ് മാലിന്യ പ്ലാന്റും മാവൂർ റോഡ് മേൽപ്പാലവും അരയിടത്തുപാലം-എരഞ്ഞിപ്പാലം ബൈപ്പാസുമെല്ലാം ഇതിന് ഉദാഹരണങ്ങളാണ്.\nകോഴിക്കോട് കോർപ്പറേഷൻ സ്റ്റേഡിയത്തിന്റെ വികസനത്തിനും നഗരത്തിലെ മാലിന്യ മുക്തമാക്കാനും ബീച്ച് വികസനം നടപ്പാക്കാനുമെല്ലാം ശ്രദ്ധേമായ ഇടപെടൽ തന്നെയാണ് അദ്ദേഹം നടത്തിയിട്ടുള്ളത്. നഗരത്തിൽ അടുത്തിടെ പൂർത്തീകരിച്ച ചേരി നിവാസികൾക്കുള്ള ഫ്ലാറ്റ് ഉൾപ്പെടെ എം ഭാസ്ക്കരന്റെ കാലത്ത് ആരംഭിച്ചതാണ്. മേയറായിരിക്കുമ്പോൾ എതിർപ്പുകൾ ധാരാളം ഉയർന്നെങ്കിലും നിശ്ചയദാർഢ്യം കൊണ്ട് എല്ലാറ്റിനെയും അദ്ദേഹം മറികടക്കുകയായിരുന്നു. സൗമ്യമായ ഇടപെടലുകൾ തന്നെയാണ് അദ്ദേഹത്തെ വേറിട്ടു നിർത്തുന്നത്. ജില്ലാ സഹകരണാശുപത്രി പ്രസിഡന്റ്, കലിക്കറ്റ് ടൗൺ സർവ്വീസ് സഹകരണ ബാങ്ക് പ്രസിഡന്റ് എന്നീ നിലകളിൽ ആ സ്ഥാപനങ്ങളെയും വളർച്ചയിലേക്ക് നയിക്കാൻ അദ്ദേഹത്തിന് സാധിച്ചു.\nസഹകരണ മേഖലയിലെ മികവിന് പ്രധാനമന്ത്രി നരേന്ദ്ര മോദിയിൽ നിന്ന് അദ്ദേഹം ദേശീയ പുരസ്ക്കാരവും ഏറ്റുവാങ്ങിയിരുന്നു. ദേശീയ തലത്തിൽ ഏറ്റവും മികച്ച നിലയിൽ പ്രവർത്തിക്കുന്ന സഹകരണ സ്ഥാപനത്തിനുള്ള കേന്ദ്ര കൃഷി മന്ത്രാലയത്തിന്റെ പുരസ്ക്കാരമാണ് കോഴിക്കോട് ജില്ലാ സഹകരണ ആശുപത്രി പ്രസിഡന്റ് എന്ന നിലയിൽ എം ഭാസ്ക്കരൻ ഏറ്റുവാങ്ങിയത്. സിപിഐ എം നേതാവ് എന്ന നിലയിൽ കോർപ്പറേഷൻ പരിധിയിലും പരിസരപ്രദേശങ്ങളിലും പാർട്ടി സ്വാധീനം ശക്തമാക്കാനും അദ്ദേഹത്തിന്റെ പ്രവർത്തനങ്ങൾക്ക് കഴിഞ്ഞു. കമ്മ്യൂണിസ്റ്റ് പാർട്ടി നേതാവ് ടി രാമനുണ്ണിയാണ് എം ഭാസ്ക്കരനെ രാഷ്ട്രീയ രംഗത്തേക്ക് കൈപിടിച്ചുയർത്തിയത്. വിദ്യാർത്ഥി - യുവജന പ്രസ്ഥാനങ്ങളിലൂടെ പൊതുരംഗത്ത് സജീവമായ ഭാസ്ക്കരൻ അറിയപ്പെടുന്ന കലാ- സാംസ്കാരിക പ്രവർത്തകനുമായിരുന്നു. യുവജന കലാസമിതിയുടെ നാടകങ്ങളിൽ സ്ത്രീ വേഷത്തിലൂടെയാണ് തുടക്കം.\nദീർഘകാലം സിപിഐ എം ജില്ലാ സെക്രട്ടറിയറ്റംഗമായിരുന്ന അദ്ദേഹത്തെ സെക്രട്ടറിയേറ്റിൽ നിന്ന് മാറ്റി നിർത്തുന്നതിൽ കലാശിച്ചത് പാർട്ടിയിലെ വിഭാഗീയതയായിരുന്നു. കരുവിശ്ശേരി ലോക്കൽ സമ്മേളനം തർക്കം കാരണം നിർത്തിവെക്കേണ്ടി വന്ന സംഭവമാണ് എം ഭാസ്ക്കരനെ ജില്ലാ സെക്രട്ടറിയേറ്റിൽ നിന്നും മാറ്റി നിർത്തുന്നതിൽ കലാശിച്ചത്. അനാരോഗ്യം കാരണമാണ് അദ്ദേഹത്തെ മാറ്റി നിർത്തുന്നതെന്നായിരുന്നു പാർട്ടിയുടെ ഔദ്യോഗിക വിശദീകരണം. ദീർഘകാലം ജില്ലാ സെക്രട്ടറിയേറ്റിൽ പ്രവർത്തിച്ച ശേഷം ഇപ്പോൾ ഒഴിയുന്നത് പുതുമുഖങ്ങൾക്ക് അവസരം നൽകാൻ വേണ്ടിയാണെന്ന് അദ്ദേഹവും പറഞ്ഞു. പ്രായമായതിനാൽ പഴയതുപോലെ സംഘടനാ ചുമതലകൾ നിർവ്വഹിക്കാൻ കഴിയുന്നില്ല. അതല്ലാതെ മറ്റു കാരണങ്ങളൊന്നും ഇല്ലെന്നായിരുന്നു അദ്ദേഹത്തിന്റെ പ്രതികരണം.\nഎന്നാൽ ജില്ലയിലെ മുഴുവൻ ലോക്കൽ കമ്മിറ്റി സമ്മേളനങ്ങളും സുഗമമായി നടന്നപ്പോൾ എം ഭാസ്ക്കരന്റെ പ്രവർത്തന കേന്ദ്രമായ കരുവിശ്ശേരി ലോക്കൽ സമ്മേളനം നിർത്തിവെക്കേണ്ടിവന്നത് പാർട്ടിക്ക് വലിയ ക്ഷീണമായിരുന്നു. ഇത് സംസ്ഥാന നേതൃത്വത്തെയും ചൊടിപ്പിച്ചു. ലോക്കലിലെ വിഭാഗീയത നേതൃത്വത്തെ ധിക്കരിച്ച് മത്സരത്തിലേക്ക് നീങ്ങുമെന്നായപ്പോളാണ് സമ്മേളനം അന്ന് നിർത്തിവെച്ചത്. അഞ്ചു പേർ പാർട്ടി പാനലിനെതിരായി മത്സരിക്കുമെന്നായപ്പോഴായിരുന്നു സമ്മേളനം നിർത്തിവെച്ചത്. പിന്നീട് രാഷ്ട്രീയ രംഗത്ത് നിന്നും പതിയെ മാറി നിന്ന എം ഭാസ്ക്കരൻ പിന്നീട് രോഗബാധിതനുമായി.\nസിപിഐഎം നേതാവും മുൻ കോഴിക്കോട് മേയറുമായ എം. ഭാസ്കരന്റെ നിര്യാണം ഇടതുപക്ഷ പ്രസ്ഥാനത്തിനും സഹകരണ മേഖലയ്ക്കും വലിയ നഷ്ടമാണെന്ന് മുഖ്യമന്ത്രി പിണറായി വിജയൻ പറഞ്ഞു. യുവജനപ്രസ്ഥാനത്തിലൂടെ പൊതു പ്രവർത്തനമാരംഭിച്ച അദ്ദേഹം കോഴിക്കോടിന്റെ പൊതുജീവിതത്തിൽ നിറഞ്ഞു നിന്ന വ്യക്തിത്വമായിരുന്നു. കോഴിക്കോട്ടെയും പരിസര പ്രദേശങ്ങളിലെയും തൊഴിലാളികളെയും ജനങ്ങളെയും സംഘടിപ്പിക്കുന്നതിൽ അദ്ദേഹം സുപ്രധാന പങ്ക് വഹിച്ചു.\nകോഴിക്കോട് നഗരവികസനത്തിന് വലിയ സംഭാവന നൽകിയ എം ഭാസ്കരൻ മികച്ച സഹകാരി കൂടിയായിരുന്നുവെന്ന് മന്ത്രി ടി പി രാമകൃഷ്ണൻ അനുസ്മരിച്ചു. കോഴിക്കോടിന്റെ വികസനകാര്യത്തിൽ ഒട്ടേറെ പ്രവർത്തനങ്ങൾ കാഴ്ചവെക്കാൻ സാധിച്ച ധിഷണാശാലിയായ ഭരണാധികാരിയായിരുന്നു മുൻ മേയർ എം. ഭാസ്കരൻ എന്ന് ഗതാഗത മന്ത്രി എ കെ. ശശീന്ദ്രൻ അനുസ്മരിച്ചു.\nമാധ്യമപ്രവർത്തകരെ വിമർശിച്ച് പി സി വിഷ്ണുനാഥ്\nമുൻ കോഴിക്കോട് മേയർ എം ഭാസ്കരൻ അന്തരിച്ചു\nമൂന്നാറിൽ പടയപ്പയും ഗണേശനും വില്ലന്മാരാകുമ്പോൾ


കോവിഡില് ആടിയുലഞ്ഞ് അമേരിക്ക; മാസ്ക് ഫാക്ടറിയില് മാസ്കില്ലാതെ ട്രംപും\nഎന് 95 മാസ്‌ക് നിര്‍മ്മിക്കുന്ന ലോകത്തിലെ പ്രധാന കമ്പനിയായ ഹണിവെല് ഇന്റര്‍നാഷണലിന്റെ ഫാക്ടറിയാണ് ട്രംപ് സന്ദര്‍ശിച്ചത്\n08 May, 2020 at 10:02 AM\nകോവിഡിന് തടയിടാനാവാതെ അമേരിക്ക വലയുമ്പോഴും എന്ത് സംഭവിച്ചാലും മാസ്ക് ധരിക്കില്ലെന്ന് നിലപാടില് നിന്നും പിന്നോട്ടും പോകാതെ പ്രസിഡന്റ് ട്രംപ്. അരിസോണയിലുള്ള മാസ്ക് നിര്‍മ്മാണ ഫാക്ടറി സന്ദര്‍ശിക്കുമ്പോഴും ട്രംപ് മുഖാവരണം ധരിച്ചില്ല. വൈറ്റ് ഹൌസിലെ' ക്വാറന്റൈന് ജീവിതം' അവസാനിപ്പിച്ച് ചൊവ്വാഴ്ചയാണ് ട്രംപ് മാസ്ക് പ്ലാന്റ് സന്ദര്‍ശിക്കുന്നത്.\nഎന് 95 മാസ്‌ക് നിര്‍മ്മിക്കുന്ന ലോകത്തിലെ പ്രധാന കമ്പനിയായ ഹണിവെല് ഇന്റര്‍നാഷണലിന്റെ ഫാക്ടറിയാണ് ട്രംപ് സന്ദര്‍ശിച്ചത്. ട്രംപ് മാസ്‌ക് ധരിക്കാതിരുന്നതുകൊണ്ടാകണം ഒപ്പം അനുഗമിച്ചിരുന്ന ഉദ്യോഗസ്ഥരും ഹണിവെല് ഇന്റര്‍നാഷണല് സി.ഇ.ഒ മാര്‍ക്ക് മെഡോസും മാസ്‌ക് ധരിച്ചിരുന്നില്ല. അതേസമയം മാസ്ക് ധരിച്ച് സാമൂഹിക അകലം പാലിച്ചാണ് തൊഴിലാളികള് ജോലി ചെയ്തിരുന്നത്. എന്നാല് ഉദ്യോഗസ്ഥര് മാസ്ക് ധരിക്കേണ്ട ആവശ്യമില്ലെന്നും മറ്റെല്ലാ പ്രതിരോധ നടപടികളും സ്വീകരിച്ചിട്ടുണ്ടെന്ന് വൈറ്റ് ഹൌസ് പ്രതിനിധി മാധ്യമ പ്രവര്‍ത്തകരോട് പറഞ്ഞു.\nകോവിഡ് പ്രതിരോധത്തിന്റെ ഭാഗമായി അമേരിക്കയിലുള്ള എല്ലാവരും മാസ്ക് ധരിക്കണമെന്ന് ഡിസീസ് കണ്‍ട്രോള് ആന്‍ഡ് പ്രിവന്‍ഷന് സെന്റര് ഏപ്രില് 3ന് നിര്‍ദ്ദേശിച്ചിരുന്നു. അവ പ്രായോഗികമല്ലെന്നും അതുകൊണ്ട് ഒരു ഫലവുമില്ലെന്നുമായിരുന്നു ട്രംപിന്റെ പ്രതികരണം. ഇത് വലിയ വിമര്‍ശത്തിന് ഇടയാക്കിയിരുന്നു.\nDonald J. Trumpface mask


ജനാധിപത്യപ്രക്ഷോപകരെ ക്രൂര ബലാത്സംഗം ചെയ്ത് സുഡാന് സൈന്യം – On News\nജനാധിപത്യപ്രക്ഷോപകരെ ക്രൂര ബലാത്സംഗം ചെയ്ത് സുഡാന് സൈന്യം\nസുഡാന് തലസ്ഥാനം ഖാര്‍ത്തൂമില് പ്രക്ഷോഭകരെ നേരിടാനെത്തിയ സൈന്യം എഴുപതിലേറെ പേരെ ബലാത്സംഗം ചെയ്തതായി റിപ്പോര്‍ട്ട്. ഖാര്‍ത്തൂമിലെ ആശുപത്രികളില് പ്രവേശിപ്പിച്ച പുരുഷന്മാരടക്കമുള്ള എഴുപതിലേറെ പേര് ബലാത്സംഗം ചെയ്യപ്പെട്ടതായി ഡോക്ടര്‍മാരുടെ സെന്‍ട്രല് കമ്മിറ്റി തയ്യാറാക്കിയ റിപ്പോര്‍ട്ടുകള് ഞെട്ടിക്കുന്ന വിവരങ്ങളാണ് പുറത്തുവിട്ടിരിക്കുന്നത്.\nസുഡാന് സൈന്യം നടത്തുന്ന ലൈംഗികാതിക്രമങ്ങളുടെ വ്യാപ്തി ഇതുവരെ കൃത്യമായി തിട്ടപ്പെടുത്താന് കഴിഞ്ഞിട്ടില്ല. ബലാത്സംഗത്തിനിരയായവരെല്ലാം ആശുപത്രിയിലെത്താന് സാധ്യതയില്ലാത്തതിനാല് ഇരകളുടെ എണ്ണത്തിന്റെ കാര്യത്തില് ആശങ്കയുയരുന്നതായാണ് റിപ്പോര്‍ട്ട്. സുഡാനില് ആശയവിനിമയത്തിന് കടുത്ത നിയന്ത്രണങ്ങളാണ് ഏര്‍പ്പെടുത്തിയിട്ടുള്ളത്. ഇതാണ് സൈന്യം നടത്തുന്ന ക്രൂരതകളുടെ റിപ്പോര്‍ട്ടുകള് പുറത്ത് വരാതിരിക്കാനുള്ള പ്രധാനകാരണം.\nസമരക്കാര്‍ക്കു നേരെ സുരക്ഷാ സേന നടത്തിയ വെടിവയ്പ്പില് 108 പേര് കൊല്ലപ്പെടുകയും 700ലധികം പേര്‍ക്ക് പരിക്കേല്ക്കുകയും ചെയ്തിരുന്നു. ഇതിന് പിന്നാലെയാണ് ബലാത്സംഗം സംബന്ധിച്ച വിവരങ്ങളും പുറത്ത് വരുന്നത്. ജനാധിപത്യം പുനഃസ്ഥാപിക്കണമെന്ന് ആവശ്യപ്പെട്ടാണ് ഇടക്കാല സൈനിക ഭരണത്തിനെതിരെ ഇവിടെ സമരം നടക്കുന്നത്.\nസൈന്യം വ്യാപകമായി ലൈംഗികാതിക്രമം നടത്തിയെന്ന റിപ്പോര്‍ട്ട് വിവിധ മനുഷ്യാവകാശ സംഘടനകളും ഇതിനോടകം സ്ഥിരീകരിച്ചിട്ടുണ്ട്. വലിയ രീതിയിലുള്ള അറസ്റ്റും ഭീഷണിയും നിലനില്‍കെ തന്നെ സുഡാനിലെ ദേശവ്യാപക നിയമലംഘന സമരം തുടരുകയാണ്.\nrapesudan militarysudan protestsudan soldiers\n‘നിന്റെ തന്തയല്ല എന്റെ തന്ത’, കട്ടകലിപ്പില് ലൂസിഫര് ദാമു\nഅമിത് ഷാ ബി.ജെ.പി അധ്യക്ഷനായി തുടരും


സത്യപ്രതിജ്ഞ നടക്കും മുമ്ബെ സെന്‍ട്രല് സ്റ്റേഡിയത്തിലെ ജോലിക്കാരന് കൊവിഡ് – Kerala News Hunt\nതിരുവനന്തപുരം: രണ്ടാം പിണറായി വിജയന് സര്‍ക്കാരിന്റെ സത്യപ്രതിജ്ഞ നടക്കുന്ന സെന്‍ട്രല് സ്റ്റേഡിയത്തില് ജോലിക്കെത്തിയ ആള്‍ക്ക് കൊവിഡ് സ്ഥിരീകരിച്ചു. ഇലക്‌ട്രിക്കല് ജോലികള്‍ക്ക് സഹായത്തിന് എത്തിയ ആള്‍ക്കാണ് കൊവിഡ് സ്ഥിരീകരിച്ചത്. സൈറ്റില് വച്ച് നടത്തിയ ആന്റിജന് പരിശോധനയിലാണ് രോഗം സ്ഥിരീകരിച്ചത്. ഇയാളെയും ഒപ്പമുള്ള രണ്ട് പേരെയും നിരീക്ഷണത്തിലേക്ക് മാറ്റിയതായി അധികൃതര് അറിയിച്ചു.\nരണ്ടാം പിണറായി സര്‍ക്കാരിന്റെ സത്യപ്രതിജ്ഞ നാളെ വൈകുന്നേരം മൂന്നരയ്ക്കാണ് സെന്‍ട്രല് സ്റ്റേഡിയത്തില് നടക്കുന്നത്. 500 പേരെ ക്ഷണിച്ച് വരുത്തിയുളള ചടങ്ങ് ഇതിനോടകം വലിയ വിവാദങ്ങള്‍ക്ക് വഴിവച്ചിട്ടുണ്ട്. ഇതിനിടെയാണ് ജീവനക്കാരന് കൊവിഡ് സ്ഥിരീകരിച്ചിരിക്കുന്നത്. അഞ്ഞൂറ് പേരില് കുറച്ച് ആളുകളെ വിളിച്ച് ചടങ്ങ് നടത്താന് ആശങ്കകള്‍ക്കിടയിലും എല് ഡി എഫ് നേതൃത്വമോ സര്‍ക്കാരോ തയ്യാറായിട്ടില്ല.\nകൊല്‍ക്കത്ത: അടുത്ത ആഴ്ച ആകാശത്ത് അപൂര്‍വ്വ കാഴ്ചയ്ക്ക് വിരുന്നൊരുങ്ങുന്നു. മെയ് 26ന് ആകാശത്ത് സൂപ്പര് ബ്ലഡ് മൂണ് കാണാനുള്ള ആകാംക്ഷയിലാണ് ശാസ്ത്രലോകം. പൂര്‍ണ ചന്ദ്രഗ്രഹണത്തിന് പിന്നാലെ ചുവപ്പുനിറത്തില് ചന്ദ്രന് ദൃശ്യമാകുന്ന അത്യപൂര്‍വ്വ കാഴ്ചക്കാണ് ലോകം കാത്തിരിക്കുന്നത്. രാജ്യത്തിന്റെ കിഴക്കന് മേഖലയിലാണ് ഇത് ദൃശ്യമാകുക. കൊല്‍ക്കത്തയില് പത്തുവര്‍ഷത്തിന് മുന്‍പാണ് ഇതിന് മുന്‍പ് സമ്ബൂര്‍ണ ചന്ദ്രഗ്രഹണം ദൃശ്യമായത്. മെയ് 26ന് പൂര്‍ണ ചന്ദ്രനും കുറച്ചുനേരം സമ്ബൂര്‍ണ ചന്ദ്രഗ്രഹണവും ദൃശ്യമാകുമെന്ന് എം പി ബിര്‍ള വാനനിരീക്ഷണകേന്ദ്രം […]


UUKMA News BREAKING NEWS-ജർമനിയിൽ ആൾക്കൂട്ടത്തിലേക്ക് കാർ ഇടിച്ചുകയറി; നിരവധി പേർ മരിച്ചതായി റിപ്പോർട്ട് - UUKMA News BREAKING NEWS-ജർമനിയിൽ ആൾക്കൂട്ടത്തിലേക്ക് കാർ ഇടിച്ചുകയറി; നിരവധി പേർ മരിച്ചതായി റിപ്പോർട്ട് - UUKMA News\nബെർലിൻ: ജർമനിയിൽ ആൾക്കൂട്ടത്തിലേക്ക് കാർ ഇടിച്ചുകയറി നിരവധി പേർ മരിച്ചതായി റിപ്പോർട്ട്. പടിഞ്ഞാറൻ ജർമനിയിലെ മ്യൂൺസ്റ്റർ നഗരത്തിലാണ് ദുരന്തമുണ്ടായത്. റോഡരികിൽ നിൽക്കുകയായിരുന്നവർക്ക് നേരെയാണ് അജ്ഞാതൻ കാറോടിച്ച് കയറ്റിയത്. 30 ഒാളം പേർക്ക് പരിക്കേറ്റതായും സൂചനയുണ്ട്. സംഭവത്തിന് ശേഷം ഡ്രൈവർ ആത്മഹത്യ ചെയ്തെന്നും അന്താരാഷ്ട്ര വാർത്താ ഏജൻസികൾ റിപ്പോർട്ട് ചെയ്യുന്നു.\n‘നിരവധിപേർ മരിച്ചിട്ടുണ്ട്. പരിക്കേറ്റവരും കുറവല്ല. സംഭവ സ്ഥലത്തുനിന്നും മാറിനിൽക്കണമെന്നും അവിടെ തങ്ങളുടെ സാന്നിധ്യമുണ്ടെന്നും’ പ്രാദേശിക പൊലീസ് ജനങ്ങൾക്ക് ട്വിറ്ററിലൂടെ മുന്നറിയിപ്പ് നൽകി. ദുരന്തത്തെ കുറിച്ച് ഉൗഹാപോഹങ്ങൾ സൃഷ്ടിക്കാൻ പാടില്ലെന്നും ജനങ്ങളോട് ഉത്തരവിട്ടു.


Malayalam news || മട്ടന് പുലാവ്\nബസ്‌മതി അരി -2കപ്പ് ഏലയ്‌ക്കാ - നാലെണ്ണം ഗ്രാമ്പൂ - 8 കറുവാപ്പട്ട -5ചെറിയ കഷണം വെളുത്തുള്ളി -5അല്ലി ഇഞ്ചി - 1 കഷണം ഉണക്കമുളക് -3സവാള -2പെപ്പര് കോണ് -1/2 ടേബിള്‍സ്‌പൂണ് കശുവണ്ടിപ്പരിപ്പ് - 25 ഉണക്കമുന്തിരിങ്ങ -2ടേബിള്‍സ്‌പൂണ് ഉപ്പ് - ആവശ്യത്തിന് എണ്ണ - ആവശ്യത്തിന്\nമട്ടന് കഴുകി വൃത്തിയാക്കി സമചതുരക്കഷണങ്ങളായി മുറിക്കുക. അരി കഴുകി 30-40 മിനിട്ട് കുതിര്‍ത്തുവയ്‌ക്കുക. സവാള നീളത്തില് കനംകുറച്ച് അരിയുക. ഇഞ്ചിയും വെളുത്തുള്ളിയും ചെറിയ കഷണങ്ങളായി അരിയുക. കനംകുറഞ്ഞ വെള്ളത്തുണിയെടുത്ത് മേശയില് വിരിയ്‌ക്കുക. ഇഞ്ചി, വെളുത്തുള്ളി, ജീരകം, മല്ലി, പെപ്പര് കോണ്, അരിഞ്ഞുവച്ച സവാളയുടെ പകുതി എന്നിവ തുണിയില് വയ്‌ക്കുക. തുണി കിഴിപോലെ കെട്ടുക. മട്ടണ്, തുണിയില്‍വച്ച മസാലകള്, ഒരു ടേബിള് സ്‌പൂണ് ഉപ്പ്, നാലു കപ്പ് വെള്ളം എന്നിവ ഒരു പ്രഷര് കുക്കറില്‍വച്ച് മട്ടണ് വേവിയ്‌ക്കുക.\nഒരു വലിയ പാത്രത്തില് മൂന്ന് ടേബിള്‍സ്‌പൂണ് എണ്ണ ഒഴിച്ച് അരിഞ്ഞ സവാള ചേര്‍ത്ത് ഇളക്കി നൂറുശതമാനം പവറില് എട്ടു മിനിട്ട് മൈക്രോവേവ് ചെയ്യുക. ഇതിലേയ്‌ക്ക് കറുവാപ്പട്ട, ഗ്രാമ്പൂ, ഏലയ്‌ക്ക എന്നിവ ഇട്ട് നൂറുശതമാനം പവറില് മൂന്ന് മിനിട്ട് മൈക്രോവേവ് ചെയ്യുക. സവാള ഗോള്‍ഡന് ബ്രൗണ് കളറാകണം. കുതിര്‍ത്ത അരിയില്‍നിന്ന് വെള്ളം വാര്‍ന്നുകളഞ്ഞശേഷം ഇതിലേയ്‌ക്ക് ചേര്‍ത്തിളക്കുക.\nവേവിച്ച മട്ടന്,4കപ്പ് മട്ടന് സ്‌റ്റോക്ക് എന്നിവയും ചേര്‍ക്കുക. മട്ടന് സ്‌റ്റോക്ക് ആവശ്യത്തിന് ഇല്ലെങ്കില് വെള്ളം ചേര്‍ക്കാം. ഉപ്പ് നോക്കിയശേഷം പാത്രം മൂടി 100 ശതമാനം പവറില് 20 മിനിട്ട് മൈക്രോവേവ് ചെയ്യുക. ഓഫ് ചെയ്‌തശേഷം അഞ്ചുമിനിട്ടു കഴിഞ്ഞ് പാത്രം തുറക്കുക. വറുത്ത സവാളയും കശുവണ്ടിയും മുന്തിരിങ്ങയും ചേര്‍ത്ത് അലങ്കരിക്കുക.


‘നടിയ്ക്കൊപ്പം ക്യാമറയും വെള്ളത്തിലേയ്ക്ക് ചാടട്ടെ’; മലയാ‍ളികളെ ആര്‍ത്തു ചിരിപ്പിച്ച ആ രംഗത്തിന് പിന്നില്: ശ്രീനിവാസന് പറയുന്നു.. – Kairali News | Kairali News Live l Latest Malayalam News\nമലയാളികളെ എന്നും കുടുകുടെ ചിരിപ്പിക്കാറും ചിന്തിപ്പിക്കാറുമുള്ള നടനും സംവിധായകനും തിരക്കഥാകൃത്തുമാണ് ശ്രീനിവാസന്. ശ്രീനിവാസനെന്ന കലാകാരന്‍റെ നിരവധി നര്‍മരംഗങ്ങള് മലയാളികള്‍ക്ക് മനപ്പാഠവുമാണ്. അതിലൊന്നാണ്.. ചിന്താവിഷ്ടയായ ശ്യാമള എന്ന ചിത്രത്തിലെ ആഡ് ഫിലിം ഡയറക്ടറുടെ രംഗം.\nമലയാളികള് പലപ്പോ‍ഴായി പറഞ്ഞു ചിരിക്കാറുള്ള ഒരു രംഗമാണത്. അതില് തന്നെ ശ്രീനിവാസന് അവതരിപ്പിക്കുന്ന സംവിധായക കഥാപാത്രത്തിന്‍റെ ഡയലോഗാണ് രംഗത്തിലെ ഹെെലെെറ്റ്. ആ രംഗത്തില് ‘നടിയ്ക്കൊപ്പം ക്യാമറയും വെള്ളത്തിലേയ്ക്ക് ചാടട്ടെ’ എന്ന് ആഡ് ഫിലിം സംവിധായകന് പറയുമ്പോള് മലയാളികള് ഇന്നും ചിരിച്ചുമറിയും.\nരസകരമായ ആ രംഗത്തിന് പിന്നില് തന്‍റെ അനുഭവം തന്നെയാണെന്ന് വെളിപ്പെടുത്തുകയാണ് ചിത്രത്തിന്‍റെ സംവിധായകന് കൂടിയായ ശ്രീനിവാസന്.\nസംഭവം ശ്രീനിവാസന്‍റെ വാക്കുകളില്..\n“പ്രിയദർശനും സത്യനും കമലിനും ഒക്കെ വേണ്ടി തിരക്കഥ എഴുതുമ്പോൾ ഈ സീൻ എങ്ങനെയാണ് എടുക്കുന്നത് എങ്ങനെയാണ് സ്ക്രീനിൽ തെളിയിക്കുക എന്നത് ഞാൻ വിഷ്വലൈസ് ചെയ്യാറുണ്ട്. പിന്നീട് അത് സിനിമയായി കാണുമ്പോൾ കറക്റ്റ് ഇതു തന്നെയാണ് ഞാൻ എത്തുമ്പോൾ ഉദ്ദേശിച്ചത് എന്നു വിചാരിക്കാറുണ്ട്. അത് എന്തുമാത്രം വിഡ്ഢിത്തമാണ് എന്നത് മനസ്സിലായതിനെപറ്റിയാണ് പറയാൻ പോകുന്നത്.\nവടക്കുനോക്കിയന്ത്രത്തിൻറെ ഷൂട്ടിംഗ് നടക്കുന്ന ഒരു ദിവസം. എല്ലാവരും മേക്കപ്പ് കഴിഞ്ഞ് ദിനേശൻ കത്ത് എഴുതുന്ന സീൻ എടുക്കാൻ തുടങ്ങുകയാണ്. അപ്പോൾ ക്യാമറാമാൻ വേണു എന്നോട് ചോദിച്ചു. ആദ്യത്തെ ഷോട്ട് ‘ക്യാമറ എവിടെയാണ് വയ്ക്കേണ്ടത് ?’. ഞാനൊന്നു ഞെട്ടി. ആ കാര്യം ഞാൻ ആലോചിച്ചിരുന്നില്ല. ഈ സീൻ എഴുതുന്ന സമയത്ത് ദിനേശൻ കത്തെഴുതുന്ന സീൻ ആണ്, ദിനേശൻ എങ്ങനെയാണ് കത്തെഴുതുക എന്നൊക്കെ അറിയാം. അത് യഥാർത്ഥ ജീവിതത്തിൽ കാണുന്നതും പിന്നെ അത് ക്യാമറയിലേക്ക് പകർത്തുന്നതും രണ്ടും രണ്ടാണ്. അങ്ങനെ ഒരു ചോദ്യം ചോദിച്ചപ്പോൾ സ്വാഭാവികമായും എനിക്ക് ഒരു പിടിയും കിട്ടിയില്ല.\nഅപ്പോൾ എൻറെ ബോധത്തിലേക്ക് ഞെട്ടലോടെ ഒരു കാര്യം വന്നു. ഭഗവാനെ ഇതിൽ ഞാൻ ഒരു നടനും തിരക്കഥാകൃത്തും മാത്രമല്ല ഒരു സംവിധായകൻ കൂടിയാണ്. അപ്പോൾ കാര്യങ്ങൾ തീരുമാനിക്കാനുള്ള ഉത്തരവാദിത്വം എൻറെ ആണ്. ക്യാമറ എവിടെ വെക്കും?. അപ്പോൾ ഞാൻ ദിനേശിനെ മുറിയിൽ നാലു ഭാഗത്തും നോക്കി. അപ്പോൾ നാല് മൂലയിലും വേണമെങ്കിൽ ക്യാമറ വയ്ക്കാം. മുറിയുടെ നടുവിൽ വേണമെങ്കിൽ ക്യാമറ വയ്ക്കാം.കട്ടിലിനു മുകളിൽ വേണമെങ്കിൽ ക്യാമറ വയ്ക്കാം. കസേരയിൽ ക്യാമറ വെക്കാം. പക്ഷേ എവിടെ വെക്കും.?\nഎനിക്കറിയില്ല. എവിടെ വെക്കണം എന്ന് എനിക്കറിയില്ല. എന്ത് പറയണം എന്ന് എവിടെയാണ് വയ്ക്കേണ്ടത് എന്താണ് ആ ഷോട്ടിൻറെ സ്പെയ്സ് എന്താണ്. ആ ഷോട്ടിൻറെ ഫ്രെയിം എന്താണ് എന്നുള്ളത് പറയാൻ എനിക്ക് സാധിക്കുന്നില്ല എന്നുള്ള സത്യം ഞെട്ടലോടെ ഞാൻ മനസ്സിലാക്കി. അതായത് അതുവരെയും ഞാൻ വിഷ്വലൈസ് ചെയ്തു പല കാര്യങ്ങളും എഴുതുമ്പോൾ പക്ഷേ അത് പ്രായോഗികമായി ക്യാമറയിലൂടെ ഏത് ഷോട്ടിലൂടെ തുടങ്ങണം, ഏതൊക്കെ ഷോട്ടുകൾ ഉപയോഗിക്കാം എന്നതിനെ പറ്റി, ആങ്കിളുകളെപ്പറ്റി, ലെൻസുകളെ പറ്റി, ഞാൻ ആലോചിച്ചിരുന്നില്ല.\nഅങ്ങനെ ഞാൻ ജയരാജനെ മുഖത്തേക്ക് ദയനീയമായി നോക്കി. ജയരാജൻ എന്നു പറയുന്നത് വടക്കുനോക്കി യന്ത്രത്തിന്റെ സഹസംവിധായകൻ ആണ്. പിൽക്കാലത്ത് ദേശാടനം പോലെയുള്ള ധാരാളം സിനിമകൾ സംവിധാനം ചെയ്ത ജയരാജ്. അപ്പോൾ ജയരാജ് ഭരതേട്ടൻറെ കൂടെ ഒന്നോരണ്ടോ സിനിമകളിലേ പ്രവർത്തിച്ചിട്ടുള്ളൂ. ആ പരിചയം മാത്രമേ ഉള്ളൂ. എങ്കിലും ജയരാജന് ചില കാര്യങ്ങളൊക്കെ അറിയാം. ജയരാജന് എൻറെ വെപ്രാളം മനസ്സിലായോ എന്തോ.. രാജൻ ഇങ്ങനെ അങ്ങോട്ടുമിങ്ങോട്ടും നോക്കി ഒരു സിഗരറ്റ് വലിച്ചുകൊണ്ട് അങ്ങനെ നിൽക്കുകയാണ്.\nഅപ്പോൾ ഞാൻ ആലോചിച്ചു. വളരെ നിർണായകമായ ഒരു നിമിഷമാണ്. ഞാൻ ഒരു ടെക്നിക് ഉപയോഗിച്ചു. ഞാൻ വേണുവിനോട് പറഞ്ഞു. ‘ഈ മുറിയിൽ ഇപ്പോൾ ധാരാളം സ്ഥലങ്ങൾ ഉണ്ടല്ലോ.. ദിനേശൻ കത്തെഴുതുന്ന രംഗം.. വേണുവിനെ സംബന്ധിച്ചെടുത്തോളം ഈ ക്യാമറ എവിടെ വയ്ക്കുന്നതാവും കൂടുതൽ സൗകര്യം..?’. അങ്ങനെയൊരു ടെക്നിക് ഞാൻ ഉപയോഗിച്ചു. അപ്പോൾ വേണു എൻറെ മുഖത്തേക്ക് നോക്കി. വേണുവിന് കാര്യം മനസ്സിലായി. എന്നെപ്പോലുള്ള എത്രയോ മണ്ടന്മാരുടെ കൂടെ നേരത്തെയും വർക്ക് ചെയ്ത് നല്ല പരിചയമുള്ളതുകൊണ്ട് വേണുവിന് സംഗതി പിടികിട്ടി.\nഅങ്ങനെ വേണു എന്നോട് പറഞ്ഞു. ‘ശ്രീനി.. ഇവിടെ ഇരുന്ന് കത്തെഴുതൂ.. ഞാൻ ക്യാമറ ഇവിടെ വെക്കാം’. അപ്പോൾ ഞാൻ പറഞ്ഞു. ‘അത് കറക്റ്റ് ആണ്’. വേണുവിനെ ഞാൻ പ്രോത്സാഹിപ്പിച്ചു. വേണുവിന്റെ അഭിപ്രായവും സൗകര്യവുമാണ് പ്രധാനം എന്ന മട്ടിൽ ഞാൻ അങ്ങനെ നിന്നു. അങ്ങനെ ജയരാജന്റെയും വേണുവിന്റെയും നിർദ്ദേശങ്ങളും സജഷൻസും ഒക്കെ കൂടി ഈ സീനുകളൊക്കെ എടുത്ത് തുടങ്ങുകയായിരുന്നു.\nഒരു കാര്യം എനിക്ക് മനസ്സിലായിട്ടുള്ളത് എന്താണെന്നു വച്ചാൽ.. ഒരു തിരക്കഥ എഴുതുമ്പോൾ പേനയും പേപ്പറും ഒക്കെ എടുത്തുവച്ച് മനസ്സിൽ വിഷ്വലൈസ് ചെയ്യാം. എഴുതുന്ന ഒരാളെ സംബന്ധിച്ചിടത്തോളം കഥാപാത്രത്തിൻറെ അല്ലെങ്കിൽ ഒരു മനുഷ്യാവസ്ഥയുടെ സൂക്ഷ്മകമായ കാര്യങ്ങൾ അല്പം കോമൺ സെൻസ്, അല്പം വായന ഒക്കെ ഉണ്ടെങ്കിൽ ചിലപ്പോൾ എഴുതാൻ പറ്റുമായിരിക്കും. പക്ഷേ സിനിമ സംവിധാനം ചെയ്യുക എന്നത് അതിൻറെ ഗ്രാമർ പഠിക്കാത്ത ആളുകൾക്ക് വളരെ ബുദ്ധിമുട്ട് പിടിച്ച ഒരു കാര്യമാണ്. സാങ്കേതികമായ ഒരു സമുദ്രമാണ് സംവിധാനം എന്നു പറയുന്നത്, അത് വഴങ്ങുക എന്നു പറയുന്നത്. പിന്നെ ആളുകൾ സംവിധാനം ചെയ്യും.. ഇതൊന്നും അറിഞ്ഞു കൂടാതെ തന്നെ.. ഒന്നുകിൽ അവന്മാർ കള്ളന്മാർ ആയിരിക്കും. അല്ലെങ്കിൽ എന്നെപ്പോലെയുള്ള വിഡ്ഢികൾ ആയതുകൊണ്ടാകാം. ശരിയ്ക്ക് പറഞ്ഞാൽ എൻറെ ഈ എക്സ്പീരിയൻസ് വെച്ച് തന്നെയാണ് ചിന്താവിഷ്ടയായ ശ്യാമളയിൽ ഒരു ആഡ് ഫിലിം സംവിധാനം ചെയ്യാൻ പോകുന്ന കഥാപാത്രത്തിൻറെ സീൻ ഞാൻ ഉണ്ടാക്കിയത്.”\nകെെരളി ന്യൂസിന് നല്‍കിയ പ്രത്യേക അഭിമുഖത്തിലാണ് ശ്രീനിവാസന് തന്‍റെ അനുഭവം തുറന്ന് പറഞ്ഞത്.\nTags: Chinthavishtayaya ShyamalaMalayalam MovieSreenivasan


School Reopening | സിലബസിനപ്പുറത്തേക്ക് സഞ്ചരിക്കാം; സ്‌കൂള് വീണ്ടും തുറക്കുമ്പോള് നേരിടുന്ന വെല്ലുവിളികള് | Challenges faced when the school reopens – News18 Malayalam\nസ്‌കൂളുകൾ വീണ്ടും തുറന്നു പ്രവർത്തിക്കുന്നത് ആരംഭിച്ചു എങ്കിലും, ഓൺലൈൻ ഓപ്ഷൻ തുടരുകയാണ്. അത് അധ്യാപകര്‍ക്ക് നൽകുന്ന അവസ്ഥയെന്തെന്ന് ഇതുവരെ ചർച്ച ചെയ്യപ്പെട്ടിട്ടില്ല.\nപതിനേഴ് മാസങ്ങള്‍ക്ക് മുന്‍പായിരുന്നു കോവിഡ് മഹാമാരിയുടെ (Covid 19) ലോകമെമ്പാടുമുള്ള വ്യാപനത്തെ തുടര്‍ന്ന് വിദ്യാലയങ്ങള് (Schools) അടച്ചിട്ടത്. അന്ന് മുതല് എന്നാണ് ഇനി വീണ്ടും സ്‌കൂളുകള് പഴയപടി തുറന്ന് പ്രവര്‍ത്തിക്കുക എന്നത് സംബന്ധിച്ച ഒരു പ്രതിസന്ധി നിലനില്‍ക്കുന്നുണ്ടായിരുന്നു. സ്‌കൂളുകള് പഴയ പടി തുറക്കാന് ഇനിയും സമയം എടുക്കുമെന്ന തിരിച്ചറിവില് വിദ്യാര്‍ത്ഥികളുടെ ഭാവിയെക്കരുതി സ്‌കൂള് സംവിധാനങ്ങള് ഓണ്‍ലൈന് (Online) മാതൃകയിലേക്ക് തിരിഞ്ഞു. അധികം വൈകാതെ തന്നെ ഓണ്‍ലൈന് അധ്യയന രീതികള് അപര്യാപ്തമാണെന്ന് തെളിഞ്ഞു. അതേസമയം, മറ്റ് മാര്‍ഗ്ഗങ്ങളില്ലാത്തതിനാൽ ഈ രീതി തുടര്‍ന്നും മുന്നോട്ട് കൊണ്ട് പോകാൻ അധികൃതർ നിർബന്ധിതരായി. വൈറസ് ആക്രമണങ്ങള് കുറഞ്ഞ സ്ഥലങ്ങളിലും, കുട്ടികളുടെ ആരോഗ്യത്തെ കരുതി ഓണ്‍ലൈന് അധ്യയനം തന്നെ സ്വീകരിച്ച് കൊണ്ടുള്ള ഡിജിറ്റൽ രീതി അവർക്ക് തുടരേണ്ടി വന്നു. കഴിഞ്ഞ ദിവസം ഓണ്‍ലൈന് ക്ലാസുകളില് നിന്ന് വിദ്യാര്‍ത്ഥികള് തിരികെ സ്‌കൂളുകളില് എത്തി. പതിനേഴ് മാസങ്ങൾക്ക് ശേഷം ആദ്യമായി വീണ്ടും ഭൗതികമായ സ്കൂൾ അന്തരീക്ഷത്തിൽ എത്തിയപ്പോൾ, ഓണ്‍ലൈന് ക്ലാസില് പറഞ്ഞു നിര്‍ത്തിയതിന്റെ തുുടര്‍ച്ചയായാണ് അധ്യാപകര് ക്ലാസ് ആരംഭിച്ചതെന്നാണ് മനസ്സിലാക്കാൻ സാധിക്കുന്നത്.\nഎന്താണ് ഇപ്പോൾ സംഭവിക്കുന്നത് എന്ന കാര്യത്തിൽ അധ്യാപകരെ കുറ്റപ്പെടുത്താനാവില്ല. വിദ്യാഭ്യാസ വ്യവസ്ഥയിൽ അവരുടെ സ്ഥാനം തീരെ താഴ്ന്ന നിലയിലാണ് നില കൊള്ളുന്നത്. കൂടാതെ അവർക്ക് സ്വന്തമായി തീരുമാനങ്ങൾ എടുക്കാനുള്ള സ്വാതന്ത്യവും നിലനിൽക്കുന്ന വ്യവസ്ഥ അവർക്ക് നൽകുന്നില്ല. വാസ്തവത്തിൽ, മേൽസ്ഥാനങ്ങളിൽ ഇരിക്കുന്നവർ വിദ്യാഭ്യാസം സംബന്ധിച്ച് ഏതൊരു തീരുമാനം എടുക്കുമ്പോഴും ഒരിക്കലും അവരോട് കൂടിയാലോചിക്കാറില്ല. സർക്കാർ നയങ്ങൾ രൂപീകരിക്കുമ്പോഴും പ്രിൻസിപ്പൽമാരും സ്കൂൾ മാനേജർമാരും അവരുടെ സ്കൂളിനെക്കുറിച്ച് തീരുമാനങ്ങൾ എടുക്കുമ്പോഴും അധ്യാപകർക്ക് നേരെയുള്ള ഈ തഴയൽ മനോഭാവം ഒരു യാഥാർഥ്യമായി തന്നെ നില കൊള്ളുകയാണ്. ഡിജിറ്റൽ സാങ്കേതിക വിദ്യയുടെ ഉപയോഗം അധ്യാപകരുടെ നിലവാരം വീണ്ടും കുറച്ചു. അവർ ഇതിനോടകം സൗമ്യതയും അനുസരണയുമുള്ള വെറുമൊരു തൊഴിലാളിയായി മാറിക്കഴിഞ്ഞിരിക്കുന്നു; അത് അവരെ ഇപ്പോൾ അനിഷേധ്യമായ തിരഞ്ഞെടുപ്പുകളുടെ നിശബ്ദ കാഴ്ചക്കാരായി മാറ്റിയിരിക്കുന്നു. സാങ്കേതിക വിദ്യയുടെ വർധിച്ച ഉപയോഗം നിമിത്തം അവരിൽ പലരും വിദ്യാഭ്യാസ വ്യവസ്ഥിതിയിൽ എന്നും അനിഷേധ്യമായ പങ്കു വഹിച്ച തങ്ങളുടെ സ്ഥാനം ഇല്ലാതാകുമോ എന്ന ഭയവും ഉള്ളിൽ പേറി നടക്കുകയാണ്.


aibe 15 result 2021: AIBE 15: ഓൾ ഇന്ത്യ ബാർ എക്സാമിനേഷന്റെ ഫലം ഇപ്പോൾ പരിശോധിക്കാം - aibe 15 result 2021 all india bar examination declared on allindiabarexamination.com | Samayam Malayalam\naibe 15 result 2021 all india bar examination declared on allindiabarexamination.com\nAdarsh Js | Samayam Malayalam | Updated: 31 Mar 2021, 11:13:00 AM\nജനുവരി 24ന് നടന്ന ഓൾ ഇന്ത്യ ബാർ എക്സാമിനേഷന്റെ ഫലം ഔദ്യോഗിക വെബ്സൈറ്റിൽ വന്നിട്ടുണ്ട്. കുറഞ്ഞത് 40 ശതമാനം മാർക്ക് നേടിയവർക്ക് സർട്ടിഫിക്കറ്റ് ഓഫ് പ്രാക്ടീസ് നൽകും\nഎ.ഐ.ബി.ഇ 15 ഫലം\nഫലം പരിശോധിക്കാനായി allindiabarexamination.com എന്ന വെബ്സൈറ്റ് സന്ദർശിക്കുക\nപരീക്ഷയിൽ ജയിക്കുന്നവർക്ക് Certificate of Practice ലഭിക്കും\nകുറഞ്ഞത് 40 ശതമാനം മാർക്കുണ്ടായിരിക്കണം\nഓൾ ഇന്ത്യ ബാർ എക്സാമിനേഷന്റെ (AIBE XV) ഫലം പ്രഖ്യാപിച്ചു. ജനുവരി 24ന് നടന്ന പരീക്ഷയുടെ ഫലമാണ് ഇപ്പോൾ പ്രഖ്യാപിച്ചിരിക്കുന്നത്. പരീക്ഷയെഴുതിയവർക്ക് ഓൾ ഇന്ത്യ ബാർ എക്സാമിനേഷന്റെ ഔദ്യോഗിക വെബ്സൈറ്റായ allindiabarexamination.com സന്ദർശിച്ച് ഫലം പരിശോധിക്കാവുന്നതാണ്. ഫലം To be declared later എന്നാണ് കാണിക്കുന്നതെങ്കിൽ7മുതൽ 10 പ്രവൃത്തി ദിനങ്ങൾക്കുള്ളിൽ നിങ്ങളുടെ ഫലം വെബ്സൈറ്റിൽ പ്രസിദ്ധീകരിക്കും. എസ്.എം.എസ് വഴിയോ ഇമെയിൽ വഴിയോ ഇക്കാര്യം നിങ്ങളെ അറിയിക്കുകയും ചെയ്യും.\nഇന്ത്യയിൽ നിയമം പ്രാക്ടീസ് ചെയ്യണമെന്നുണ്ടെങ്കിൽ AIBE പരീക്ഷ പാസായിരിക്കണം. പാസാവാൻ കുറഞ്ഞത് 40 ശതമാനം മാർക്ക് നേടണം. പരീക്ഷയിൽ ജയിക്കുന്നവർക്ക് Certificate of Practice നൽകും. ബാർ കൗൺസിൽ ഓഫ് ഇന്ത്യയാണ് ഈ സർട്ടിഫിക്കറ്റ് നൽകുന്നത്.\nAIBE പരീക്ഷയുടെ ഫലം പരിശോധിക്കാൻ ആദ്യം വെബ്സൈറ്റ് സന്ദർശിക്കുക. ഹോം പേജിൽ കാണുന്ന Result AIBE XV എന്ന ലിങ്കിൽ ക്ലിക്ക് ചെയ്യാം. അവിടെ ലോഗിൻ വിവരങ്ങൾ നൽകിയതിന് ശേഷം Submit ൽ ക്ലിക്ക് ചെയ്യുക. AIBE ഫലം സ്ക്രീനിൽ തെളിയും. ഇത് ഡൗൺലോഡ് ചെയ്ത് പ്രിന്റെടുത്ത് സൂക്ഷിക്കുക.\nഉത്തരസൂചികയിൻമേൽ സ്വീകരിച്ച പരാതികൾ കണക്കിലെടുത്തതിന് ശേഷമാണ് ഫലം പ്രസിദ്ധീകരിച്ചിരിക്കുന്നത്. ഫെബ്രുവരി7വരെ പരാതികൾ രജിസ്റ്റർ ചെയ്യാൻ അവസരം നൽകിയിരുന്നു.\nJEE Main 2021 Result: മാർച്ച് സെഷൻ പരീക്ഷയുടെ ഫലം പ്രഖ്യാപിച്ചു ആര്‍ട്ടിക്കിള് ഷോ\nഓൾ ഇന്ത്യ ബാർ എക്സാമിനേഷൻ ഉത്തരസൂചിക bar entrance examination allindiabarexamination aibe 15 result 2021\nWeb Title : aibe 15 result 2021 all india bar examination declared on allindiabarexamination.com


സമ്പന്നം ജയ്റ്റ്ലി യുഗം | Arun Jaitley | Manorama News\nസമ്പന്നം ജയ്റ്റ്ലി യുഗം\nഡി. വിജയമോഹൻ September 17, 2020 11:22 AM IST\nഅരുൺ ജയ്റ്റ്ലി ഒരിക്കലും സാമ്പത്തിക വിദഗ്ധനോ സാമ്പത്തിക ശാസ്ത്ര വിദ്യാർഥിയോ ആയിരുന്നില്ല. എന്നാൽ 2014 മുതൽ 2018 വരെ അദ്ദേഹം കേന്ദ്രധനമന്ത്രി ആയിരുന്ന4വർഷം (അഞ്ചാമത്തെ വർഷം അദ്ദേഹം മിക്കപ്പോഴും ചികിത്സയിലായിരുന്നു) ഇന്ത്യൻ സമ്പദ് വ്യവസ്ഥയിൽ അടിസ്ഥാനപരമായ പല പരിഷ്കാരങ്ങളും കൊണ്ടുവന്നു. അവയെല്ലാം തന്നെ നരേന്ദ്ര മോദി സർക്കാരിന്റെ മുഖമുദ്രകളായി.\nധനമന്ത്രി എന്ന നിലയിൽ അരുൺ ജയ്റ്റ്ലി കൈക്കൊണ്ട ഏറ്റവും വിവാദനടപടി നോട്ട് നിരോധനമായിരിക്കും. 2016 നവംബർ എട്ടിന് 1000, 500 രൂപ നോട്ടുകൾ പിൻവലിച്ച് പ്രധാനമന്ത്രി നരേന്ദ്ര മോദി രാഷ്ട്രത്തോടു സംസാരിച്ചു. ഇത് നൂറു ശതമാനവും മോദിയുടെ തീരുമാനമാണെന്നും ജയ്റ്റ്ലി അറിഞ്ഞതു തന്നെയില്ല എന്നും വാദിക്കുന്നവരുണ്ട്.\nബജറ്റ് അവതരണത്തിലും ഘടനയിലും ജയ്റ്റ്ലി കാതലായ ചില മാറ്റങ്ങൾ വരുത്തി. ഫെബ്രുവരി അവസാന തീയതിയിൽ നിന്ന് ആ മാസം ഒന്നിനു തന്നെ ബജറ്റ് അവതരിപ്പിച്ചു തുടങ്ങി. റെയിൽവേ ബജറ്റ്, പൊതു ബജറ്റിന്റെ ഭാഗമാക്കി. ബജറ്റിലെ പദ്ധതി, പദ്ധതിയിതര വിഹിതങ്ങൾ എടുത്തു മാറ്റി. ഇറക്കുമതിത്തീരുവ കൊടുക്കുന്നതിനുള്ള നടപടിക്രമങ്ങൾ ലഘൂകരിച്ചു. 2014ൽ ജയ്റ്റ്ലി ധനമന്ത്രിയാകുമ്പോൾ 7.2% ആയിരുന്നു നാണയപ്പെരുപ്പം, അത് 2.9% ആയി കുറച്ചാണ് ജയ്റ്റ്ലി സ്ഥാനമൊഴി‍ഞ്ഞത്. അവസാനത്തെ രണ്ടു ബജറ്റുകൾ (2018–19, 2019–20 – ഇടക്കാല ബജറ്റ്) അവതരിപ്പിക്കാൻ അസുഖം കാരണം ജയ്റ്റ്ലിക്കു കഴിഞ്ഞില്ല.\nജയ്റ്റ്ലി കൊണ്ടുവന്ന പുതിയ ധനകാര്യ നിയമങ്ങളിൽ ഏറ്റവും ശ്രദ്ധേയമായതും ദൂരവ്യാപക മാറ്റങ്ങൾ വരുത്തുന്നതുമാണ് ഇൻസോൾവൻസി ആൻഡ് ബാങ്ക്റപ്റ്റ്സി കോഡ് 2016 (ഐബിസി). കമ്പനികളുടെയും വ്യക്തികളുടെയും നിർധനത്വ, പാപ്പരത്ത നിയമങ്ങൾ സങ്കീർണമായിരുന്നു. ഇവ ഏകീകരിച്ച് ഒറ്റ പരിഹാരമാർഗം എന്ന നിലയ്ക്കാണ് െഎബിസി കോഡിനു രൂപം നൽകിയത്. ഇൻസോൾവൻസി റെഗുലേറ്റർ, അഡ്ജൂഡിക്കേറ്റർ എന്നിവ നിലവിൽ വന്നതും ഈ ബില്ലിനെത്തുടർന്നാണ്. നിയമജ്ഞനായ ജയ്റ്റ്ലി, ഈ നിയമനിർമാണം പിഴവറ്റതാക്കി.\nമോണിറ്ററി പോളിസി കമ്മിറ്റി\n2016ൽ ജയ്റ്റ്ലി രൂപം നൽകിയതാണ് മോണിറ്ററി പോളിസി കമ്മിറ്റി ഓഫ് ഇന്ത്യ .രാജ്യത്തെ പലിശ നിരക്ക് നിശ്ചയിക്കാനുള്ള സ്വതന്ത്ര സംവിധാനമാണിത്. നാണയപ്പെരുപ്പത്തിന്റെ തോത് അനുസരിച്ച് ഈ സമിതിക്ക് പലിശ നിരക്കു നിശ്ചയിക്കാം. നേരത്തേ5കമ്മിറ്റികൾ – വൈ.വി. റെഡ്ഡി സമിതി, താരാപ്പൂർ സമിതി, ഉർജിത് പട്ടേൽ സമിതി, പേഴ്സി മിസ്ത്രി സമിതി, രഘുറാം രാജൻ സമിതി– ശുപാർശ ചെയ്തിട്ടും ഒരു ധനമന്ത്രിയും മോണിട്ടറി പോളിസി കമ്മിറ്റി രൂപവൽകരിക്കാൻ തയാറായിരുന്നില്ല.\nബാങ്കിങ് മേഖലയിൽ3കാര്യങ്ങൾക്കാണ് ജയ്റ്റ്ലി മുൻഗണന നൽകിയത്. 1. നിഷ്ക്രിയ ആസ്തി (എൻപിഎ) കുറയ്ക്കുക, 2. ബാങ്കുകളുടെ ലയനം പ്രോത്സാഹിപ്പിക്കുക, 3. പി.ജെ. നായക് കമ്മിറ്റി റിപ്പോർട്ടിലെ ശുപാർശകൾ നടപ്പാക്കുക. ഇതിൽ എൻപിഎ കുറയ്ക്കുന്നതിൽ ജയ്റ്റ്ലി ശക്തമായ നടപടികളെടുത്തു. സ്റ്റേറ്റ് ബാങ്ക് ഓഫ് ഇന്ത്യയിൽ5സബിസിഡിയറി ബാങ്കുകളെയും ഭാരതീയ മഹിളാ ബാങ്കിനെയും ലയിപ്പിച്ചു. ദേനാ ബാങ്കിനെയും വിജയാ ബാങ്കിനെയും ബാങ്ക് ഓഫ് ബറോഡയിൽ ലയിപ്പിച്ചു.\nജയ്റ്റ്ലിയുടെ വ്യത്യസ്തമായ ഒരു സമീപനമായിരുന്നു സംസ്ഥാനങ്ങൾക്കുള്ള കേന്ദ്രനികുതി വിഹിതം വർധിപ്പിക്കുക എന്നത്. ധനവിഭവം വികേന്ദ്രീകരിക്കുക എന്നത് 14–ാം ധനകാര്യ കമ്മിഷന്റെ ശുപാർശയായിരുന്നു. കേന്ദ്രനികുതികളുടെ 32% സംസ്ഥാനങ്ങൾക്കു നൽകിവന്നത് 42% ആക്കി ഉയർത്തുന്നതിനെ മറ്റു മന്ത്രിമാർ തന്നെ എതിർത്തിരുന്നു. എന്നാൽ ജയ്റ്റ്ലി വഴങ്ങിയില്ല.\nബെനാമി നിയമം, ആധാർ ഡിബിടി\nജയ്റ്റ്ലി കൊണ്ടുവന്ന നിയമങ്ങളിൽ ശ്രദ്ധേയമായ ഒന്നായിരുന്നു ദ ബെനാമി ട്രാൻസാക്‌ഷൻസ് (പ്രൊഹിബിഷൻ) ഭേദഗതി ബിൽ. സർക്കാർ സബ്സിഡിയും സഹായവും ഉപഭോക്താവിന് നേരിട്ടു നൽകുന്നതിന് ആധാർ അടിസ്ഥാനമാക്കാം എന്ന നിയമഭേദഗതിയും ജയ്റ്റ്ലി കൊണ്ടുവന്നതാണ്.\nധനമന്ത്രി എന്ന നിലയിൽ ജയ്റ്റ്ലിക്ക് ഒട്ടേറെ പരീക്ഷണ ഘട്ടങ്ങളെ നേരിടേണ്ടി വന്നിട്ടുണ്ട്. റിസർവ് ബാങ്ക് ഗവർണറായ രഘുറാം രാജന് ഒരു തവണ കൂടി കാലാവധി നീട്ടി നൽകണമോ എന്നതായിരുന്നു ആദ്യത്തെ പരീക്ഷണം. 2016 ജൂണിൽ രഘുറാം രാജൻ സ്വയം ഒഴിഞ്ഞ് ജയ്റ്റ്ലിയെ സഹായിച്ചു. പിൻഗാമിയായി സർക്കാർ തന്നെ കണ്ടെത്തിയ ഉർജിത് പട്ടേലും രാജി വച്ചു.\nമുഖ്യ സാമ്പത്തിക ഉപദേഷ്ടാവ് അരവിന്ദ് സുബ്രഹ്മണ്യവും കാലാവധി തീരാതെ വിട്ടുപോയി. നിതി ആയോഗിന്റെ തലപ്പത്തു നിയമിച്ച അരവിന്ദ് പണഗാരിയയും കാലാവധി തികച്ചില്ല. മോദി സർക്കാരിന്റെ സാമ്പത്തിക നയങ്ങൾക്കു രൂപം നൽകുന്നതിൽ മുഖ്യ പങ്കുവഹിച്ച ഉദ്യോഗസ്ഥരായിരുന്നു ഇവർ.\nചരക്ക്, സേവന നികുതി\nഭരണഘടനയുടെ 101ാം ഭേദഗതി വഴി ചരക്ക്, സേവന നികുതി നടപ്പാക്കിയത് 2017 ജൂലൈ ഒന്നിനാണ്. ഡോ. മൻമോഹൻ സിങ്ങിന്റെ ഭരണകാലത്ത് നടപ്പാക്കാൻ ആലോചിക്കുകയും നീട്ടിവയ്ക്കുകയും ചെയ്ത ജിഎസ്ടി പ്രാവർത്തികമാക്കിയത് ജയ്റ്റ്ലിയുടെ ഏറ്റവും വലിയ നേട്ടങ്ങളിലൊന്നാണ്. എല്ലാ സംസ്ഥാനങ്ങളെയും ഈ തീരുമാനത്തിന് ഒപ്പം നിർത്താൻ കഴിഞ്ഞത് ജയ്റ്റ്ലിയുടെ അനുനയത്തിലൂടെയാണ്. ജിഎസ്ടി കൗൺസിലിന്റെ 34 യോഗങ്ങളിൽ 32ലും ജയ്റ്റ്ലി ആയിരുന്നു അധ്യക്ഷൻ. (രണ്ടു യോഗങ്ങളിൽ പകരക്കാരനായ പീയൂഷ് ഗോയലും). നിർണായകമായ 950 തീരുമാനങ്ങളിൽ ഒന്നുപോലും കൗൺസിലിൽ വോട്ടിനിടാതെ അംഗീകരിപ്പിച്ചെടുക്കാൻ കഴിഞ്ഞതാണ് ജയ്റ്റ്ലിയുടെ വൻ വിജയം.


സഹല് ഛേത്രിയേക്കാള് മികച്ചവന്: വികുന | DoolNews\nസഹല് ഛേത്രിയേക്കാള് മികച്ചവന്: വികുന\nSaturday, 6th June 2020, 5:41 pm\nകൊച്ചി: ഇന്ത്യന് ഫുട്‌ബോളില് നിലവില് കളിക്കുന്നവരില് ഏറ്റവും മികച്ച താരം കേരള ബ്ലാസ്‌റ്റേഴ്‌സിന്റെ മലയാളി താരം സഹല് അബ്ദുല് സമദ് ആണെന്ന് ബ്ലാസ്റ്റേഴ്‌സ് പരിശീലകന് കിബു വികുന. ഇന്ത്യന് നായകന് ഛേത്രിയേക്കാള് മികച്ച താരമാണ് സഹലെന്നും വികൂന പറഞ്ഞു.\n‘ഇന്ത്യയില് എല്ലാവരും സുനില് ഛേത്രിയെ ആണ് മികച്ച താരമായി കണക്കാക്കുന്നത്. താന് ഛേത്രിയുടെ കളി കണ്ടിരുന്നു’, വികുന പറഞ്ഞു.\nസഹലിന്റെ കഴിഞ്ഞ സീസണിലെ എല്ലാ മത്സരങ്ങളും താന് കണ്ടിട്ടുണ്ടെന്നും അദ്ദേഹം പറഞ്ഞു. കളിയെക്കുറിച്ച് ഇന്ത്യയിലെ ഒരു താരത്തിനും ഇല്ലാത്ത വീക്ഷണം മൈതാനത്ത് സഹല് കാഴ്ചവെക്കുന്നുണ്ട്. സഹലിന് വലിയ ഭാവി ഉണ്ട് എന്നും വികുന പറഞ്ഞു.\nനേരത്തെ ഇന്ത്യന് ഫുട്‌ബോളിലെ അടുത്ത ഛേത്രിയാണ് സഹലെന്ന് മുന് താരം ബൈചുംഗ് ബൂട്ടിയ പറഞ്ഞിരുന്നു. 2017 സീസണ് മുതല് സഹല് ബ്ലാസ്റ്റേഴ്‌സ് ടീമിനോപ്പം ഉണ്ട്. 2019 ല്‍മികച്ച യുവതാരത്തിനുള്ള എമേര്‍ജിങ് പ്ലയര് ഓഫ് ദ ഇയര് പുരസ്‌കാരം നേടിയിരുന്നു.\nഐ.എസ്.എല്ലിലെ മികച്ച മധ്യനിര താരത്തിനുള്ള പുരസ്‌കാരവും സഹലിന് ലഭിച്ചിരുന്നു.


കൊറോണ വൈറസ് പടരുന്നത് ഇങ്ങനെ; 1 ലക്ഷം-67 ദിവസം,2ലക്ഷം-11ദിവസം,3ലക്ഷം-4 ദിവസം,4ലക്ഷം-3 ദിവസം,5ലക്ഷം-2.5 ദിവസം,6ലക്ഷം-2 ദിവസം...\n28 March 2020 4:03 PM GMT\nകൊറോണ വൈറസ് ലോകമാകെ ആറ് ലക്ഷം പേരിലേക്ക് പടര്‍ന്നു പിടിച്ചു കഴിഞ്ഞു. ഇന്ന് വൈകീട്ട് വരെയുള്ള ഔദ്യോഗിക കണക്കുകള് അനുസരിച്ച് ലോകത്ത് 6,22,343 പേര്‍ക്ക് കോവിഡ് 19 സ്ഥിരീകരിച്ചു. ഈ മഹാമാരിയില് ഇതുവരെ ജീവന് നഷ്ടമായത് 28,802 പേര്‍ക്ക്. എത്ര വേഗത്തിലാണ് ഈ വൈറസ് പകരുന്നത് എന്നതിന്റെ തെളിവാണ് കോവിഡ് 19 ആറ് ലക്ഷംപേരിലേക്ക് എത്തിയതിന്റെ കണക്കുകള്.\nആദ്യത്തെ ഒരു ലക്ഷം പേരിലേക്ക് കൊറോണ വൈറസ് എത്താന് 67 ദിവസങ്ങളെടുത്തു. ഒരു ലക്ഷം രോഗികള് രണ്ട് ലക്ഷമാകാന് പിന്നീട് 11 ദിവസങ്ങള് കൂടി വേണ്ടി വന്നു. എന്നാല് ഇത് മൂന്നു ലക്ഷമാകാന് വെറും നാല് ദിവസങ്ങള് മാത്രമാണ് വേണ്ടി വന്നത്.\nà¤¯à¥‡ à¤à¥€ à¤ªà¥�à¥‡à¤‚- പ്രതിദിന മരണം ആയിരത്തോളം, നെഞ്ചു തകര്‍ന്ന് ഇറ്റലി\nപിന്നീട് അതിവേഗത്തിലാണ് കൊറോണ വൈറസ് പടര്‍ന്നുപിടിച്ചത്. ഓരോ രണ്ട് ദിവസം കൂടുമ്പോഴും ഒരു ലക്ഷത്തോളം കൊറോണ വൈറസ് രോഗികള് എന്നതാണ് ഇപ്പോഴുള്ള നിരക്ക്. മൂന്ന് ലക്ഷം രോഗികള് നാല് ലക്ഷമാകാന് വേണ്ടി വന്നത് മൂന്നു ദിവസമാണെങ്കില് അഞ്ച് ലക്ഷത്തിലെത്താന് പിന്നീട് രണ്ടര ദിവസം മാത്രമാണ് വേണ്ടിവന്നത്. അടുത്ത 48 മണിക്കൂറിനുള്ളില് ലോകത്തെ കൊറോണ വൈറസ് ബാധിച്ചവരുടെ എണ്ണം ആറ് ലക്ഷമാവുകയും ചെയ്തു.\nഏറ്റവും ശ്രദ്ധേയമായ കാര്യം ഇപ്പോഴും യഥാര്‍ഥ കൊറോണ വൈറസ് ബാധിതരുടെ എണ്ണത്തിന്റെ അടുത്ത് പോലും ഔദ്യോഗിക കണക്കുകള് എത്തില്ലെന്നതാണ്. ഇറ്റലി, സ്‌പെയിന്, ബ്രിട്ടന്, ഇറാന് തുടങ്ങിയ ലോകരാജ്യങ്ങളെയാണ് നിലവില് കൊറോണ വൈറസ് ഏറ്റവും മോശമായി ബാധിച്ചിരിക്കുന്നത്. ഇറ്റലിയിലും സ്‌പെയിനിലുമായി മാത്രം ഒരൊറ്റ ആഴ്ച്ചക്കിടെ 15000ത്തിലേറെ മരണമാണ് റിപ്പോര്‍ട്ടു ചെയ്തു കഴിഞ്ഞു. അമേരിക്കയിലാകട്ടെ കൊറോണ വൈറസ് ബാധിതരുടെ എണ്ണം ഒരു ലക്ഷത്തിലേറെയാവുകയും ചെയ്തു.\nTAGS :Corona virus covid 19


18 Hours 18 Minutes 20 Seconds Ago\nരാജ്ഞിയുടെ ചോദ്യം കേട്ട് അത്രയും നേരം ബലം പിടിച്ച് നിന്ന നേതാക്കള്‍ക്കിടയില് ചിരി പൊട്ടി\nലോകത്തിലെ അതിശക്തരായ നേതാക്കള് അണിനിരക്കുന്ന വേദിയെ കൈയിലെടുത്ത് ബ്രിട്ടീഷ് രാജ്ഞി. ജി7 സമ്മേളന വേദിയില് ലോകനേതാക്കള്‍ക്കൊപ്പം ഫോട്ടോ എടുക്കാന് എത്തിയപ്പോഴാണ് രാജ്ഞി സ്വതസിദ്ധമായ ഹാസ്യം എടുത്ത് പ്രയോഗിച്ചത്. നേതാക്കള് ബലം പിടിച്ച് ഫോട്ടോയ്ക്കായി ഒരുങ്ങിയപ്പോള് 'നിങ്ങള് സ്വയം സന്തോഷിക്കുന്നതായി ആളുകള്‍ക്ക് തോന്നണ്ടേ', എന്നാണ് രാജ്ഞി ചോദിച്ചത്.\nരാജ്ഞിയുടെ ചോദ്യം കേട്ട് അത്രയും നേരം ബലം പിടിച്ച് നിന്ന നേതാക്കള്‍ക്കിടയില് ചിരി പൊട്ടി. കോണ്‍വാളിലെ ഈഡന് പ്രൊജക്ടില് വെച്ചായിരുന്നു റിസപ്ഷന് സംഘടിപ്പിച്ചത്. 95-കാരിയായ രാജ്ഞിയുടെ പൊടുന്നനെയുള്ള ചോദ്യം കേട്ട് നേതാക്കള് അറിയാതെ ചിരിച്ചുപോയി. തമാശയ്ക്ക് മറുപടി നല്‍കിയത് ബ്രിട്ടീഷ് പ്രധാനമന്ത്രി ബോറിസ് ജോണ്‍സനാണ്- 'ഞങ്ങള് വളരെയധികം സന്തോഷിക്കുന്നുണ്ട്, കാഴ്ചയില് അങ്ങിനെ തോന്നുന്നില്ലെന്നേ ഉള്ളൂ', അദ്ദേഹം പറഞ്ഞു.\nരാജകുടുംബം സമ്പൂര്‍ണ്ണ ശക്തിയിലാണ് റിസപ്ഷന് എത്തിയത്. രാജ്ഞിക്കൊപ്പം വെയില്‍സ് രാജകുമാരനും, കോണ്‍വാള് ഡച്ചസും, കേംബ്രിഡ്ജ് ഡ്യൂക്കും, ഡച്ചസും ഒത്തുചേര്‍ന്നു. ബോറിസും, ഭാര്യ കാരി ജോണ്‍സനും രാജകുടുംബ അംഗങ്ങളെ ആശംസിച്ചു. 3000 പൗണ്ടിന്റെ അലക്‌സാന്‍ഡര് മക്ക്വീന് ഗൗണ് അണിഞ്ഞാണ് കെയ്റ്റ് എത്തിയത്. അതേസമയം പ്രധാനമന്ത്രിയുടെ ഭാര്യ വാടകയ്ക്ക് എടുത്ത വസ്ത്രത്തിലും വേദിയിലെത്തി.\nയുഎസുമായി സ്വതന്ത്ര വ്യാപാര കരാര് അടിയന്തരമായി നേടാനുള്ള ശ്രമത്തിലാണ് ബോറിസ് ജോണ്‍സണ്. ഈ ശ്രമത്തിന് പിന്തുണ നല്‍കാനാണ് രാജകുടുംബം നയതന്ത്ര ശ്രമങ്ങളില് പങ്കുചേര്‍ന്നത്.


Director KS Sethumadhavan passed away: സംവിധായകന് കെ എസ് സേതുമാധവന് അന്തരിച്ചു\nമലയാളം, തമിഴ്, ഹിന്ദി, തെലുങ്ക് എന്നീ ഭാഷകളിലായി അറുപതോളം ചിത്രങ്ങള് സംവിധാനം ചെയ്തു\nUpdated: December 24, 2021 11:28:30 am\nചെന്നൈ: പ്രശസ്ത സംവിധായകനും തിരക്കഥാകൃത്തുമായ കെ.എസ്.സേതുമാധവന് അന്തരിച്ചു. 90 വയസായിരുന്നു. ചെന്നൈയില് വച്ചായിരുന്നു അന്ത്യം. വാര്‍ദ്ധക്യസഹജമായ രോഗങ്ങളെ തുടര്‍ന്ന് ചികിത്സയിലായിരുന്നു. 1960 മുതല് മലയാള സിനിമയില് സജീവമായിരുന്നു അദ്ദേഹം. മലയാളത്തിന് പുറമെ തമിഴ്, ഹിന്ദി, തെലുങ്ക് എന്നീ ഭാഷകളിലായി അറുപതോളം ചിത്രങ്ങള് സംവിധാനം ചെയ്തു.\nമികച്ച സംവിധായകനുള്ള കേരള സര്‍ക്കാരിന്റെ പുരസ്കാരം നാല് തവണ ലഭിച്ചു. അരനാഴിക നേരം (1970), കരകാണാക്കടല് (1971), പണിതീരാത്ത വീട് (1972), ഓപ്പോള് (1980) എന്നിവയാണ് പുരസ്കാരത്തിന് അര്‍ഹനാക്കിയ ചിത്രങ്ങള്. മികച്ച സിനിമയ്ക്കുള്ള പുരസ്കാരം രണ്ട് തവണ ലഭിച്ചു. 2009 ല് ജെ.സി.ഡാനിയല് പുരസ്കാരം നല്‍കി സംസ്ഥാനം അദ്ദേഹത്തെ ആദരിച്ചു.\nപത്ത് ദേശീയ പുരസ്കാരങ്ങളാണ് അദ്ദേഹത്തെ തേടിയെത്തിയത്. വിവിധ ഭാഷകളിലായി മികച്ച സിനിമയ്ക്കുള്ള ദേശീയ പുരസ്കാരം ആറ് തവണ ലഭിച്ചു, മലയാളം (4), തമിഴ് (1), തെലുങ്ക് (1). 1990 ല് മറുപക്കത്തിന് മികച്ച സിനിമയ്ക്കും, തിരക്കഥയ്ക്കുമുള്ള പുരസ്കാരവും ലഭിച്ചു. 1980 ല് മികച്ച രണ്ടാമത്തെ ചിത്രമായി ഓപ്പോള് തിരഞ്ഞടുക്കപ്പെട്ടു.\n1961 ല് പുറത്തിറങ്ങിയ ജ്ഞാന സുന്ദരിയാണ് ആദ്യമായി സംവിധാനം ചെയ്ത സിനിമ. തെലുങ്കിലായിരുന്നു അവസാനമായി അദ്ദേഹം സംവിധാനം ചെയ്തത്. സ്ത്രീ എന്നായിരുന്നു ചിത്രത്തിന്റെ പേര്. ആന്ധ്ര പ്രദേശ് സര്‍ക്കാരിന്റെ സ്പെഷ്യല് ജൂറി പുരസ്കാരം ചിത്രത്തിന് ലഭിച്ചു. അനുഭവങ്ങള് പാളിച്ചകള്, ഓടയില് നിന്ന്, അഴകുള്ള സെലീന, പണിതീരാത്ത വീട്, അടിമകള്, ഓപ്പോള്, ചട്ടക്കാരി തുടങ്ങിയവയാണ് പ്രശസ്ത സിനിമകള്.\nAlso Read: Madhuram Movie Review & Rating: സ്നേഹത്തിന്റെ മധുരം കിനിയുമ്പോൾ; ‘മധുരം’ റിവ്യൂ\nDeathFilm DirectorMalayalam Film Industry\nWeb Title: Director ks sethumadhavan passed away


കൊച്ചിയിലെ ഗാലറിയില് രണ്ട് വര്‍ഷത്തെ ഇടവേളയ്ക്ക് ശേഷം വിക്ടര് പുള്‍ഗ – കേരള ടൈംസ്\nHome / കായികം / കൊച്ചിയിലെ ഗാലറിയില് രണ്ട് വര്‍ഷത്തെ ഇടവേളയ്ക്ക് ശേഷം വിക്ടര് പുള്‍ഗ\nകൊച്ചിയിലെ ഗാലറിയില് രണ്ട് വര്‍ഷത്തെ ഇടവേളയ്ക്ക് ശേഷം വിക്ടര് പുള്‍ഗ\nകൊച്ചി: കൊച്ചിയിലെ ഗാലറിയില് രണ്ട് വര്‍ഷത്തെ ഇടവേളയ്ക്ക് ശേഷം മടങ്ങിയെത്തിയ മുന് ബ്ലാസ്റ്റേഴ്‌സ് താരം വിക്ടര് പുള്‍ഗ എപ്പോള് ടീമിനു വേണ്ടിയിറങ്ങുമെന്ന ആകാംക്ഷയില് കാത്തിരിക്കുകയാണ് ആരാധകര്. ഡേവിഡ് ജെയിംസിന് പിന്നാലെ പുള്‍ഗയും മടങ്ങിയെത്തിയതോടെ പുത്തന് പ്രതീക്ഷകളോടെയാണ് ആരാധകരും. കഴിഞ്ഞ രണ്ട് മത്സരങ്ങളിലും പുള്‍ഗയെ ഇറക്കിയില്ല. എന്നാല് വരുന്ന പ്രധാന മത്സരങ്ങളിലേക്ക് രഹസ്യ ആയുധമായി ജെയിംസ് പുള്‍ഗയെ കരുതിവെച്ചേക്കുവാണെന്നാണ് റിപ്പോര്‍ട്ടുകള്.\nസ്പാനിഷ് താരമായ പുള്‍ഗ ആദ്യ രണ്ട് സീസണുകളില് ബ്ലാസ്‌റ്റേഴ്‌സ് ആരാധകരുടെ ഇഷ്ടതാരമായിരുന്നു. കുറിയ പാസുകളിലൂടെ ബാഴ്‌സലോണയും, സ്‌പെയിന് ദേശീയ ടീമും ലോകം കീഴടക്കിയ കാലത്താണ് പുള്‍ഗയും സ്‌പെയിനില് കളിക്കുന്നത്. ടിക്കി ടാക്കയുടെ സ്വാധീനം എല്ലാ സ്പാനിഷ് ക്ലബുകളേയും ചെറുതായെങ്കിലും സ്വാധീനിച്ചിട്ടുണ്ട്. വിയ്യാറയലിന്റെ ബി ടീമില് കളിച്ച പുള്‍ഗയും ഇത് പിന്തുടര്‍ന്നിട്ടുണ്ട്.\nപാസുകളിലൂടെ കളി മെനയുന്ന സ്പാനിഷ് രീതി തന്നെയാണ് പൂള്‍ഗയും മുന് സീസണുകളില് കളിച്ചിട്ടുള്ളത്. അതില് തന്നെ ഏറ്റവും പ്രധാനപ്പെട്ട പൊസിഷനാണ് പുള്‍ഗ കളിക്കുന്ന സെന്‍ട്രല് മിഡ്ഫീല്‍ഡ്. പന്ത് കൈമാറി മുന്നേറി കളിക്കുന്ന താരമാണ് പുള്‍ഗയെന്ന് മുന് സീസണുകളില് തെളിയിച്ചതാണ്. ഈ സീസണില് ബ്ലാസ്റ്റേഴ്‌സിന് ഇല്ലാതെപോയതും ഇങ്ങനെയൊരു മിഡ്ഫീല്‍ഡ് കളിക്കാരനെയാണ്. ആദ്യ മത്സരങ്ങളില് നിന്ന് വ്യത്യസ്തമായി പന്ത് കൈവശം വെച്ച് കളിക്കാനുള്ള ശ്രമങ്ങള് ബ്ലാസ്റ്റേഴ്‌സ് കഴിഞ്ഞ ഒന്ന് രണ്ട് മത്സരങ്ങളില് നടത്തുന്നുണ്ട്. ഇപ്പോഴും കൃത്യതയേടെ എന്ന് പറയാനാവില്ലെങ്കിലും പാസുകള് നല്‍കി കളിക്കുന്നതില് ബ്ലാസ്റ്റേഴ്‌സ് മികവ് പുലര്‍ത്തി തുടങ്ങി.\nപുള്‍ഗ ഗ്രൗണ്ടിലിറങ്ങുന്നതോടെ, ഏറ്റവും പ്രധാനമായി ഉണ്ടാകുന്നത് മിഡ്ഫീല്‍ഡില് മികച്ചൊരു സാന്നിധ്യമാണ്. നടുവില് നിന്ന് കളി നിയന്ത്രിക്കുന്ന ഒരാളുണ്ടാകേണ്ടത് ആവശ്യമാണ് പ്രത്യേകിച്ച് ഇനി വരുന്ന മത്സരങ്ങളില്. പുള്‍ഗ മികച്ച സ്‌കില്ലുകളുള്ള കളിക്കാരനാണ്. ചുറ്റും എതിരാളികളെത്തുമ്പോള് സമ്മര്‍ദത്താല് പന്ത് നഷ്ടപ്പെടുത്താതെ കളിക്കാന് പുള്‍ഗയ്ക്കാകും. ബ്ലാസ്റ്റേഴ്‌സിന്റെ മറ്റ് താരങ്ങള് പരാജയപ്പെടുന്നത് അവിടെയാണ്. എതിര് പാളയത്തിലെ വിടവ് കണ്ടെത്തി പന്ത് നല്‍കാനും മിടുക്കനാണ് പൂള്‍ഗ. ശാരീരികമായി കരുത്തനായതിനാല്, കടുത്ത ഫൗളിലൂടെയല്ലാതെ പുള്‍ഗയുടെ കാലില് നിന്ന് പന്ത് തട്ടിയെടുക്കാനും എതിരാളികള്‍ക്ക് കഴിയില്ല.\nമുന്നേറ്റനിരയുമായി നല്ല ധാരണ കണ്ടെത്താന് മുന് സീസണുകളില് പുള്‍ഗയ്ക്ക് സാധിച്ചിരുന്നു. മുന്‍നിരയില് ബെര്‍ബറ്റോവിനും ഗുഡ്‌ജോണ് ബാള്‍ഡ് വിിന്‍സനും സഹായകമാകും മധ്യനിരയില് പുള്‍ഗയുടെ വരവ്. മധ്യനിരയില് പുള്‍ഗയുടെ സാന്നിധ്യം തന്നെ, ബ്ലാസ്‌റ്റേഴ്‌സിന് ഗുണമാണെന്ന് കരുതാം, കാരണം, പുള്‍ഗ ഇറങ്ങിയാല് തടയാനായി ഒന്നിലേറെ എതിരാളികള് ഉണ്ടാകുമെന്ന കാര്യത്തില് സംശയമില്ല. ഇത് പെക്കൂസനടക്കമുള്ള സഹതാരങ്ങള്‍ക്ക് കൂടുതല് സ്വതന്ത്രമായി കളിക്കാന് അവസരം നല്‍കും.\nലോങ് റേഞ്ച് ഷോട്ടുകളില് മികവ് പുലര്‍ത്താനും ഈ താരത്തിന് കഴിവുണ്ട്. പന്തുമായി മുന്നേറുന്നതിനൊപ്പം പൊസെഷന് നഷ്ടമായാല് പിന്നിലേക്കിറങ്ങി പന്ത് റിക്കവര് ചെയ്യാനും പുള്‍ഗയുടെ കരുത്ത് സഹായകമാണ്.\nചുരുക്കി പറഞ്ഞാല് പുള്‍ഗ എത്തുന്നതോടെ മധ്യനിര കരുത്താര്‍ജിക്കുമെന്ന് കരുതാം. മുന് നിരയും പ്രതിരോധവും ശക്തമായതിനാല് മധ്യനിര കൂടി ഉറച്ചതാകുമ്പോള് ടീം സന്തുലിതമാകും. നോര്‍ത്ത് ഈസ്റ്റിനെതിരായ മത്സരത്തില് പുള്‍ഗയെ ഇറക്കാനുള്ള സാധ്യത ഉണ്ട്. അങ്ങനെ വന്നാല് ബെര്‍ബറ്റോവോ പെസിച്ചോ പുറത്തിരിക്കേണ്ടിവരും.\nPrevious ജി.എസ്.ടിയും ശരിയാണെന്ന് ഏഴ് വര്‍ഷത്തിന് ശേഷം തിരിച്ചറിയുമെന്ന് മോദി\nNext തങ്ങളുടെ സമീപനങ്ങള് വ്യത്യസ്തമാണെന്നും, രജനിയുടെ നിറം കാവിയല്ലെന്നും കമൽഹാസൻ\nഗുവാഹത്തി: നോര്‍ത്ത് ഈസ്റ്റിനെ അവരുടെ തട്ടകത്തില് തറപറ്റിച്ച് കേരളാ ബ്ലാസ്റ്റേഴ്‌സ്. എതിരില്ലാത്ത ഒരു ഗോളിനാണ് വിജയം. ഇതോടെ കേരളം പ്ലേ ഓഫ് …


നിസ പ്രവര്‍ത്തകര് കാന്തപുരത്തിന്റെ കോലം കത്തിച്ചു | DoolNews\nനിസ പ്രവര്‍ത്തകര് കാന്തപുരത്തിന്റെ കോലം കത്തിച്ചു\nMonday, 30th November 2015, 9:39 am\nകോഴിക്കോട്: നിസ പ്രോഗ്രസീവ് മുസ്‌ലിം വുണ്‍സ് ഫോറം കാന്തപുരം എ.പി അബൂബക്കര് മുസലിയാരുടെ കോലം കത്തിച്ചു. ലിംഗസമത്വം പ്രകൃതിവിരുദ്ധവും ഇസ്‌ലാം വിരുദ്ധവുമാണെന്ന കാന്തപുരത്തിന്റെ പ്രസ്താവനയില് പ്രതിഷേധമറിയിക്കുകയായിരുന്നു അവര്. കിഡസണ് കോര്‍ണറിലായിരുന്നു നിസ പ്രവര്‍ത്തകരുടെ പ്രതിഷേധം.\nനിസയുടെ നേതൃത്വത്തില് കോഴിക്കോട് സ്‌പോര്‍ട്‌സ് കൗണ്‍സില് ഹാളില് “ഇസ്‌ലാമും ലിംഗനീതിയും” എന്ന വിഷയത്തില് സംവാദം സംഘടിപ്പിച്ചു. സംവാദനം സാഹിത്യകാരന് എം.എന് കാരശ്ശേരി ഉദ്ഘാടനം ചെയ്തു. മാധ്യമപ്രവര്‍ത്തക വി.പി റജീന മുഖ്യ പ്രഭാഷണം നടത്തി.\nലിംഗനീതിക്കെതിരെ കാന്തപുരത്തിന്റെ പ്രസ്താവനയെ ശക്തമായി എതിര്‍ത്തുകൊണ്ട് നിസ ചെയര്‍പേഴ്‌സണ് വി.പി സുഹറയാണ് സംവാദത്തിനു തുടക്കമിട്ടത്. ഉറക്കത്തില് നിന്നെഴുന്നേറ്റ് പിച്ചും പേയും പറയുന്ന സ്വഭാവമാണ് കാന്തപുരത്തിനെന്ന് സുഹറ ആരോപിച്ചു. ഇന്നുവരെ സ്ത്രീകളെക്കുറിച്ച് അദ്ദേഹം പറഞ്ഞ വിവാദ ആശയങ്ങളൊന്നും ഇസ്‌ലാമിന്റെ ആശയമല്ലെന്നും സുഹറ വ്യക്തമാക്കി.\nലിംഗനീതിക്കുവേണ്ടിയുള്ള ഇത്തരം സംവാദങ്ങള്‍ക്കും ആശയങ്ങള്‍ക്കും ഒപ്പമാണ് താനെന്ന് ഉദ്ഘാടന പ്രസംഗത്തില് എം. എന് കാരശ്ശേരി അഭിപ്രായപ്പെട്ടു.\nഷീബ അമിര്, എം. സുല്‍ഫത്ത്, ഡോ. ഖദീജ മുംതാസ്, കെ. അജിത, കല്‍പ്പറ്റ നാരായണന്, കെ.എം വേണുഗോപാലന് എന്നിവര് സംവാദത്തില് പങ്കെടുത്തു.


സാമ്പത്തിക മാന്ദ്യം ഉണ്ടെന്ന് സർക്കാർ അംഗീകരിച്ചതിൽ സന്തോഷമുണ്ട്; സഞ്ജയ് കിർലോസ്കർ - Janayugom Online\nDecember 07, 2019, 6:31 pm\nസാമ്പത്തിക മാന്ദ്യം ഉണ്ടെന്ന് സർക്കാർ അംഗീകരിച്ചതിൽ സന്തോഷമുണ്ട്; സഞ്ജയ് കിർലോസ്കർ\nകേരള മാനേജ്‌മെൻറ് അസോസിയേഷൻ സംഘടിപ്പിച്ച സിഇ ഒ കോൺക്ലേവ് സഞ്ജയ് കിർലോസ്കർ ഉദ്‌ഘാടനം ചെയ്യുന്നു. ജിബു പോൾ, രേഖ സേഥി, ബിബു പുന്നൂരാൻ എന്നിവർ സമീപം\nകൊച്ചി: രാജ്യത്ത് സാമ്പത്തിക മാന്ദ്യം ഉണ്ടെന്ന് സർക്കാർ അംഗീകരിച്ചതിൽ സന്തോഷമുണ്ടെന്നും അത്കൊണ്ട് തന്നെ ഇത് പരിഹരിപ്പിക്കപ്പെടുമെന്ന ഉറച്ച വിശ്വാസമുണ്ടെന്നും കിർലോസ്കർ ബ്രദേഴ്‌സ് ലിമിറ്റഡ് ചെയർമാനും മാനേജിംഗ് ഡയറക്ടറുമായ സഞ്ജയ് കിർലോസ്കർ. സാങ്കേതികവിദ്യ അതിവേഗം മുന്നേറുകയാണെന്നും രാജ്യത്തെ സമ്പദ്‌വ്യവസ്‌ഥയുടെ ചെറിയ മാറ്റങ്ങൾ പോലും ഉൾക്കൊണ്ടു അതിനനുസരിച്ചുള്ള പ്രവർത്തനമാണ് നടത്തേണ്ടതെന്നും അദ്ദേഹം സൂചിപ്പിച്ചു.\nകേരള മാനേജ്‌മെന്റ് അസോസിയേഷൻ സംഘടിപ്പിച്ച സിഇഒ കോൺക്ലേവ് ഉദ്‌ഘാടനം ചെയ്ത് സംസാരിക്കുകയായിരുന്നു അദ്ദേഹം. ഇന്ത്യൻ സമ്പദ്‌വ്യവസ്‌ഥ കനത്ത വെല്ലുവിളി നേരിടുന്ന കാലഘട്ടമാണിത്. നാണയപ്പെരുപ്പവും ധനക്കമ്മിയും ആശാവഹമല്ല. സമ്പദ്‌വ്യവസ്‌ഥയുടെ നട്ടെല്ലായ നികുതി പിരിവും മെച്ചമല്ല. സാമ്പത്തിക മാന്ദ്യത്തിൽ നിന്ന് കരകയറാൻ ഇപ്പോഴത്തെ സാഹചര്യത്തിൽ രാജ്യത്തിന് അത്ര എളുപ്പമല്ലെന്നും അദ്ദേഹം പറഞ്ഞു.\nലോക സമ്പദ്‌വ്യവസ്‌ഥ അമേരിക്കയുടെയും ചൈനയുടെയും എതിരാളികളും ആശ്രിതരും എന്ന രീതിയിൽ രണ്ടായി വിഭജിച്ചു നിൽക്കുകയാണ്. ആഗോള സമ്പദ്‌വ്യവസ്‌ഥയുടെ ചലനങ്ങൾക്കൊപ്പം പിടിച്ചു നില്ക്കാൻ ഇന്ത്യക്ക് ഏറെ വിയർപ്പൊഴുക്കേണ്ടി വരും. ബാങ്കിങ്, ഫിനാൻസ്, ഓട്ടോ, ടെലികോം, ഏവിയേഷൻ, എഫ്.എം.സി.ജി മേഖലകൾ അടിയന്തിര സഹായം ഉണ്ടെങ്കിൽ മാത്രമേ നിലനിൽക്കൂ. സാമ്പത്തിക പരിഷ്‌കാരങ്ങൾ പല തരത്തിൽ സർക്കാർ പരീക്ഷിക്കുന്നത് ആശാവഹമാണ്.\nസാമ്പത്തിക മാന്ദ്യം നേരിടാൻ ഏറ്റവും നല്ല മാർഗം പ്രവർത്തനവും നിക്ഷേപവും ക്രമീകരിക്കുക എന്നത് മാത്രമാണ്. പുതിയ ആശയങ്ങളും വിപണിയും സാങ്കേതികവിദ്യകളും കണ്ടെത്തണം. ബിസിനസിന്റെ പ്രധാന ഘട്ടത്തിലേക്ക് കൂടുതൽ ശ്രദ്ധ പതിപ്പിക്കണം. വിഷമ ഘട്ടങ്ങളെ അവസരങ്ങളാക്കി മാറ്റണമെന്നും വളർച്ചയിലേക്ക് മത്സരബുദ്ധിയോടെ മുന്നേറണമെന്നും സഞ്ജയ് കിർലോസ്കർ ഓർമ്മിപ്പിച്ചു.\nകെഎംഎ പ്രസിഡൻറ് ജിബു പോൾ അധ്യക്ഷത വഹിച്ചു. ആൾ ഇന്ത്യ മാനേജ്‌മെൻറ് അസോസിയേഷൻ ഡയറക്ടർ ജനറൽ രേഖ സേത്തി ആശംസാ പ്രസംഗം നടത്തി. കെഎംഎ സിഇഒ ഫോറം ചെയർമാൻ കെആൻറണി സെബാസ്റ്റ്യൻ സ്വാഗതവും കെഎംഎ ഓണററി സെക്രട്ടറി ബിബു പുന്നൂരാൻ നന്ദിയും പറഞ്ഞു.\nസർവം മുള മയം; ഉറവ് ഉല്‍പ്പന്നങ്ങളാണ് ഇത്തവണയും താരം\nകലാവിരുന്നിന്റെ മാസ്മരികതയുമായി ഡിസൈന് വീക്ക് സായാഹ്നങ്ങളെത്തും\nഎംഎൽഎയുടെ പിഎക്കും നിയമസഭാ ജീവനക്കാരനും കോവിഡ് സ്ഥിരീകരിച്ചു\nഐടിഐ വിദ്യാര്‍ഥികളുടെ നൈപുണ്യ വികസനം വഴി സംസ്ഥാനത്ത് സ്വയം സംരംഭകത്വം വര്‍ധിപ്പിക്കും: മന്ത്രി ടി പി രാമകൃഷ്ണന്\nകെഎംഎംഎല്ലിലെ പുതിയ ഓക്സിജൻ പ്ലാന്റിന്റെ ഉദ്ഘാടനം മുഖ്യമന്ത്രി നിര്‍വഹിച്ചു


'രാജ്യം കാല്‍ക്കീഴിലാക്കാനുള്ള സംഘപരിവാര് മോഹ പദ്ധതിയുടെ അടിത്തറ ഇളകി' - RoundupKerala.com\nHome Opinion ‘രാജ്യം കാല്‍ക്കീഴിലാക്കാനുള്ള സംഘപരിവാര് മോഹ പദ്ധതിയുടെ അടിത്തറ ഇളകി’\n‘രാജ്യം കാല്‍ക്കീഴിലാക്കാനുള്ള സംഘപരിവാര് മോഹ പദ്ധതിയുടെ അടിത്തറ ഇളകി’\nതിരുവനന്തപുരം: ബി.ജെ.പി ഭരണത്തില് നിന്ന് കുതറി മാറാന് ആഗ്രഹിക്കുന്ന ഇന്ത്യന് ജനതയുടെ വികാരത്തിന്റെ പ്രതിഫലനമാണ് ഉത്തര്‍പ്രദേശിലെ ഉപതെരഞ്ഞെടുപ്പു ഫലമെന്ന് മുഖ്യമന്ത്രി പിണറായി വിജയന്. രാജ്യം കാല്‍ക്കീഴിലാക്കാനുള്ള സംഘപരിവാര് മോഹ പദ്ധതിയുടെ അടിത്തറ ഇളകിയിരിക്കുന്നുവെന്ന് അദ്ദേഹം ഫേസ്ബുക്ക് പോസ്റ്റില് കുറിച്ചു:\nബി ജെ പി ഭരണത്തില് നിന്ന് കുതറി മാറാന് ആഗ്രഹിക്കുന്ന ഇന്ത്യന് ജനതയുടെ വികാരത്തിന്റെ പ്രതിഫലനമാണ് ഉത്തര്‍പ്രദേശിലെ ഉപതെരഞ്ഞെടുപ്പു ഫലം. ഇന്ത്യന് രാഷ്ട്രീയത്തില് ദൂരവ്യാപക പ്രത്യാഘാതങ്ങള് സൃഷ്ടിക്കുന്ന ഈ ജനവിധി വന്നതോടെ ബിജെപിയുടെ ഭരണത്തുടര്‍ച്ച എന്ന സ്വപ്നമാണ് അസ്തമിച്ചത്. രാജ്യം കാല്‍ക്കീഴിലാക്കാനുള്ള സംഘപരിവാര് മോഹ പദ്ധതിയുടെ അടിത്തറ ഇളകിയിരിക്കുന്നു.\nകഴിഞ്ഞ ലോക്‌സഭാ തെരഞ്ഞെടുപ്പില് ബിജെപിക്ക് മൂന്ന് ലക്ഷത്തിലേറെ ഭൂരിപക്ഷമുണ്ടായിരുന്ന രണ്ടു മണ്ഡലങ്ങളിലാണ് കനത്ത തോല്‍വി ഉണ്ടായത്. മുഖ്യമന്ത്രി ആദിത്യനാഥ് അഞ്ചുവട്ടം ജയിച്ച ഗോരഖ്പുരില് സമാജ്വാദി പാര്‍ടി 21,881 വോട്ടിനാണ്ജയിച്ചത്. ഉപമുഖ്യമന്ത്രി കേശവ് പ്രസാദ് മൗര്യയുടെ മണ്ഡലമായ ഫൂല്‍പുരില് സമാജ്വാദി പാര്‍ട്ടി 59,613 വോട്ടിന് ബിജെപിയെ തോല്‍പ്പിച്ചു. ബിജെപി ഭരണത്തെ നിലനിര്‍ത്തുന്നത് ഉത്തര്‍പ്രദേശില് നിന്നുള്ള എംപിമാരുടെ എണ്ണമാണ്. അതുകൊണ്ടാണ് മോഡി സര്‍ക്കാരിന്റെ പതനം തുടങ്ങിയെന്ന് പറയാനാവുന്നത്.\nഎസ്പിയും ബിഎസ്പിയും ഒന്നിച്ചപ്പോഴാണ് ബിജെപിയെ തറപറ്റിക്കാനായത്. നിയമസഭാ തെരഞ്ഞെടുപ്പില് സമാജ്വാദി പാര്‍ട്ടി കോണ്‍ഗ്രസ്സുമായി സഖ്യത്തിലായിരുന്നു. അന്ന് ദയനീയ പരാജയമാണ് ആ സഖ്യം ഏറ്റുവാങ്ങിയത്. കോണ്‍ഗ്രസിന് മത്സരിക്കാന് 105 സീറ്റു നല്‍കി സഖ്യമുണ്ടാക്കിയ സമാജ്വാദി പാര്‍ട്ടി അന്ന് ഭരണത്തില് നിന്ന് പുറത്തായി. കോണ്‍ഗ്രസിന് കിട്ടിയത് ഏഴു സീറ്റാണ്. ഇന്ന് കോണ്‍ഗ്രസ്സ് യു പി യില് അതിലും ദയനീയമായ നിലയില് എത്തിയിരിക്കുന്നു.\n2014 ലെ ലോക്‌സഭാ തെരഞ്ഞെടുപ്പില് ഗോരഖ്പുരില് കോണ്‍ഗ്രസിന് 4.39 % വോട്ടുകിട്ടിയിടത്ത് ഇപ്പോള് 2.02 ശതമാനമാണ്. ഫൂല്‍പുരില് 6.05ല് നിന്ന് 2.65 ശതമാനത്തിലേക്കാണ് കോണ്‍ഗ്രസ്സ് ചുരുങ്ങിയത്. അറുപതു ശതമാനമാണ് വോട്ടു ചോര്‍ച്ച. ത്രിപുരയിലെന്നപോലെ കോണ്‍ഗ്രസ്സ് തുടച്ചു നീക്കപ്പെടുകയാണുണ്ടായത്.\nബിജെപിയോടുള്ള എതിര്‍പ്പും കോണ്‍ഗ്രസ്സിനോടുള്ള വിപ്രതിപത്തിയുമാണ് യു പിയില് ഒരേ സമയം പ്രകടമായത്. വര്‍ഗീയതയോടും ജനവിരുദ്ധ സാമ്പത്തിക നയങ്ങളോടും പൊരുത്തപ്പെടാന് കഴിയില്ല എന്ന പ്രഖ്യാപനമാണത്.\nഅധികാരത്തിന്റെയും സമ്പത്തിന്റെയും വര്‍ഗീയതയുടെയും ആയുധങ്ങള് കൊണ്ട് എക്കാലത്തും ജനവിധി നിര്‍മ്മിച്ചെടുക്കാന് കഴിയില്ല എന്ന് ബിജെപിയെ പഠിപ്പിക്കുന്ന ഫലമാണത്. ജീര്‍ണ്ണ രാഷ്ട്രീയവും പാപ്പരായ നയങ്ങളും കൊണ്ട് കൂടുതല് വലിയ നാശത്തിലേക്കു പോകുന്ന കോണ്‍ഗ്രസ്സിന്റെ ദയനീയമായ ചിത്രവും ഈ ഫലങ്ങളില് തെളിഞ്ഞിരിക്കുന്നു. മഹാരാഷ്ട്രയിലും യു പിയിലും രാജസ്ഥാനിലും മറ്റും ഉയര്‍ന്നു വരുന്ന കര്‍ഷക പ്രക്ഷോഭങ്ങളും തൊഴിലാളികളുടെ ഉജ്ജ്വല മുന്നേറ്റങ്ങളും യു പിയിലെ ഉപതെരഞ്ഞെടുപ്പ് ഫലവും ഒരേ ദിശയിലേക്കുള്ള സൂചനയാണ് നല്‍കുന്നത്.\nആര്‍എസ്എസ് നയിക്കുന്ന ബിജെപിയെയും അതിന്റെ ഭരണത്തെയും തൂത്തെറിയാന് ഇന്ത്യന് ജനത തയാറെടുക്കുകയാണ്. ആ ജനവികാരം ജനവിരുദ്ധ നയങ്ങള് ഉയര്‍ത്തിപ്പിടിക്കുന്ന അവശിഷ്ട കോണ്‍ഗ്രസ്സിന് എതിരുമാണ്. യു പി യില് വിജയം നേടിയവരെ അഭിനന്ദിക്കുന്നു.\nPrevious articleനഴ്‌സുമാരുടെ മിനിമം വേതനം: അന്തിമ വിജ്ഞാപനം ഇറക്കുന്നതിന് സ്‌റ്റേ\nNext articleഎതിരില്ല, വി. മുരളീധരന് രാജ്യസഭയിലേക്ക്


UUKMA News സാധാരണ 1,000 രൂപയുടെ വൈദ്യുതി ബില് ലഭിച്ചിരുന്നയാള്‍ക്ക് കിട്ടിയത് 6.67 ലക്ഷം രൂപയുടെ ബില് - UUKMA News സാധാരണ 1,000 രൂപയുടെ വൈദ്യുതി ബില് ലഭിച്ചിരുന്നയാള്‍ക്ക് കിട്ടിയത് 6.67 ലക്ഷം രൂപയുടെ ബില് - UUKMA News\nസാധാരണ 1,000 രൂപയുടെ വൈദ്യുതി ബില് ലഭിച്ചിരുന്നയാള്‍ക്ക് കിട്ടിയത് 6.67 ലക്ഷം രൂപയുടെ ബില്\nഹൈദരാബാദ് • ഹൈദരാബാദിലെ ബി വീരബാബുവിലെ, പ്രതിമാസം ശരാശരി 1,000 രൂപ ബില് ലഭിച്ചിരുന്ന ഒരു സാധാരണക്കാരന് 6.67 ലക്ഷം രൂപയുടെ വൈദ്യുതി ബിൽ ലഭിക്കുമെന്ന് തന്റെ സ്വപ്നത്തില് പോലും സങ്കൽപ്പിക്കാൻ കഴിഞ്ഞിരുന്നില്ല. അദ്ദേഹത്തിന് കഴിഞ്ഞ നാല് മാസത്തെ ബില് ചേർന്ന് 6.67 ലക്ഷം രൂപയുടെ വൈദ്യുതി ബിൽ അംബർപേട്ടിലെ വീട്ടിൽ ലഭിച്ചു.\nബില് പരിശോധിക്കാന് അദ്ദേഹം ഉടന് തന്നെ വൈദ്യുത വകുപ്പ് ഓഫീസിനെ സമീപിച്ചു, പക്ഷേ അവർ അദ്ദേഹത്തിന്റെ ചോദ്യത്തോട് പ്രതികരിച്ചില്ല. പിന്നീട് അയാള് ഒരു വീഡിയോ ഉണ്ടാക്കി. അത് സോഷ്യല് മീഡിയയില് വൈറലാകുകയും ചെയ്തു.\nതന്റെ സാധാരണ വൈദ്യുതി ബില്ലുകൾ 800 മുതൽ 1,100 രൂപ വരെയാണ്. കഴിഞ്ഞ കുറച്ച് മാസങ്ങളായി തന്റെ റീഡിംഗ് രേഖപ്പെടുത്താൻ ഒരു ഉദ്യോഗസ്ഥനും തന്റെ സ്ഥലത്ത് വന്നിട്ടില്ലെന്ന് അദ്ദേഹം പറഞ്ഞു.\nവീഡിയോ വൈറലായതോടെ വൈദ്യുതി വകുപ്പ് ഉണര്‍ന്നു. ഉദ്യോഗസ്ഥർ ഇയാളുടെ വീട് സന്ദര്‍ശിച്ച് കേടായ മീറ്റര് മാറ്റി സ്ഥാപിച്ചു.


കന്യാസ്ത്രീ കാര്‍മേല് (നോവല് അദ്ധ്യായം -12: കാരൂര് സോമന്)\nഡാനിയേല് സാര് സന്തോഷത്തോടെ കടന്നുവന്നു. സിസ്റ്റര് കാര്‍മേല് അതേ സന്തോഷത്തോടെ അദ്ദേഹത്തെ സ്വീകരിച്ചു. അദ്ദേഹത്തോട് പ്രത്യേക ഇഷ്ടമാണ് സിസ്റ്റര്‍ക്ക്. ആര്‍ക്കും എന്തു സഹായവും ചെയ്യുന്ന സാധുവായ മനുഷ്യന്. നല്ല സേവനങ്ങള് ചെയ്യുന്നവര് സ്‌നേഹസമ്പന്നരാണ്. ആദ്യമായിട്ടാണ് ഒരു ആവശ്യം അദ്ദേഹത്തോട് പറഞ്ഞത്. അതു നന്നായി നിറവേറ്റുകയും ചെയ്തു. ഏറ്റെടുത്ത കാര്യം നിറവേറ്റിയതിന് സിസ്റ്റര് അഭിനന്ദിച്ചു.\n""അണ്ണാനായാലും തന്നാലായത് അങ്ങനെയല്ലേ പഴമൊഴി. ഈ നഗരത്തില് ചെറിയ കാര്യങ്ങളെങ്കിലും ചെയ്യാന് കഴിയുന്നത് ഒരു ഭാഗ്യമാണ്''. ""സാര് ഞാന് നാളെ ബഹ്‌റിനില് പോകുകയാണ്. ജാക്കിയുടെ കാര്യങ്ങള്‍ക്ക് ഒരു കുറവുണ്ടാകരുത്. ഒരു ജ്യേഷ്ഠന്റെ സ്ഥാനത്ത് നിന്ന് സഹായിക്കണം. സഹായിക്കാന് ആരുമില്ലാത്തവരെ സഹായിക്കുമ്പോഴാണല്ലേ മനുഷ്യനാകുന്നത് ജാക്കീ ചെന്ന് പെട്ടിയെടുത്തു വരൂ''\nഅവന് അകത്തേക്കു നടന്നു. സിസ്റ്റര് കര്‍മേലിന്റെ ഫോണ് ശബ്ദിച്ചു. അവര് ഫോണെടുത്ത് സംസാരിച്ചു നില്‌ക്കെ ഡാനിയേല് സാറും അകത്തേക്കു പോയി. ജാക്കി പെട്ടിയുമായി തിരികെയെത്തി. സിസ്റ്റര് കാര്‍മേല് ഫോണില് സംസാരിക്കുന്ന ശബ്ദം കേള്‍ക്കാമായിരുന്നു. മെര്‍ളിന് അവിടേക്കുവന്ന് ജാക്കിയെ സ്‌നേഹപൂര്‍വ്വം നോക്കി. അവളുടെ കണ്ണുകളിലേക്ക് നോക്കാന് ജാക്കിക്ക് മടിയായിരുന്നു. അവള് ശരിക്കുമൊരു സുന്ദരിയാണ്. പുഞ്ചിരിയോടെയാണ് ജാക്കി അവളോട് യാത്ര പറഞ്ഞത്. എല്ലാ നന്മകളും നേര്‍ന്ന് സിസ്റ്റര് കാര്‍മേല് അവരെ യാത്രയാക്കി.\nമുറ്റത്ത് തത്തിക്കളിച്ചുകൊണ്ടിരുന്ന പ്രാവുകള് ആകാശത്തേക്ക് പറന്നു.\nഅടുത്തു ദിവസംതന്നെ സിസ്റ്റര് കര്‍മേലും ഫാത്തിമയും ഗള്‍ഫ് എയറില് ബഹ്‌റിനിലെത്തി. ഫാത്തിമ മുമ്പ് മോഡലുകള്‍ക്കും കസ്റ്റമേഴ്‌സിനുമൊപ്പം പലതവണ ഗള്‍ഫ് രാജ്യത്ത് വന്നിട്ടുണ്ട്. ആ കഥകളെല്ലാം സിസ്റ്ററോട് പറഞ്ഞു. അതിനാല് അറബി കുറച്ചറിയാം. അന്ന് പോയത് പാട്ടിലും ഡാന്‍സിലും കാമത്തിലും ആഘോഷിക്കാനായിരുന്നു. ഇന്ന് പോകുന്നത് പുതിയൊരു ജീവിത വഴിത്തിരിവിലേക്ക് അറിയാവുന്ന സുഹൃത്തുക്കളെ വഴിതിരിച്ചു വിടാനാണ്. അവര് താമസിച്ച ഹോട്ടലില് ധാരാളം വിദേശ വനിതകളെ കാണാനിടയായി. അവരില് പലര്‍ക്കും ഇംഗ്ലീഷ് അറിയില്ല. അറിയാവുന്നവര് അത് പരിഭാഷപ്പെടുത്തി. ധാരാളം രാജ്യങ്ങളിലെ സ്ത്രീകള് വേശ്യാവൃത്തിക്കായി അവിടെയുണ്ട്. ദേശാടനക്കിളികളെപ്പോലെ ഇവിടേക്ക് സ്ത്രീകള് പറന്നു വരുന്നു. അവരെ തേടി ഗള്‍ഫിന്റെ പലഭാഗത്തുനിന്നും സമ്പന്നരായ അറബികള് എത്തുന്നു. ഏറ്റവും കൂടുതല് ആളുകള് ആഴ്ചയുടെ അവസാനനാളുകള് ചിലവിടുന്നത് ബഹ്‌റിനിലാണ്. അവരുടെ കാമം തീര്‍ക്കാന് കൊഴുത്തു തടിച്ചതും മെല്ലിച്ചതുമായ സുന്ദരികള് കാത്തിരിക്കുന്നു.\nഹോട്ടലുകള്‍ക്കുള്ളില് ധാരാളം കലാപരിപാടികള് അരങ്ങേറുന്നു. സ്വന്തം ഭാര്യമാരെ വീട്ടിലിരുത്തി അന്യസ്ത്രീകളുമായി പ്രണയവും അനുരാഗവും പങ്കിടുന്ന ഭര്‍ത്താക്കന്മാര്. സൗദിയില് നിന്ന് ഒന്നോ ഒന്നരയോ മണിക്കൂര് യാത്ര ചെയ്താല് ബഹ്‌റിനിലെത്താം. സൗദിയും ബഹ്‌റിനും തമ്മില് കടലിലൂടെ തീര്‍ത്തിരിക്കുന്ന പാലമാണ് ഇരുരാജ്യങ്ങളെയും കൂട്ടിയോജിപ്പിക്കുന്നത്. അവധി ദിവസങ്ങളില് ഈ പാലത്തിലൂടെ അറബികളുടെ പ്രവാഹമാണ്. ഇവര് കാമത്തിന്റെ പാരമ്യത്തില് വിദേശസുന്ദരിമാരുടെ മുന്നില് എല്ലാം മറന്ന് ഗാഢനിദ്രകൊള്ളുന്നു. സുഗന്ധപൂരിതമായാ മുറിക്കുള്ളില് ശ്വാസംമുട്ടിയും വിറച്ചും വേദനിച്ചും ലജ്ജിച്ചും ശരീരമാസകലം അടയാളങ്ങള് രേഖപ്പെടുത്തുന്നു. മദ്യം നിരോധിച്ചിട്ടുളള അറബ് രാജ്യങ്ങളിലെ കുടിയന്മാര് മദ്യവും മദിരാക്ഷിയുമായി ഹോട്ടലിന്റെ വരാന്തയിലേക്ക് വേച്ച് വേച്ച് നടക്കുന്നതും സിസ്റ്റര് കാര്‍മേല് കണ്ടു. ഒന്നിലധികം ഭാര്യമാരും ധാരാളം കുട്ടികളും ഉള്ള ഇവര്‍ക്ക് ഇതില് കുറ്റബോധം ഇല്ലേ? ഭര്‍ത്താക്കന്മാരുടെ സ്വഭാവം അറിയുന്ന ഭാര്യമാര് ഭര്‍ത്താവ് ഇല്ലാത്ത രാവിലും പകലിലും വീട്ടിലെ ഡ്രൈവര്‍മാരടക്കമുള്ള വിദേശപുരുഷന്മാരെയും സുഹൃത്തുക്കളേയും വീട്ടില് വിളിച്ചുവരുത്തി കിടപ്പറ പങ്കിടാറുണ്ടെന്ന് സൗദിയില് നിന്ന് മനസ്സിലാക്കി. കണക്കെടുപ്പ് നടത്തിയാല് പലഗള്‍ഫ് രാജ്യങ്ങളും മുന്‍നിരയില് ആയിരിക്കുമെന്ന് സിസ്റ്റര് കര്‍മേലിനെ ഫാത്തിമ ധരിപ്പിച്ചു.\nഗള്‍ഫിലെ സമ്പന്ന ഷേയ്ക്കന്മാരുടെ ഉല്ലാസ വീടുകളില് ഫാത്തിമ പോയതും അനുഭവിച്ചതും വിവരിച്ചുകൊടുത്തു. സിസ്റ്റര് കാര്‍മേലിന് അതിലൂടെ ഒരു കാര്യം മനസ്സിലായി. ബ്രിട്ടീഷ് പാസ്‌പോര്‍ട്ട് ഉള്ളതുകൊണ്ടാണ് വിസിറ്റിംഗ് വിസപോലും ആവശ്യമില്ലാതെ ഗള്‍ഫിന്റെ നാഗരികതയില് അവള്‍ക്ക് പങ്കെടുക്കാന് കഴിഞ്ഞത്. കുറ്റവാളികളെ തീവ്രമായ ശിക്ഷകള് കൊടുത്ത് ജയിലില് അടയ്ക്കുന്ന രാജ്യങ്ങളിലെ അന്തഃര്‍നാടകങ്ങള് സിസ്റ്റര് കാര്‍മേലിന് പുതിയൊരു അറിവായിരുന്നു. ആരോരുമറിയാതെ സ്വന്തം വീടുകള്‍പോലും വേശ്യകളെ സൃഷ്ടിക്കുന്നു. മനുഷ്യര് ദൈവത്തിന്റെ കണ്‍മുന്നില് നിന്ന് മറഞ്ഞിരിക്കുന്നതുപോലെ ഭാര്യയും ഭര്‍ത്താവും ഭൗതിക സുഖങ്ങളില് മറഞ്ഞിരിക്കുന്നു. മദ്യവും മയക്കമരുന്നും കാമവും മനുഷ്യനെ അശുദ്ധിയിലേക്കും മ്ലേച്ഛതയിലേക്കും വഴി നടത്തുന്നതിന്റെ പ്രധാനകാരണം ആത്മീയാനന്ദം അനുഭവിപ്പാന് മനസ്സില്ലാത്തതുകൊണ്ടാണ്. അതുകൊണ്ടാണ് യേശുക്രിസ്തു പറഞ്ഞത്\n""ഞാന് പാപികളെ തേടിയാണ് വന്നിരിക്കുന്നത്. ''\nതളര്‍വാതരോഗികളെ സൗഖ്യപ്പെടുത്തി പറഞ്ഞത്. ""നിനക്ക് സൗഖ്യമായല്ലോ, അധികം തിന്മയായത് ഭവിക്കാതിരിപ്പാന് ഇനിയും പാപം ചെയ്യരുത്''\nഇവരൊക്കെ കടല്‍ക്ഷോഭത്തില് അകപ്പെട്ട കപ്പലിലെ യാത്രക്കാരാണ്. അവരെ രക്ഷപെടുത്താനാണ് ഇവിടെ എത്തിയിരിക്കുന്നത്. ഇവിടുത്തെ ഹോട്ടലുകളിലും സമ്പന്നരായ അറബികളുടെ ഉല്ലാസസൗധങ്ങളിലും യാതൊരു ഭയവുമില്ലാതെ അവര് കഴിയുന്നു. ഇവിടെ ജീവിക്കാന് വിസ ഉളളവര്‍ക്ക് ഒരു പുനരധിവാസം ആവശ്യമാണ്. അതിനൊപ്പം ഈ രാജ്യത്ത് സന്ദര്‍ശനത്തിനായി വരുന്ന സ്ത്രീകളെ നിയന്ത്രിക്കാനും നിരീക്ഷിക്കാനും സംവിധാനങ്ങളുണ്ടാകണം. അങ്ങനെ കുറച്ചുപേരെയെങ്കിലും ഈ പാപപങ്കിലമായ ജീവിതത്തില് നിന്ന് സ്വതന്ത്രമാക്കിയെടുക്കാന് കഴിയും.\nപല സ്ത്രീകളും ഇവിടെയെത്തിയിരിക്കുന്നത് അവരുടെ പട്ടിണിയും ദാരിദ്ര്യവും മൂലമാണ്. മറ്റ് ചിലര് ജഡികസുഖത്തിനും. ഇവരൊക്കെ ഈ പാതയില് നിന്ന് മാറി സഞ്ചരിക്കണം. അവരെ പുനരധിവസിപ്പിക്കാന് ഭരണാധിപന്മാര് തന്നെയാണ് മുന്നോട്ടു വരേണ്ടത്. എല്ലാ പാപങ്ങളും അക്രമങ്ങളും മനുഷ്യമനസ്സില് മുളച്ചു പൊന്തുന്നതിന്റെ കാരണം മാനസിക ദൗര്‍ബല്യമാണ്.\nആ മനസ്സിന് ധൈര്യവും ജീവനും പകരാന് കരുത്താര്‍ന്ന ഭരണസംവിധാനങ്ങളും ആത്മീയ കാഴ്ചപ്പാടുകളുമുണ്ടെങ്കില് ഈ നിരാശയനുഭവിക്കുന്ന ജനവിഭാഗത്തെ നന്മയുള്ളവരാക്കാന് കഴിയും. അങ്ങനെയെങ്കില് ഇവരൊക്കെ ഉയര്‍ത്തെഴുന്നേല്ക്കും.\nയാത്രാക്ഷീണം കാരണം ഫാത്തിമ നേരത്തെ കിടന്നുറങ്ങിയെങ്കിലും സിസ്റ്റര് കാര്‍മേല് ഭരണത്തിലുള്ളവര്‍ക്ക് കൊടുക്കാനുള്ള ഉപദേശ-നിര്‍ദേശങ്ങള് ലാപ്‌ടോപ്പില് ടൈപ്പ് ചെയ്ത് ഉറപ്പുവരുത്തിയതിന് ശേഷമാണ് ഉറങ്ങാന് കിടന്നത്.\nരാവിലെതന്നെ എഴുതി തയ്യാറാക്കിയ നിവേദനവുമായി അവര് ആരോഗ്യവകുപ്പിലെ ഭരണാധിപനെ കാണാന് പുറപ്പെട്ടു. അറേബ്യന് സംസ്കൃതിയുമായി വസിക്കുന്ന നഗരത്തിലൂടെ അവര് ടാക്‌സിക്കാറില് യാത്ര ചെയ്തു. കൊടും ചൂടാണെങ്കിലും കാറില് എ.സി. ഉള്ളതിനാല് ചൂട് അനുഭവിക്കുന്നില്ല. നഗരറോഡുകള് വികസിത രാജ്യങ്ങളെ ഓര്‍മ്മിപ്പിക്കുന്നു. ആരോഗ്യവകുപ്പിന്റെ ഓഫീസിലെത്തിയ സിസ്റ്റര് കാര്‍മേലിനെ അറബികള് സൂക്ഷിച്ചുനോക്കി. കന്യാസ്ത്രീ വേഷമാണ് അവരെ ആകര്‍ഷിച്ചത്. റിസപ്ഷനില് കാര്യങ്ങള് വിവരിച്ചു. അവിടെ ധാരാളം സന്ദര്‍ശകരുണ്ടായിരുന്നു. സിസ്റ്റര്‍ക്ക് അറബി ഭാഷ ഒട്ടും വശമില്ല. ഫാത്തിമയുടെ ശരീരഭംഗി പല അറബികളെയും ആകര്‍ഷിക്കുന്നുണ്ടായിരുന്നു. അവരുടെ കണ്ണുകളില് കാണാന് കഴിഞ്ഞത് കാമാഗ്നി മാത്രമായിരുന്നു.\nസിസ്റ്റര് കര്‍മേല് വളരെ എളിമയോടും പ്രതീക്ഷയോടും കാത്തിരുന്നു. ഓഫീസ് ബോയ് അവര്‍ക്ക് ചായ കൊണ്ടുവച്ചു. ചായ കുടിക്കാന് ഓഫീസര് ആവശ്യപ്പെട്ടു. ഫാത്തിമയാണ് സിസ്റ്ററുടെ വാക്കുകള് അവര്‍ക്കായി ഓഫീസറോട് പറഞ്ഞത്. അറുപത് വയസ് തോന്നിക്കുന്ന അബ്ദുള്ള സൗമ്യതയോടെ പറഞ്ഞു.\n""എന്റെ രാജ്യത്ത് വേശ്യകളുടെ എണ്ണം പെരുകിയതിന് കാരണം അന്യരാജ്യങ്ങളില് നിന്നും സന്ദര്‍ശകവിസയില് ഇവിടെ എത്തുന്നവര് മുഖാന്തിരമാണ്. ഇത്തരം രഹസ്യവിവരങ്ങള് ഞങ്ങള്‍ക്ക് അറിയാനും സാധിക്കുന്നില്ല. ഒന്നെനിക്കറിയാം സൗദി-ബഹ്‌റിന് കടല് പാലത്തിലൂടെ പലരും ഇവിടേക്ക് വന്ന് ലഹരി കുപ്പികള് വാങ്ങി പോകാറുണ്ട്. ഇത് ആരും എന്റെ ശ്രദ്ധയില്‍പ്പെടുത്തിയിട്ടില്ല''.\n"" അത് രഹസ്യവിഭാഗത്തിന്റെ വീഴ്ചയല്ലേ?\nഇവിടേക്ക് ഏറ്റവും കൂടുതല് സ്ത്രീകള് വരുന്നത് വിദേശരാജ്യങ്ങളില് നിന്നാണെന്ന് ഞങ്ങള്‍ക്കറിയാം. അങ്ങയുടെ പുണ്യഭൂമിയില് ഇതനുവദിക്കരുത്'' സിസ്റ്റര് വിനയത്തോടെ പറഞ്ഞു.\nവളരെ ശ്രദ്ധയോടെ എല്ലാം കേട്ടുകൊണ്ടിരുന്ന അബ്ദുള്ള വികാരാവേശത്തോടെ അറിയിച്ചു.\n"" ഞങ്ങളിത് അതികര്‍ശനമായി നിയന്ത്രിക്കും. ഇതില് പോലീസിനും പങ്കുള്ളതായി ഞാന് മനസ്സിലാക്കുന്നു. അവര്‍ക്ക് ശിക്ഷ ഉറപ്പാണ്. എന്റെ രാജ്യം വേശ്യാലയമാക്കാന് ഞാന് അനുവദിക്കില്ല. കര്‍ശന നിയമം ഞാനിതിന് ഉപയോഗപ്പെടുത്തും. ഉടനടി ഇതിനുള്ള ഉത്തരവിറക്കും. ഈ പുണ്യപ്രവര്‍ത്തിയുടെ ദൗത്യം ഏറ്റെടുത്ത് ലണ്ടനില്‍നിന്നും ഇവിടെയെത്തിയ നിങ്ങളെ എന്റെ രാജ്യം വരവേല്‍ക്കുന്നു. നന്ദി സിസ്റ്റര് നന്ദി. നിങ്ങള് ഇന്ന് എന്റെ അതിഥിയായി വിരുന്നില് പങ്ക് കൊള്ളണമെന്ന് വിനീതമായി അഭ്യര്‍ത്ഥിക്കുന്നു''\nസിസ്റ്റര് ബഹുമാനത്തോടെ അദ്ദേഹത്തെ നോക്കി.\nആ വാക്കുകള് ഹൃദയസ്പര്‍ശിയായി തോന്നി. സിസ്റ്റര് കര്‍മേല് അബ്ദുള്ളയ്ക്ക് നന്ദി പറഞ്ഞു. സിസ്റ്റര് ബാഗില് നിന്ന് കെയര്‍ഹോമിന്റെ പുനരധിവാസ രീതികളുടെ ലീഫ് ലെറ്ററുകളും മറ്റും അദ്ദേഹത്തെ ഏല്പിച്ചു. ഇതുപോലല്ലെങ്കില് മറ്റൊരുവിധത്തില് അവരുടെ സുരക്ഷ ഗവണ്‍മെന്റ് ഏറ്റെടുക്കണം. വികസിത രാജ്യത്തെ കോപ്പി ചെയ്താണ് എല്ലാ ഗള്‍ഫ് രാജ്യങ്ങളും മുന്നോട്ട് പോയിട്ടുള്ളത്. അവരുടെ ബുദ്ധിയും ടെക്‌നോളജിയും എല്ലാം മേഖലയിലും ഉപയോഗിക്കാമെങ്കില് എന്തുകൊണ്ട് സിസ്റ്റര് മുന്നോട്ടുവെച്ചകാര്യങ്ങള് ചെയ്തുകൂടാ. ഇതിനൊരു പരിഹാരമുണ്ടാകുമെന്ന് ഉറപ്പുകൊടുത്തിട്ട് അബ്ദുള്ള അവരെ യാത്രയാക്കി.


മക്കള് സാക്ഷി, അച്ഛന് അമ്മയ്ക്കു താലി ചാര്‍ത്തി! | Malayalam News- Children solemnised parents Marriage!/ മക്കള് സാക്ഷി, അച്ഛന് അമ്മയ്ക്കു താലി ചാര്‍ത്തി! - Malayalam Oneindia\nകടയ്ക്കല്(കൊല്ലം): അച്ഛനമ്മമാരുടെ വിവാഹത്തില് പങ്കെടുക്കുകയെന്നത് സാധാരണ നിലയില് മക്കള്‍ക്കൊന്നും കിട്ടാത്ത ഒരു സൗഭാഗ്യമാണ്. എന്നാല് അഞ്ചുവയസ്സുകാരി ശ്രദ്ധയും നാലു മാസം പ്രായമുള്ള അനിയനും ഈ ഭാഗ്യം സിദ്ധിച്ചവരാണ്.\nശ്രദ്ധയുടെയും അനിയന്‍റെയും സാന്നിദ്ധ്യത്തിലായിരുന്നു മാതാപിതാക്കളായ സജുവിന്‍റെയും രാജിമോളുടെയും കല്യാണം. പ്രണയിച്ച് വിവാഹിതരായ ദന്പതിമാരാണ് വീട്ടുകാരുടെ അനുഗ്രഹത്തോടെ പത്തുവര്‍ഷം കഴിഞ്ഞ് വീണ്ടും വിവാഹിതരായത്.\nകടയ്ക്കല് നെല്‍ക്കു മെമ്മോറിയല് എഡ്യുക്കേഷന് ആന്‍ഡ് ചാരിറ്റബിള് ട്രസ്റ്റിന്റെ ചെയര്‍മാന് ആറ്റുപുറം രാജുഭവനില് കെ.കെ ശിവന്റെ മകള് രാജിമോളും ആറ്റുപുറം എക്സ്‌സര്‍വ്വീസ് ജങ്ങ്ഷനില് ശാരദാമന്ദിരത്തില് ശശിധരന്റെ മകന് സജുവും തമ്മിലുള്ള വിവാഹം ഏറെ കൗതുകങ്ങള് നിറഞ്ഞതായിരുന്നു.\nശിവന്റെ ഉടമസ്ഥതയിലുള്ള നെല്‍ക്കു മെമ്മോറിയല് സ്കൂള് ഓഡിറ്റോറിയത്തില് ആയിരങ്ങള്‍ക്ക് മുന്നില് മക്കളെ സാക്ഷിയാക്കിയായിരുന്നു ചടങ്ങ് നടന്നത്.\nബിഎ യ്ക്ക് പാരലല് കോളേജില് പഠിക്കുമ്പോഴാണ് നിലമേല് എന്‍എസ്‌എസ്‌കോളേജ് വിദ്യാര്‍ഥിനിയും നാട്ടുകാരിയുമായ രാജിമോളുമായി സാജു പ്രണയത്തിലായത്. തുടര്‍ന്ന് സജുവിന്റെ വീട്ടുകാരുടെ അനുമതിയോടെ ഇരുവരും ജീവിതം തുടങ്ങി.\nരാജിയുടെ വീട്ടുകാര്‍ക്ക് കടുത്ത എതിര്‍പ്പായിരുന്നു. ഇവര്‍ക്ക് രണ്ട് കുട്ടികള് പിറന്നിട്ടും രാജിയുടെ വീട്ടുകാരുടെ എതിര്‍പ്പിന്‍റെ ശക്തി കുറഞ്ഞില്ല.\nഇപ്പോള് രാജിയുടെ വീട്ടുകാരുടെ മനസ്സുമാറി. സമൂഹത്തിന്റെ അംഗീകാരത്തോടെ ബന്ധുമിത്രാദികളുടെ അനുഗ്രഹത്തോടെ അച്ഛന്റെ കടമ ഞാന് നിര്‍വഹിക്കുന്നു എന്ന വധുവിന്റെ പിതാവിന്റെ ചെറുപ്രസംഗത്തോടെയായിരുന്നു വിവാഹച്ചടങ്ങുകള്‍ക്ക് തുടക്കം.\nവീട്ടുകാരുടെയും ബന്ധുക്കളുടെയും നിറഞ്ഞ അനുഗ്രഹത്തോടെയും ആശീര്‍വാദത്തോടെയും ആയിരുന്നു വിവാഹം. അങ്ങനെ പത്തുവര്‍ഷത്തോളം സ്വകാര്യമായി ഉള്ളില് സൂക്ഷിച്ച നൊന്പരം മാറി സജുവും രാജിയും കുട്ടികളും വിവാഹപ്പന്തലില് നിന്നും വീണ്ടും ജീവിതത്തിലേയ്ക്ക് ......


സൗദിയില് ഇതുവരെ കോവിഡ് ബാധിച്ച് മരിച്ചത് 155 മലയാളികള് |155 malaylees died in saudi due to covid\nHome Gulf Saudi Arabia സൗദിയില് ഇതുവരെ കോവിഡ് ബാധിച്ച് മരിച്ചത് 155 മലയാളികള്\nസൗദിയില് ഇതുവരെ കോവിഡ് ബാധിച്ച് മരിച്ചത് 155 മലയാളികള്\nറിയാദ്: സൗദിയില് ഇത് വരെ കോവിഡ് ബാധിച്ച് മരിച്ചത് 613 ഇന്ത്യക്കാര്. ഇവരില് പേര് 155 പേര് മലയാളികളാണെന്നും സൗദിയിലെ ഇന്ത്യന് അംബാസഡര് അറിയിച്ചു. എംബസിയില് രജിസ്റ്റര് ചെയ്തവരില് പകുതിയോളം ആളുകള് ഇതിനകം ഇന്ത്യയിലേക്ക് മടങ്ങി. സ്വാതന്ത്ര്യ ദിനത്തോടനുബന്ധിച്ച് മാധ്യമപ്രവര്‍ത്തകരുമായും സാമൂഹിക പ്രവര്‍ത്തകരുമായും നടത്തിയ പ്രത്യേക ഓണ്‍ലൈന് അഭിമുഖത്തിലാണ് അംബാസിഡര് ഡോ: ഔസാഫ് സഈദ് ഇക്കാര്യം വ്യക്തമാക്കിയത്.\n162,000 ഇന്ത്യക്കാരാണ് ഇന്ത്യയിലേക്ക് പോകാനായി ഇന്ത്യന് എംബസിയില് രജിസ്റ്റര് ചെയ്തിരിക്കുന്നത്. ഇവരില് 87,000 ആളുകള് നാട്ടിലേക്കു മടങ്ങിയതായി അംബാസഡര് പറഞ്ഞു. രജിസ്റ്റര് ചെയ്തവരില് ഏകദേശം 36 ശതമാനം അഥവാ 56,000 ഇന്ത്യക്കാര് ജോലി നഷ്ടപ്പെട്ടവരാണ്. വന്ദേ ഭാരത് മിഷന്, ചാര്‍ട്ടേഡ് വിമാനം സംവിധാനങ്ങളിലായി 480 വിമാനങ്ങളാണ് ഇതിനകം സഊദിയില് നിന്നും ഇന്ത്യയിലേക്ക് പറന്നത്.\nസൗദിയില് കോവിഡ് ബാധിച്ച് മരണപ്പെട്ടവര്‍ക്ക് സാമ്പത്തിക സഹായം നല്‍കുന്ന കാര്യം പരിഗണിക്കുമെന്നും ചോദ്യത്തിന് മറുപടിയായി അദ്ദേഹം പറഞ്ഞു. എംബസിയില് രജിസ്റ്റര് ചെയ്ത ഹുറൂബ്, ഇഖാമ കാലാവധി കഴിഞ്ഞ കേസുകളില് തൊഴിലാളികളെ നാട്ടിലെത്തിക്കുന്നുണ്ട്. ഇതുവരെ 3500ലേറെ പേരെ നാട്ടിലെത്തിച്ചിട്ടുണ്ട്.\nഇന്ത്യന് സ്‌കൂളുകളില് ഫീസിളവിന് സമാനമായ രീതിയില് സ്‌കോളര്‍ഷിപ്പ് പദ്ധതി തുടങ്ങാന് തീരുമാനമായിട്ടുണ്ട്. സപ്തംബര് ഒന്ന് മുതല് തിരഞ്ഞെടുക്കുന്ന കുട്ടികള്‍ക്ക് സ്‌കോളര്‍ഷിപ്പ് വഴി ഫീസിളവ് നല്‍കാനാണ് തീരുമാനം. സ്‌കൂളുകളില് മാനേജര്‍മാര് സൗദികളാകണം എന്നുള്ള പുതിയ തീരുമാനം ഇന്ത്യന് എംബസി സ്‌കൂളുകള്‍ക്ക് ബാധമകല്ല. സൗദി പൗരന്മാര്‍ക്ക് കീഴിലുള്ള അന്താരാഷ്ട്ര സ്‌കുളുകള്‍ക്കാണ് ഇത് ബാധകം. കിഴക്കന് പ്രവിശ്യയിലെ ജുബൈല് ഇന്ത്യന് സ്‌കൂള് സാറ്റ് പരീക്ഷ കേന്ദ്രമായി തിരഞ്ഞെടുത്തിട്ടുണ്ടെന്നും അംബാസഡര് പറഞ്ഞു.\nsaudi covid malayali death\nPrevious articleസൗദി അറേബ്യയില് അധ്യാപകര് അടുത്തയാഴ്ച്ച മുതല് സ്‌കൂളിലെത്തും\nNext articleജനഗണമന പാടി 106 കുരുന്നുകള് നടന്നു കയറിയത് ലോകറെക്കോഡിലേക്ക്; നേതൃത്വം നല്‍കിയത് ഖത്തറിലെ പ്രവാസി കുടുബം


Gold Smuggling Case Janam TV Anil Nambiar ഒരു അന്വേഷണത്തെയും ഭയക്കുന്നില്ല, 'ജനം ടിവി'യിൽ നിന്നു മാറിനിൽക്കുന്നു: അനിൽ നമ്പ്യാർ-\nഒരു അന്വേഷണത്തെയും ഭയക്കുന്നില്ല, 'ജനം ടിവി'യിൽ നിന്നു മാറിനിൽക്കുന്നു: അനിൽ നമ്പ്യാർ\n“സ്വർണ്ണക്കടത്ത് അന്വേഷിക്കുന്ന കസ്റ്റംസിന് മുന്നിൽ ഹാജരായി ഇന്നലെ ഞാൻ മൊഴി കൊടുത്തു. ക്യാമറകൾക്ക് മുന്നിലൂടെ ഒരു സാധാരണക്കാരനായി നടന്നുപോയാണ് അവരുടെ ചോദ്യങ്ങൾക്ക് അക്കമിട്ട് മറുപടി നൽകിയത്”\nAugust 28, 2020 7:47:44 pm\nകൊച്ചി: സ്വർണക്കടത്ത് കേസുമായി ബന്ധപ്പെട്ട് തന്നെ ചുറ്റിപറ്റിയുള്ള സംശയങ്ങൾ ദുരീകരിക്കപ്പെടുന്നതുവരെ ജനം ടിവി തന്നെ ഏൽപ്പിച്ചിരിക്കുന്ന ഉത്തരവാദിത്തങ്ങളിൽ നിന്നു മാറിനിൽക്കുന്നതായി ചാനൽ കോ ഓർഡിനേറ്റിങ് എഡിറ്റർ അനിൽ നമ്പ്യാർ. നീതിക്ക് നിരക്കാത്തതോ നിയമവിരുദ്ധമായതോ ഒന്നും ചെയ്യാത്തിടത്തോളം കാലം ഒരന്വേഷണത്തെയും താൻ ഭയപ്പെടുന്നില്ലെന്ന് അനിൽ നമ്പ്യാർ പറഞ്ഞു. ഫെയ്‌സ്‌ബുക്ക് പോസ്റ്റിലൂടെയാണ് അനിൽ ഇക്കാര്യം അറിയിച്ചത്.\nഅനിൽ നമ്പ്യാരുടെ കുറിപ്പിന്റെ പൂർണരൂപം\nകഴിഞ്ഞ കുറെ മണിക്കൂറുകളായി വെറുമൊരു കാഴ്‌ചക്കാരനായിരിക്കുകയായിരുന്നു ഞാൻ. ഓണം ഷൂട്ടിംഗിന്റെ തിരക്കുമായി ബന്ധപ്പെട്ട് കൊച്ചിയിലായതിനാലാണ് ഈ കുറിപ്പ് വൈകിയത്. സഹപ്രവർത്തകരുടെ കൂരമ്പുകളേറ്റ് എന്റെ പ്രതികരണശേഷിക്കോ പ്രജ്ഞക്കോ എന്തെങ്കിലും ചെറിയൊരു പോറൽ പോലും ഏറ്റിട്ടില്ല.\nസ്വർണ്ണക്കടത്ത് അന്വേഷിക്കുന്ന കസ്റ്റംസിന് മുന്നിൽ ഹാജരായി ഇന്നലെ ഞാൻ മൊഴി കൊടുത്തു. ക്യാമറകൾക്ക് മുന്നിലൂടെ ഒരു സാധാരണക്കാരനായി നടന്നുപോയാണ് അവരുടെ ചോദ്യങ്ങൾക്ക് അക്കമിട്ട് മറുപടി നൽകിയത്. ഞാൻ നേരത്തെ ചൂണ്ടിക്കാട്ടിയത് പോലെ ഇതിൽ ഒളിച്ചുവെക്കാനൊന്നുമില്ല. ആരെയും സംരക്ഷിക്കാനുമില്ല. പക്ഷെ ഒരു രാജ്യദ്രോഹിയായി എന്നെ ചിത്രീകരിച്ചു കൊണ്ട് ഇകഴ്ത്തലുകളുടെ ഘോഷയാത്രയുമായി എന്റെ സഹപ്രവർത്തകർ കഴിഞ്ഞ വാർത്താദിവസം ആഘോഷിച്ചു. കഥയറിയാതെ ആട്ടം നടത്തിയവരോട് ഒന്നും പറയാനില്ല. റേറ്റിങ്ങിനായുള്ള അഭ്യാസമെന്നതിലുപരിയായി ഈ ആട്ടക്കഥയെ ഞാൻ കാണുന്നുമില്ല.\nജൂലൈ അഞ്ചാം തീയ്യതിയിലെ ഫോൺ കോളിനെക്കുറിച്ച് വ്യക്തത വരുത്തുകയായിരുന്നു കസ്റ്റംസിന്റെ ഉദ്ദേശ്യം. ഒരന്വേഷണ ഏജൻസി എന്ന നിലയിൽ അവരുടെ ഉത്തരവാദിത്വം അവർ നിർവ്വഹിച്ചു. എനിക്ക് പറയാനുള്ളത് ഞാൻ പറഞ്ഞു. അന്വേഷണത്തോട് പൂർണ്ണമായും സഹകരിച്ചു. കൃത്യസമയത്ത് തന്നെ ഞാൻ അന്വേഷണ ഉദ്യോഗസ്ഥർക്ക് മുന്നിൽ ഹാജരായി. ഞാൻ ഒളിച്ചോടിയില്ല. നീതിക്ക് നിരക്കാത്തതോ നിയമവിരുദ്ധമായതോ ഒന്നും ചെയ്യാത്തിടത്തോളം കാലം ഒരന്വേഷണത്തെയും ഞാൻ ഭയക്കുന്നില്ല.\nകഴിഞ്ഞ ഒരു വർഷത്തെ കോൾ ഡീറ്റയിൽസ് റെക്കോഡ് പരിശോധിച്ചാൽ ഞാൻ ഈ സ്ത്രീയെ വിളിച്ചത് ഒരേ ഒരു തവണയാണ്. ആ വിളി യുഎഇ കോൺസുലേറ്റിൻ്റെ വിശദീകരണം തേടാൻ മാത്രമായിരുന്നു. കോൺസുൽ ജനറലിന്റെ എക്സിക്യൂട്ടീവ് സെക്രട്ടറി എന്ന നിലയിലും (അവർ സംസ്ഥാന സർക്കാർ സർവീസിൽ പ്രവേശിച്ച കാര്യം എനിക്കറിയില്ലായിരുന്നു) എനിക്ക് പരിചയമുള്ള ഒരു വ്യക്തിയെന്ന നിലയിലും ഫോണിൽ വിളിച്ച് നിജസ്ഥിതി മനസ്സിലാക്കുകയായിരുന്നു ലക്ഷ്യം.\nനയതന്ത്ര ബാഗേജിനെക്കുറിച്ച് അന്വേഷിക്കാൻ വിളിച്ച ഞാൻ തന്നെ അവരോട് അതല്ലെന്ന് പറയാൻ നിർദ്ദേശിച്ചെന്ന മൊഴിയുടെ സാംഗത്യവും മനസ്സിലാകുന്നില്ല. യുഎഇ കോൺസുലേറ്റിന്റെ വിശദീകരണം പ്രാധാന്യത്തോടെ രണ്ട് മണിയുടെ വാർത്താ ബുള്ളറ്റിനിൽ കൊടുക്കുകയും ചെയ്തിരുന്നു. സ്വപ്നയെ ഉപദേശിക്കുകയോ അവർക്ക് നിർദ്ദേശങ്ങൾ നൽകുകയോ എൻ്റെ ജോലിയല്ല. പ്രൈസ് വാട്ടർ ഹൗസ് കൂപ്പേഴ്സ് പോലുള്ള ഒരു കൺസൾട്ടൻസി കൈയിലുള്ളപ്പോൾ അവർ എന്നെപ്പോലുള്ള ഒരാളെ സമീപിക്കേണ്ട കാര്യവുമില്ല. ഒരു മാധ്യമപ്രവർത്തകൻ എന്ന നിലയിൽ സമൂഹത്തിലെ നന്മമരങ്ങളോട് മാത്രമേ സംവദിക്കാവൂ എന്ന് എവിടെയും എഴുതി വെച്ചിട്ടില്ലല്ലോ. ഞാൻ അവരെ വിളിക്കുമ്പോൾ അവർ സംശയത്തിന്റെ നിഴലിൽ പോലുമില്ലായിരുന്നു. 2018 ൽ പരിചയപ്പെടുന്നവർ നാളെ സ്വർണ്ണക്കടത്തുകാരോ കൊലപാതകികളോ ആയി മാറുമെന്ന് കവടി നിരത്തി പറയാനാവില്ലല്ലോ.\nസ്വർണ്ണക്കടത്തിന് പിന്നിൽ ഇവരാണെന്നറിഞ്ഞിട്ടും ഒളിവിൽ കഴിയുന്ന സ്വപ്നയുടെ ശബ്ദരേഖ ഒരു ചാനലിലെത്തിയ കാര്യം എല്ലാവർക്കുമറിയാമല്ലോ. പക്ഷെ ആര് എത്തിച്ചുവെന്ന് ആരും തിരക്കുന്നില്ല ! സ്വപ്നയുമായി ടെലിഫോണിൽ സംസാരിച്ച മാധ്യമപ്രവർത്തകൻ ഞാൻ മാത്രമാണോയെന്ന് ആരും അന്വേഷിക്കുന്നില്ല ! അവരുമായി അടുപ്പമുള്ള മാധ്യമപ്രവർത്തകർ ആരൊക്കെയാണെന്ന് ആർക്കും അറിയേണ്ട ! അതായത് സ്വർണ്ണക്കടത്തുമായി എനിക്ക് ബന്ധമുണ്ടെന്ന് സ്ഥാപിക്കാൻ ശ്രമിക്കുന്നവരുടെ രാഷ്ട്രീയം വ്യക്തമാണ്. ഞാൻ വഴി ജനം ടിവിയിലൂടെ ബിജെപിയുടെ ഉന്നതരെ അടിക്കുകയാണ് ഉദ്ദേശ്യം.\nസ്വർണ്ണക്കടത്ത് കണ്ടെത്തിയ ജൂലൈ അഞ്ച് മുതൽ ഇതു സംബന്ധിച്ച എല്ലാ റിപ്പോർട്ടുകളും സമഗ്രമായും വസ്തുനിഷ്ഠമായും ജനം ടിവി അവതരിപ്പിക്കുന്നുണ്ട്. അത് തുടർന്നും ശക്തിയുക്തം മുന്നോട്ട് പോകണം. ചാനലിലെ എന്റെ സാന്നിദ്ധ്യം വാർത്തകളുടെ ഒഴുക്കിന് പ്രതിബന്ധമാകുന്നതായി ഞാൻ മനസ്സിലാക്കുന്നു. അതിനാൽ ഈ വിഷയത്തിൽ എന്നെ ചുറ്റിപ്പറ്റിയുള്ള സംശയങ്ങൾ ദുരീകരിക്കപ്പെടുന്നത് വരെ ജനം ടിവി ഏൽപ്പിച്ചിരിക്കുന്ന ഉത്തരവാദിത്വങ്ങളിൽ നിന്നും ഞാൻ മാറി നിൽക്കുന്നു.\nWeb Title: Gold smuggling case janam tv anil nambiar


ഓണ്‍ലൈന് പെണ്‍വാണിഭം: മാധ്യമങ്ങളും പോലീസും നടത്തുന്ന സദാചാര ഗുണ്ടായിസം\nഓണ്‍ലൈന് പെണ്‍വാണിഭം: ...\n23 Nov 2015 3:12 AM GMT\nസെക്‌സ് വില്‍ക്കുന്നതോ വാങ്ങുന്നതോ നിയമപരമായി കുറ്റകരമല്ല. നിയമവിരുദ്ധമല്ല. നിയമപരമായതെന്തും നിയമാനുസൃതമാണ്. നിയമപരമായ പ്രവൃത്തിയെ നിയമം നടപ്പിലാക്കേണ്ട പോലീസ് നിയമവിരുദ്ധമായി തടയുന്നതല്ലേ, വാസ്തവത്തില് ചോദ്യം ചെയ്യപ്പെടേണ്ടത്? നിയമം അറിയാത്ത മാധ്യമപ്രവര്‍ത്തകരും സ്ഥാപനങ്ങളും തങ്ങള് ചെയ്യുന്ന പ്രവര്‍ത്തിയിലെ നിയമവിരുദ്ധത തിരിച്ചറിയാതിരിക്കുന്നതല്ലേ, വാസ്തവത്തില് ചോദ്യം ചെയ്യപ്പെടേണ്ടത്? കഥയറിയാതെ നട്ടംതിരിയുന്ന പ്രേക്ഷകനും വായനക്കാര്‍ക്കും വേണ്ടിയാണ് കഥ തെറ്റിച്ചു പറയുന്ന പോലീസിന്റെയും മാധ്യമപ്രവര്‍ത്തകരുടേയും പിന്നെ ചില കപടസദാചാരവാദികളുടേയും കള്ളം തുറന്നു കാട്ടാനായി ഈ കുറിപ്പ് എഴുതുന്നത്.\nസെക്സ് വര്‍ക്കും സെക്സ് ട്രാഫിക്കിംഗും രണ്ടും രണ്ടാണ്. ട്രാഫിക്കിംഗ് (അത് ഏതു തരം ട്രാഫിക്കിംഗ് ആയാലും) തടയപ്പെടേണ്ട, ശിക്ഷിക്കപ്പെടേണ്ട കുറ്റകൃത്യമാണ്. കാരണം. ഇത് ഇരയാകുന്ന വ്യക്തിയുടെ അറിവില്ലാതെ, അവരെ കുരുക്കിലാക്കി നടത്തുന്ന കച്ചവടമാണ്. ഇത് മനുഷ്യാവകാശലംഘനമാണ്. (കഴിഞ്ഞ വര്‍ഷം, വടക്കു-കിഴക്കന് സംസ്ഥാനങ്ങളില് നിന്ന് കുട്ടികളെ യത്തീംഖാനകളില് എത്തിച്ച പ്രവര്‍ത്തി ഹ്യൂമന് ട്രാഫിക്കിംഗ് ആണ്. പക്ഷെ, അതിനെ അങ്ങനെ കാണാതെ, യത്തീംഖാന നടത്തുന്ന സേവന പാരമ്പര്യവും യത്തീംഖാനകളുടെ തന്നെ പാരമ്പര്യവും ഒക്കെ വിശദീകരിച്ച് മഹത്തായ സേവനമാക്കി കാട്ടാനായിരുന്നു നിയമം നടപ്പിലാക്കേണ്ട സര്‍ക്കാരിന്റെയും യത്തീംഖാന നടത്തിപ്പുകാരുടെയും അവരെ സഹായിക്കുന്ന രാഷ്ട്രീയ പാര്‍ട്ടികളുടേയും ശ്രമം. ഒടുവില് സുപ്രീംകോടതി ഇത് കുട്ടികളെ കടത്തുക എന്ന ക്രിമിനല് കുറ്റമാണെന്ന് വിധിയ്ക്കുന്നതുവരെ ഈ ശ്രമം തുടര്‍ന്നു.)\nസ്ത്രീകളെ അവരുടെ സമ്മതമില്ലാതെ ലൈംഗികവൃത്തിക്ക് നിര്‍ബന്ധിക്കുന്നത് സെക്സ് ട്രാഫിക്കിംഗ് ആണ്. അതുകൊണ്ടുതന്നെ ശിക്ഷാര്‍ഹമായ കുറ്റകൃത്യവുമാണ്.\nഎന്നാല്, സെക്സ് വര്‍ക്ക് ചെയ്യാന് സ്വയം തയ്യാറാവുന്ന സ്ത്രീയോ പുരുഷനോ ചെയ്യുന്ന പ്രവര്‍ത്തി കുറ്റകൃത്യമല്ല. അതില് മനുഷ്യാവകാശലംഘനമില്ല. അത് സ്വന്തം ശരീരത്തില് ഒരു വ്യക്തി നടത്തുന്ന, നിയമാനുസൃതമായ തീരുമാനമാണ്. അതില് ഇടപെടാന് പോലീസിനോ മാധ്യമത്തിനോ കോടതിയ്‌ക്കോ യാതൊരു നിയമപരമായ അധികാരവുമില്ല. നിയമപരമല്ലാതുള്ള ഏതൊരധികാരവും, അതുകൊണ്ടുതന്നെ എതിര്‍ക്കപ്പെടേണ്ടതാണ്. (ഉദാഹരണത്തിന് ഒമ്പത് വര്‍ഷങ്ങള്‍ക്ക് മുമ്പ് കോഴിക്കോട് ബംഗ്ലാദേശ് കോളനിയില് നിന്ന് 32 ലൈംഗിക തൊഴിലാളികളെ സദാചാര ഗുണ്ടകള് ചേര്‍ന്ന് വീടുകളില് നിന്ന് പുറത്താക്കി. സദാചാരഗുണ്ടകളുടെ നേതാക്കള് എം.പി. വീരേന്ദ്രകുമാറും കോഴിക്കോട് എം.എല്.എ. പ്രദീപ് കുമാറും, മനോവൈകല്യം ബാധിച്ച അന്നത്തെ അസിസ്റ്റന്റ് പോലീസ് കമ്മീഷണര് പ്രദീപുമായിരുന്നു. സ്വന്തം വീടുകളില് നിന്ന് പുറത്താക്കിയ ലൈംഗികതൊഴിലാളികള്‍ക്ക് അവരുടെ വീടുകളില് ജീവിക്കാനുള്ള അവകാശം വേണമെന്ന് ലൈംഗികതൊഴില് ഇന്ത്യന് നിയമമനുസരിച്ച് കുറ്റകൃത്യമല്ല എന്നും കാണിച്ച് FIRM എന്ന സംഘടനയുടെ ചെയര്‍മാനായിരുന്ന ഞാന് ഹൈക്കോടതിയെ സമീപിച്ചു. കോടതി എന്റെ വാദം അംഗീകരിച്ചു. ലൈംഗികതൊഴിലാളികളെ സ്വന്തം വീട്ടില് തിരിച്ചെത്തിക്കാനും അവര്‍ക്ക് വേണ്ട സംരക്ഷണം നല്‍കാനും ഡി.ജി.പി.ക്ക് കോടതി ഉത്തരവിട്ടു.)\nമറ്റൊരു സംഭവം കൂടി പറയേണ്ടതുണ്ട്. പത്തു വര്‍ഷം മുമ്പ് രാഹുല് ഗാന്ധി കേരളത്തിലെ ഒരു സ്റ്റാര് ഹോട്ടലില് കൊളംബിയന് ഗേള്‍ഫ്രണ്ടുമായി മുറിയെടുത്തു. രാഹുല്‍ഗാന്ധി നടത്തുന്ന സദാചാര വിരുദ്ധ പ്രവര്‍ത്തി തടയണമെന്നും നിയമം നടപ്പിലാക്കണമെന്നും കാണിച്ച് ഒരു കോളേജ് പ്രൊഫസര് ഹൈക്കോടതിയെ സമീപിച്ചു. എന്നാല്, ഇന്ത്യന് നിയമമനുസരിച്ച് പ്രായപൂര്‍ത്തിയായ ഒരു പുരുഷനും സ്ത്രീയും ഒരുമിച്ച് താമസിയ്ക്കുന്നതോ അന്തിയുറങ്ങുന്നതോ ലൈംഗികബന്ധം പുലര്‍ത്തുന്നതോ കുറ്റകൃത്യമല്ലെന്നു കാണിച്ചാണ് അന്നത്തെ സ്ഥലം പോലീസ് സൂപ്രണ്ട് ഗോപിനാഥന് സത്യവാങ്മൂലം സമര്‍പ്പിച്ചത്. പോലീസിന്റെ സത്യവാങ്മൂലം സ്വീകരിച്ച കോടതി പ്രൊഫസറുടെ കേസ് തള്ളി. രാഹുല്‍ഗാന്ധിയും കാമുകിയും ഹോട്ടലില് തന്നെ താമസിച്ചു. അന്തിയുറങ്ങി.\nഈ പശ്ചാത്തലത്തില് വേണം ക്രൈംബ്രാഞ്ച് ഐ.ജി. നടത്തിയ ഓപ്പറേഷന് ബിഗ് ഡാഡി എന്ന കോമാളിക്കളിയെ വിലയിരുത്തേണ്ടത്. ഐ.ജി. പത്രസമ്മേളനത്തില് പറഞ്ഞ കാര്യങ്ങള് ഇവയാണ്. രാഹുല് പശുപാലന് പിമ്പിംഗ് നടത്തി; പ്രായമാകാത്ത പെണ്‍കുട്ടികളെ Sex tradeന്റെ ഭാഗമാക്കാന് ശ്രമിച്ചു; രശ്മി എന്ന യുവതി Sex tradeന് വന്നത് സ്വന്തം കുട്ടിയുമായി ആയിരുന്നു; ഇരകളായ സ്ത്രീകളെ നിര്‍ഭയയില് എത്തിച്ചു; ഇതില് ഉള്‍പ്പെട്ടവരില് എത്ര ഉന്നതരുണ്ടെങ്കിലും അവര് രക്ഷപ്പെടില്ല.\nഇതില് അവസാനത്തേതിന് ആദ്യം മറുപടി പറയാം. ഉന്നതരുണ്ടെങ്കില് ഐ.ജി.യുടെ മുട്ടുവിറയ്ക്കും. ഇല്ലെങ്കില് മുട്ടുവിറപ്പിക്കും. നിയമം നടപ്പിലാക്കാന് ശ്രമിച്ച ഒരു ഡി.ജി.പി.യെ തറച്ചക്രം കറക്കുന്നതുപോലെ കറക്കുന്നതും ബാര്‍കോഴക്കേസില് ഹൈക്കോടതിവിധിയെ കുറിച്ച് 'സത്യമേവ ജയതേ' എന്ന് പറഞ്ഞതിന് അയാളില് നിന്ന് ചീഫ് സെക്രട്ടറി വിശദീകരണം ചോദിച്ചതും ക്രമസമാധാന ചുമതലയുള്ള മറ്റൊരു ഡി.ജി.പി. ഈ ഡി.ജി.പി.യെ സ്വന്തം ഫേസ്ബുക്കിലൂടെ സര്‍വ്വീസ് ചട്ടങ്ങള് പഠിപ്പിക്കാന് ശ്രമിച്ചതും ഉന്നതര് ഇടപെട്ട ബാര്‍കോഴക്കേസും സോളാര് കേസും പാറ്റൂര് ഫ്‌ളാറ്റ് കേസും പോലീസ് തേച്ചുമാച്ചു കളയുന്നതും കണ്ടുകൊണ്ടിരിക്കുന്ന മലയാളികളുടെ മുന്നിലാണ് എത്ര വമ്പന്‍മാരുണ്ടെങ്കിലും അവരെ നിയമത്തിനു മുന്നില് കൊണ്ടുവരുമെന്ന് ഐ.ജി. പറയുന്നത്. വാസ്തവത്തില് ഐ.ജീ... നിങ്ങളുടെ മുഖത്തു നോക്കി ചിരിയ്ക്കണമോ കരയണമോ എനിയ്ക്കറിയില്ല.\nരാഹുല് പശുപാലന് പിമ്പിംഗ് നടത്തിയിട്ടുണ്ടെങ്കിലോ അയാള് പ്രായപൂര്‍ത്തിയാകാത്ത പെണ്‍കുട്ടികളെ ലൈംഗികതൊഴിലിലേക്ക് എത്തിക്കാന് ശ്രമിച്ചിട്ടുണ്ടെങ്കിലോ അയാള് ശിക്ഷാര്‍ഹനാണ്; അയാള് കിസ്സ് ഓഫ് ലവിലെ നായകനാണെങ്കിലും അല്ലെങ്കിലും.\nപക്ഷെ, സ്വന്തം ഇഷ്ടപ്രകാരം രശ്മി സെക്‌സ് വില്‍ക്കാന് വന്നെങ്കില് അതെങ്ങനെയാണ് കുറ്റകൃത്യമാകുന്നത്? അവരുടെ ശരീരം റേറ്റുപറഞ്ഞ് വില്‍ക്കാന് അവര്‍ക്ക് നിയമപരമായ അവകാശമുണ്ട്. അതു വാങ്ങാന് താല്‍പ്പര്യവും പണവുമുള്ളവര്‍ക്ക് വാങ്ങാം. വില്‍പനയും വാങ്ങലും നിയമാനുസൃതമായിരിക്കെ ആ കച്ചവടത്തില് പോലീസിനെന്തു കാര്യം? കമ്മീഷന് കിട്ടാത്തതാണോ അവരെ ചൊടിപ്പിച്ചത്?\nവാസ്തവത്തില് ലൈംഗികതൊഴിലാളികളുടെ നേരെ പൊലീസ് നടത്തുന്ന അതിക്രമങ്ങളുടേയും നാലുമാസം കൂടുമ്പോള് ഉണ്ടാകുന്ന പെണ്‍വാണിഭ അറസ്റ്റുകളുടെയും പിന്നില് പ്രവര്‍ത്തിക്കുന്ന ചേതോവികാരം പണമാണ്. പണം മാത്രമാണ്. സബ് ഇന്‍സ്‌പെക്ടര് വരെയുള്ള പോലീസുകാര് പണം പിരിയ്ക്കുന്നത് തെരുവിലെത്തുന്ന ലൈംഗികതൊഴിലാളികളില് നിന്നാണ്. അവര് ഓരോരുത്തരും, ഒരു മാസം ശരാശരി, 50,000 രൂപയോളം സമ്പാദിക്കുന്നുണ്ട്. ആ പണം കൊണ്ട് സെക്രട്ടേറിയറ്റിലെ ഒരു സെക്ഷന് ഓഫീസര് ജീവിക്കുന്നതിനേക്കാള് മെച്ചപ്പെട്ട ജീവിതം അവര്‍ക്കാകും. പക്ഷെ, അവരുടെ പണം മുഴുവന്, നിയമവിരുദ്ധമായി, പിടുങ്ങുന്നത് സബ് ഇന്‍സ്‌പെക്ടര് വരെയുള്ള പോലീസുകാരാണെന്ന് ലൈംഗികതൊഴിലാളികളെ സംഘടിപ്പിച്ചവരില് ഒരാളെന്ന നിലയ്ക്ക് എനിക്കുപറയാന് കഴിയും.\nപന്ത്രണ്ട് വര്‍ഷങ്ങള്‍ക്ക് മുമ്പ്, തിരുവനന്തപുരത്ത് നടന്ന ലൈംഗികതൊഴിലാളികളുടെ ആദ്യത്തെ സമ്മേളനത്തില് സമ്മേളനവേദിയ്ക്കു ചുറ്റും നിരന്നുനിന്ന പോലീസുകാരോടായി ഒരു ലൈംഗികതൊഴിലാളി സ്റ്റേജില് വന്നു നിന്നു ചോദിച്ചു: ''ഈ നില്‍ക്കുന്ന പോലീസുകാരില് ആരെങ്കിലും എന്റെ കൈയ്യില് നിന്ന് പണം തട്ടിപ്പറിയ്ക്കാത്തവരുണ്ടോ? എന്നെ ലൈംഗികമായി ഉപയോഗിക്കാത്തവരുണ്ടോ? ഉപയോഗിച്ചശേഷം എനിയ്ക്കാരെങ്കിലും പണം തന്നിട്ടുണ്ടോ?''\nചോദ്യങ്ങള്‍ക്ക് മറുപടിയില്ലാതിരുന്ന പൊലീസുകാര് അടുത്ത ദിവസം മുതലും പലിശയും ചേര്‍ത്തു കൊടുത്തു. എട്ടോളം ലൈംഗികതൊഴിലാളികളുടെ കൈയ്യടിച്ചൊടിച്ചു. അന്ന് അവരുടെ രക്ഷയ്‌ക്കെത്തിയത് ഏഷ്യാനെറ്റിലെ ന്യൂസ് പ്രൊഡ്യൂസര് നീലനായിരുന്നു. ആ ഏഷ്യാനെറ്റാണ് ഇന്ന് പെണ്‍വാണിഭം നടക്കുന്നു എന്ന് വാര്‍ത്ത കൊടുത്ത് ലൈംഗിക തൊഴില് കുറ്റകൃത്യമാണെന്ന് വരുത്തിതീര്‍ക്കാന് ശ്രമിയ്ക്കുന്നത്. കൂട്ടത്തില് മാതൃഭൂമി ന്യൂസ് ചാനലും മനോരമയും കൈരളിയുമുണ്ട്. മത്സരമല്ലേ? സെക്‌സ് വര്‍ക്കിന് സ്ത്രീകള് സ്വന്തം സ്‌കൂട്ടറില് വന്ന് വിലപേശിയതും മറ്റും മഹാഅപരാധമായാണ് ചാനല് ജേര്‍ണലിസ്റ്റുകള് കണ്ടത്.\nഈ ജേര്‍ണ്ണലിസ്റ്റുകളുടേയും പോലീസ് ഐ.ജിയുടെയും അറിവിനായി രണ്ടു കാര്യങ്ങള് പറയാം. ഒന്ന് ട്രേഡ് യൂണിയന് ആക്ട് അനുസരിച്ച് കേരളത്തില് രജിസ്റ്റര് ചെയ്തിട്ടുള്ള ഒരു തൊഴില് സംഘടനയുടെ പേര് Keala Sex Workers Union എന്നാണ്. അതിലെ അംഗങ്ങളെല്ലാം ലൈംഗികതൊഴിലാളികളാണെന്നാണ് രജിസ്‌ട്രേഷന് ഫാറത്തില് കാണിച്ചിരിക്കുന്നത്. രണ്ട്, എയ്ഡ്‌സ് കണ്‍ട്രോള് സൊസൈറ്റി അവരുടെ എച്ച്.ഐ.വി. പ്രതിരോധ പ്രവര്‍ത്തനങ്ങള്‍ക്കുവേണ്ടി ലൈംഗികതൊഴിലാളികളുടെ - സ്ത്രീകളുടെയും പുരുഷന്‍മാരുടെയും - സംഘടനകളുമായാണ് പ്രോജക്ടുകള് നടത്തുന്നത്. കരാറില് ഒപ്പിടുന്നത് രണ്ടുപേരാണ്. ഒന്ന് എയിഡ്‌സ് കണ്‍ട്രോള് സൊസൈറ്റിയുടെ തലപ്പത്തുള്ള ഐ.എ.എസ്. ഉദ്യോഗസ്ഥന്. മറ്റൊരാള് ലൈംഗികതൊഴിലാളികളുടെ സംഘടനയുടെ പ്രസിഡന്റ്. ഇത്തരം നൂറുകണക്കിന് പ്രോജക്ടുകള് കേരളത്തില് നടന്നുവരുന്നു. ഇതെല്ലാം നിയമപരമായി നിലനില്‍ക്കുന്ന കരാറുകളാണ്. ലൈംഗികതൊഴില് നിയമവിരുദ്ധമാണെങ്കില് ലൈംഗികതൊഴിലാളികളുടെ സംഘടനയുമായി നിയമാനുസൃതമുള്ള ഒരു കരാറില് സര്‍ക്കാരിന്റെ പ്രതിനിധിയായി ഒരു ഐ.എ.എസ്. ഉദ്യോഗസ്ഥന് ഒപ്പിടുമോ? സബ് ഇന്‍സ്‌പെക്ടര്‍ക്ക് മുകളിലുള്ളവര്‍ക്ക് പണം പിരിയ്ക്കാനുള്ള സ്രോതസ്സാണ് ഇത്തരം സെക്‌സ് റാക്കറ്റുകള്.\nഐ.ജി. ശ്രീജിത്ത് പറയുന്ന മറ്റൊരു കാര്യം ലൈംഗികത്തൊഴിലാളികളുടെ പുനരധിവാസത്തെക്കുറിച്ചാണ്. ലൈംഗികതൊഴിലാളികള്‍ക്ക് പുനരധിവാസത്തിനായി അടിമപ്പണിയാണ് സര്‍ക്കാര് കണ്ടെത്തിയിരിക്കുന്നത്. മാസം 5000 - 10,000 രൂപയ്ക്ക് താഴെ മാത്രം വരുമാന സാധ്യതയുള്ള ചില തൊഴിലുകള്. അതിന്റെ അഞ്ചോ പത്തോ ഇരട്ടിതുക നിയമാനുസൃതമായി തൊഴില് ചെയ്ത് സമ്പാദിച്ചുപോരുന്നവരെയാണ് - അവരുടെ സമ്പാദ്യം മുഴുവന് കൊള്ളയടിച്ചശേഷം പൊലീസ് പുനരധിവസിപ്പിക്കാന് പോകുന്നത്. വാസ്തവത്തില്, സമ്പൂര്‍ണ്ണ പുനരധിവാസം വേണ്ടത് ക്രിമിനലുകള് യഥേഷ്ടം വിഹരിക്കുന്ന പോലീസ് സേനയിലല്ലേ?\nനിയമാനുസൃതം തൊഴില് നടത്തുന്ന ലൈംഗികതൊഴിലാളികളുടെ നേര്‍ക്ക് മേക്കിട്ടു കയറുന്ന പോലീസ് നിയമവിരുദ്ധമായി നടക്കുന്ന കാര്യങ്ങളെ സര്‍വ്വസാധാരണമെന്ന നിലയില് കണ്ടില്ലെന്നു നടിക്കുന്നു.\nഓണ്‍ലൈന് മാട്രിമോണിയല് സൈറ്റുകളില് പലതും നടത്തുന്നതാണ് യഥാര്‍ത്ഥ പിമ്പിംഗ്. നിങ്ങള്‍ക്കതില് രജിസ്റ്റര് ചെയ്താല് പതിനായിരക്കണക്കിന് പേരുടെ അഡ്രസും മൊബൈല് നമ്പറും കിട്ടും. ദീര്‍ഘനാളത്തേയ്ക്കുള്ള ലൈംഗിക ബന്ധത്തിനുള്ള വിവാഹ കരാര് ഒപ്പിക്കാനുള്ള വേദിയാണിവ. സ്ത്രീധനം നിരോധിക്കപ്പെട്ടിരിക്കുന്ന നാട്ടില് സ്ത്രീധനത്തെക്കുറിച്ചുള്ള വിലപേശല് ഓണ്‍ലൈന് ആയിതന്നെ നടക്കുന്നു. ഡോക്ടര്‍മാരുടെ സ്വകാര്യ പ്രാക്ടീസും അധ്യാപകരുടെ സ്വകാര്യട്യൂഷനും നിരോധിച്ച നാട്ടില് ഡോക്ടര്‍മാര് യഥേഷ്ടം സ്വകാര്യ പ്രാക്ടീസ് നടത്തുന്നു; അധ്യാപകര് ട്യൂഷന് സെന്ററുകള് നടത്തുന്നു. ഒരു പോലീസ് ഐ.ജി.യും ഇതിന്റെ ഒന്നും പുറകേ പോയതായി അറിയില്ല.\nഏറ്റവും വിചിത്രമായിത്തോന്നുന്നത് മാധ്യമങ്ങളുടേയും പുരോഗമനവാദികളുടേയും ഇരട്ടത്താപ്പാണ്. ഫാറൂഖ് കോളേജില് ആണും പെണ്ണും അടുത്തിരുന്നതിനെ ന്യായീകരിച്ചു സംസാരിക്കുന്ന വാര്‍ത്താ അവതാരകരും പുരോഗമനക്കാരും അങ്ങനെ ഒരുമിച്ചിരിക്കുന്നത് തെറ്റാണെന്നു പറയുന്ന അബ്ദുറബ്ബിനെ കോമാളിയായി പരിഹസിക്കുന്നവരും കിസ്സ് ഓഫ് ലവിനെ ഒരു മഹത്തായ വിപ്ലവമാണെന്ന് വാദിക്കുന്നവരും ഒരു പുരുഷനും സ്ത്രീയും തമ്മില് സെക്‌സ് വില്‍ക്കാനും വാങ്ങാനും അവകാശമുണ്ടെന്നും അതവരുടെ മൗലിക അവകാശമാണെന്നും, അത് തടയുന്നത് മനുഷ്യാവകാശ ലംഘനമാണെന്നും പറയാന് വിസ്സമതിക്കുന്നു. കാരശ്ശേരിയെപ്പോലുള്ള പുരോഗമനവാദികള് ഇതിനെ ലൈംഗിക അരാജകത്വം എന്നാണ് വിശേഷിപ്പിക്കുന്നത്. ഇത് അരാജകത്വമാണെങ്കില് ഈ അരാജകത്വത്തിന്റെ മറ്റൊരു മുഖമാണ് കിസ്സ് ഓഫ് ലവ് എന്നു വാദിക്കുന്ന സംഘികളെ നിങ്ങള്‍ക്ക് എങ്ങനെയാണ് എതിര്‍ക്കാന് കഴിയുന്നത്?\nആണ്‍കുട്ടികളും പെണ്‍കുട്ടികളും ഒരുമിച്ചിരിക്കുന്നത് ശരിയല്ല എന്നു വാദിക്കുന്നവര് ഒരു കാര്യം ഓര്‍ക്കണം. പല വിദേശരാജ്യങ്ങളിലും പെണ്‍കുട്ടികള്‍ക്കും ആണ്‍കുട്ടികള്‍ക്കുമായി പ്രത്യേകം ഹോസ്റ്റലുകള് ഇല്ല. ഇന്ത്യയിലെ പല അക്കാദമിക് സ്ഥാപനങ്ങളിലും ആണ്‍കുട്ടികള്‍ക്കും പെണ്‍കുട്ടികള്‍ക്കും ഒരു മുറിയില് താമസിക്കുന്നതിന് എതിര്‍പ്പില്ല. തിരുവനന്തപുരത്തെ സി ഡി എസിലെ പെണ്‍കുട്ടികളുടെ ഹോസ്റ്റലില് ഒരു മുറിയില് സ്ത്രീയ്ക്കും പുരുഷനും ഒരുമിച്ചു താമസിയ്ക്കുന്നതിന് തടസ്സമില്ല. സദാചാരം സംരക്ഷിക്കാന് മാധ്യമങ്ങളും ഐ.ജി.യും അവിടെ സന്ദര്‍ശിക്കണമെന്ന് അപേക്ഷിക്കുന്നു.\nനമ്മുടേത് ഒരു വിചിത്രലോകമാണ്. തനിക്ക് ആയിരം ക്ളൈന്‍റ്സ് ഉണ്ടെന്ന് പറയുന്ന നളിനീ ജമീല വെറും വേശ്യ. താന് രണ്ടായിരം സ്ത്രീകളുമായി സെക്‌സ് ചെയ്തതിന്റെ ആഘോഷം നടത്തുന്ന മഹാനടന് നമ്മുടെ സെലിബ്രിറ്റി. അദ്ദേഹം മലയാളികളെ സ്വന്തം ബ്ലോഗിലൂടെ നിരന്തരം ഉദ്‌ബോധിപ്പിച്ചുകൊണ്ടിരിക്കുന്നു.\nDostovstky യുടെ Brothers Karamazov-ല് ഒരിടത്ത് ഇങ്ങനെ പറയുന്നു: ''ഭിക്ഷക്കാര് പത്രപരസ്യങ്ങളിലൂടെയും മറ്റും ഭിക്ഷ ചോദിയ്ക്കുന്നതാണ് ഉത്തമം. ചിലപ്പോള് ഒരു ഭിക്ഷക്കാരനില് അയാള് പ്രതീക്ഷിയ്ക്കുന്ന ദൈന്യത അയാളെ നേരിട്ടു കാണുമ്പോള് ഉണ്ടാകണമെന്നില്ല.''\nഈ വാക്കുകളുടെ ചുവടു പിടിച്ചു പറയട്ടെ, ലൈംഗികതൊഴില് ചെയ്യാന് ഉദ്ദേശിക്കുന്നവര് സ്വന്തം സൈറ്റിലൂടെ തന്റെ റേറ്റും മറ്റു പ്രത്യേക കിഴിവുകളും പറയുക. ആകുമെങ്കില് സ്വന്തം നിലയ്ക്ക് അഡ്വര്‍ട്ടൈസ് ചെയ്യുക. മറ്റൊരാള്‍ക്ക് ആ അവകാശം കൊടുക്കരുത്. അപ്പോള് അത് പിമ്പിംഗ് ആകും. സ്വന്തം നിലയ്ക്ക് നിങ്ങളുടെ ശരീരം വില്‍ക്കാന് നിങ്ങള്‍ക്ക് അധികാരമുണ്ട്. അതു തടയാന് ഒരു പോലീസ് ഏമാനും അധികാരമില്ല. ഗര്‍ഭപാത്രം വാടകയ്ക്ക് കൊടുക്കാന് നിയമപരമായ അവകാശമുള്ള നാടാണിത്. മാതൃത്വത്തേക്കാള് മഹത്തായതാണോ ലൈംഗികത?\nയേശുദാസിന് ശബ്ദം കൊണ്ടു പണമുണ്ടാക്കാമെങ്കില്, കാനായിക്ക് ശില്‍പമുണ്ടാക്കി പണമുണ്ടാക്കാമെങ്കില്, മമ്മൂട്ടിയ്ക്ക് അഭിനയിച്ചു പണമുണ്ടാക്കാമെങ്കില്, ഡോക്ടര്‍ക്കും എഞ്ചിനീയര്‍ക്കും തൊഴില് ചെയ്ത് പണമുണ്ടാക്കാമെങ്കില്, പോലീസുകാര്‍ക്ക് നിയമം നടപ്പിലാക്കിയും നടപ്പാക്കാതെയും പണമുണ്ടാക്കാമെങ്കില്, പത്രപ്രവര്‍ത്തകന് വാര്‍ത്ത വിറ്റു പണമാക്കാമെങ്കില്, രവിശങ്കറിനും അമൃതാനന്ദമയിക്കും ആത്മീയത വിറ്റു പണമുണ്ടാക്കാമെങ്കില്, ലൈംഗികതൊഴിലാളിയ്ക്ക് സെക്‌സ് വിറ്റും പണമുണ്ടാക്കാം. ഇതില് യാതൊരു നിയമലംഘനവുമില്ല. കഥയറിയാതെ കഥ പറയുന്ന ചാനലുകളെ വെറുതെ വിടാം. അവര് എപ്പോഴും ഇതുതന്നെയാണ് ചെയ്തുപോരുന്നത്. സംഘികള് പാവങ്ങളാണ്. മഹാഭാരതത്തിന്റെയോ രാമായണത്തിന്റെയോ കോമിക്ക് കഥാരൂപങ്ങള് പോലും മനസ്സിലാകാത്തവരാണവര്. കിസ്സ് ഓഫ് ലവിന്റെ പുരോഗമന മനസ്‌കരെയും പഴിപറയണ്ട. വസൂരി വന്നു കിടക്കുന്ന ശരീരത്തില് മുഖക്കുരുവിന് മരുന്നു പുരട്ടുന്ന നിര്‍ദ്ദോഷികളായ കോമാളികളാണവര്.


നമോ ആപ്പിനല്ല പണി കിട്ടിയത് കോണ്‍ഗ്രസ് ആപ്പിന്! ഗൂഗിള് പ്ലേ സ്റ്റോറില് നിന്ന് അപ്രത്യക്ഷം! | Congress says its app has been defunct forawhile - Malayalam Oneindia\nPublished: March 26 2018, 15:39 [IST]\nദില്ലി: ഉപയോക്താക്കളില് നിന്ന് വിവരം ചോര്‍ത്തുന്ന സംഭവത്തില് ബിജെപിക്ക് പിന്നാലെ കോണ്‍ഗ്രസും കുരുക്കിലായിരിക്കുകയാണ്. സിംഗപ്പൂരിലെ കമ്പനിക്ക് കോണ്‍ഗ്രസ് ഉപയോക്താക്കളുടെ വിവരങ്ങള് കൈമാറുന്നുവെന്ന് എലിയറ്റ് ആന്‍ഡേഴ്‌സന് എന്ന വ്യക്തി പുറത്തുവിട്ടിരുന്നു. കഴിഞ്ഞ ദിവസം നരേന്ദ്ര മോദി ആപ്പും ഉപയോക്താക്കളുടെ വിവരങ്ങള് ചോര്‍ത്തുന്നുവെന്ന് ഇയാള് ആരോപിച്ചിരുന്നു. അപ്പോള് മോദിക്കെതിരെയും ബിജെപിക്കെതിരെയും ശക്തമായി രംഗത്തെത്തിയിരുന്നു രാഹുല്.\nഇപ്പോള് ഈ വിഷയം അദ്ദേഹത്തിന് തന്നെ തിരിച്ചടിയായിരിക്കുകയാണ്. അതേസമയം ആരോപണങ്ങള്‍ക്കിടെ കോണ്‍ഗ്രസിന്റെ ഔദ്യോഗിക ആപ്ലിക്കേഷന് തന്നെ ഗൂഗിള് പ്ലേ സ്റ്റോറില് നിന്ന് കാണാതായിരിക്കുകയാണ്. ആപ്ലിക്കേഷന് കോണ്‍ഗ്രസ് തന്നെ പിന്‍വലിച്ചുവെന്നാണ് സൂചന. നേരത്തെ നരേന്ദ്ര മോദി ആപ്ലിക്കേഷന് ഡിലീറ്റ് ചെയ്യാന് ആഹ്വാനം ചെയ്ത രാഹുല് ഗാന്ധിക്ക് കിട്ടിയ എട്ടിന്റെ പണിയാണിതെന്ന് പരിഹാസമുയര്‍ന്നിട്ടുണ്ട്.\nകോണ്‍ഗ്രസും ബിജെപിയും തമ്മിലുള്ള ഡാറ്റ യുദ്ധം മുറുകുന്നതിനിടെയാണ് കോണ്‍ഗ്രസിന്റെ ആപ്പ് ഗൂഗില് പ്ലേ സ്റ്റോറില് നിന്ന് കാണാതായത്. സിംഗപ്പൂരിലെ ചില സ്ഥാപനങ്ങള്‍ക്ക് അനധികൃതമായി യൂസേഴ്‌സ് ഡാറ്റ പങ്കുവെച്ചെന്ന് ആരോപണമാണ് ഇപ്പോള് കോണ്‍ഗ്രസിന് നേരെ ഉയരുന്നത്. കോണ്‍ഗ്രസ് ആപ്പിന്റെ സെര്‍വര് സിംഗപ്പൂരിലാണെന്ന് തെളിയിക്കുന്ന സ്‌ക്രീന്‍ഷോട്ട് സഹിതമായിരുന്നു ബിജെപിയുടെ പ്രചാരണം. അതേസമയം ആപ്പ് എവിടെപ്പോയി എന്നത് സംബന്ധിച്ച് ഒന്നും വ്യക്തമാക്കാന് കോണ്‍ഗ്രസ് ആദ്യം തയ്യാറായിരുന്നില്ല. എന്നാല് കോണ്‍ഗ്രസ് ഐടി സെല് മേധാവി ദിവ്യ സ്പന്ദന ഇക്കാര്യത്തില് വ്യക്തമായ പ്രസ്താവന ഇറക്കിയിട്ടുണ്ട്. ആപ്പ് വഴി അംഗത്വമെടുക്കുന്നത് കോണ്‍ഗ്രസ് നിര്‍ത്തി വെച്ചെന്നും വെബ്‌സൈറ്റ് വഴിയുള്ള അംഗത്വം തുടരുമെന്നും ദിവ്യ അറിയിച്ചിട്ടുണ്ട്. എന്നാല് രാഹുല് വിവരം ചോര്‍ത്തല് വിവാദത്തില് നിലപാട് വ്യക്തമാക്കിയിട്ടില്ല.\nപ്രധാനമന്ത്രി നരേന്ദ്ര മോദിക്കെതിരെ രൂക്ഷമായ വിമര്‍ശനം നടത്തി വന്ന കോണ്‍ഗ്രസിന് അപ്രതീക്ഷിതമായി കിട്ടിയ തിരിച്ചടിയായിരുന്നു ഇത്. ഇതോടെ ബിജെപി കോണ്‍ഗ്രസിനെ കടന്നാക്രമിക്കാന് ആരംഭിച്ചിട്ടുണ്ട്. ആപ്പിനകത്ത് കുഴപ്പങ്ങള് ഉള്ളത് കൊണ്ടാണ് അത് പ്ലേ സ്റ്റോറില് നിന്ന് ഡിലീറ്റ് ചെയ്തതെന്ന് ബിജെപി പറഞ്ഞു. എന്ത് കാര്യത്തിനാണ് സിംഗപ്പൂരിലേക്ക് ഡാറ്റ ചോര്‍ത്തി നല്‍കുന്നതെന്ന് രാഹുല് ഗാന്ധി പറയണമെന്ന് കേന്ദ്ര മന്ത്രി സ്മൃതി ഇറാനി പറഞ്ഞു. മോദിക്കെതിരെ രാഹുല് ആരോപണമുന്നയിച്ച അതേ രീതിയിലായിരുന്നു ബിജെപിയുടെയും മറുപടി. ഹായ് എന്റെ പേര് രാഹുല് ഗാന്ധി. ഇന്ത്യയിലെ ഏറ്റവും പഴക്കമുള്ള രാഷ്ട്രീയ പാര്‍ട്ടിയുടെ പ്രസിഡന്റാണ്. ഞങ്ങളുടെ ഔദ്യോഗിക ആപ്പില് സൈന് അപ്പ് ചെയ്യുമ്പോള് നിങ്ങളുടെ എല്ലാ വിവരങ്ങളും സിംഗപ്പൂരില് സുഹൃത്തുക്കള് ഞാന് കൈമാറുമെന്നാണ് ബിജെപി ഐടി വിഭാഗം മേധാവി അമിത് മാളവ്യ ട്വീറ്റ് ചെയ്തത്.\nബിജെപി വിവരങ്ങള് ചോര്‍ത്തുന്നുവെന്ന് ആരോപിച്ച് രാഹുല് ഗാന്ധി വമ്പന് പ്രചാരണമായിരുന്നു സോഷ്യല് മീഡിയയില് നടത്തിയത്. നമോ ആപ്പ് ഡിലീറ്റ് ഡിലീറ്റ് ചെയ്യണമെന്ന് ആവശ്യപ്പെട്ട് അദ്ദേഹം ആഹ്വാനം ചെയ്യുകയും ചെയ്തു. ഇപ്പോഴിതാ അദ്ദേഹത്തിന്റെ പാര്‍ട്ടിയുടെ തന്നെ ആപ്പാണ് കാണാതായിരിക്കുന്നത്. ഇതെന്തൊരു മറിമായം എന്നാണ് മാളവ്യ ട്വീറ്റ് ചെയ്തത്. ഇതിന് പിന്നാലെ സ്മൃതി ഇറാനിയും പരിഹാസവുമായി എത്തിയിട്ടുണ്ട്. നമോ ആപ്പ് ഡിലീറ്റ് ചെയ്യാന് ആവശ്യപ്പെട്ട രാഹുല് ഗാന്ധി അതിന്റെ നേര്‍വിപരീതം ചെയ്ത് ഞെട്ടിച്ചെന്ന് സ്മൃതി ഇറാനി പറഞ്ഞു. കഴിഞ്ഞ ദിവസം എന്‍സിസി എന്താണെന്ന് അറിയില്ലെന്ന് രാഹുല് പറഞ്ഞതും കോണ്‍ഗ്രസ് ആപ്പ് കാണാതയും ചേര്‍ത്ത് വായിക്കേണ്ടതുണ്ടെന്നും മന്ത്രി പരിഹസിച്ചു. എന്നാല് കോണ്‍ഗ്രസ് ആപ്പ് വിവാദത്തില് രാഹുല് പ്രതിരോധത്തിലാണെന്നാണ് സൂചന.\nCongress says its app has been defunct forawhile\nStory first published: Monday, March 26, 2018, 15:39 [IST]


steps 2019: ആറാം ക്ലാസ് വിദ്യാർത്ഥികൾക്കായുള്ള 'സ്റ്റെപ്‌സ് 2019' ന് തുടക്കമായി - state governments steps 2019 program for sixth standard students has started | Samayam Malayalam\nstate governments steps 2019 program for sixth standard students has started\nആറാം ക്ലാസ് വിദ്യാർത്ഥികൾക്കായുള്ള 'സ്റ്റെപ്‌സ് 2019' ന് തുടക്കമായി\nSamayam Malayalam | Updated: 13 May 2019, 10:21:00 PM\nവിദ്യാർത്ഥികൾക്ക് സാമൂഹിക ശാസ്ത്രവിഷയങ്ങളിലും സാമൂഹികപഠനത്തിലും വിദഗ്ധ പരിശീലനം നൽകുന്ന പരിപാടി പൊതുവിദ്യാഭ്യാസവകുപ്പാണ് സംഘടിപ്പിക്കുന്നത്. എസ്.സി.ഇ.ആർ.ടി.യുടെ ആഭിമുഖ്യത്തിൽ കൈമനം ആർ.ടി.ടി.സിയിൽ ആരംഭിച്ച ക്യാമ്പ് പൊതുവിദ്യാഭ്യാസ ഡയറക്ടറുടെ ചുമതല വഹിക്കുന്ന എ.ഡി.പി.ഐ. ജെസി ജോസഫ് ഉദ്ഘാടനം ചെയ്തു\n'സ്റ്റെപ്‌സ് 2019' ന് തുടക്കമായി\nഎ.ഡി.പി.ഐ. ജെസി ജോസഫ് ഉദ്ഘാടനം ചെയ്തു\nആറാ ക്ലാസ് വിദ്യാര്‍ത്ഥികള്‍ക്കായാണ് പരിപാടി\nതിരുവനന്തപുരം: സംസ്ഥാനത്തെ ആറാം ക്ലാസ് വിദ്യാർത്ഥികൾക്കായുള്ള സ്റ്റുഡന്റ്‌സ് ടാലന്റ് എൻറിച്ച്‌മെന്റ് പ്രോഗ്രാം ഇൻ സോഷ്യൽ സയൻസ്-സ്റ്റെപ്‌സ് 2019 ന് തിരുവനന്തപുരത്ത് തുടക്കമായി. വിദ്യാർത്ഥികൾക്ക് സാമൂഹിക ശാസ്ത്രവിഷയങ്ങളിലും സാമൂഹികപഠനത്തിലും വിദഗ്ധ പരിശീലനം നൽകുന്ന പരിപാടി പൊതുവിദ്യാഭ്യാസവകുപ്പാണ് സംഘടിപ്പിക്കുന്നത്.\nഎസ്.സി.ഇ.ആർ.ടി.യുടെ ആഭിമുഖ്യത്തിൽ കൈമനം ആർ.ടി.ടി.സിയിൽ ആരംഭിച്ച ക്യാമ്പ് പൊതുവിദ്യാഭ്യാസ ഡയറക്ടറുടെ ചുമതല വഹിക്കുന്ന എ.ഡി.പി.ഐ. ജെസി ജോസഫ് ഉദ്ഘാടനം ചെയ്തു. എസ്.സി.ഇ.ആർ.ടി. കരിക്കുലം തലവൻ ഡോ.എസ്.രവീന്ദ്രൻ നായർ അധ്യക്ഷത വഹിച്ചു. ക്യാമ്പ് കോർഡിനേറ്റർ ചിത്രാ മാധവൻ, രമേഷ്.കെ, സുദർശനൻ, ഡോ.പി.ടി.അജീഷ്, അഞ്ജന വി.ആർ.ചന്ദ്രൻ എന്നിവർ പ്രസംഗിച്ചു.\nകേരളത്തിലെ എല്ലാ ജില്ലകളിൽ നിന്നും മികവിന്റെ അടിസ്ഥാനത്തിൽ തിരഞ്ഞെടുക്കപ്പെട്ട ആറാം ക്ലാസിലെ 84 വിദ്യാർത്ഥികളാണ് പരിപാടിയിൽ പങ്കെടുക്കുന്നത്. ഈ വിദ്യാർത്ഥികൾ പത്താം ക്ലാസ് പഠനം പൂർത്തിയാകുന്നതുവരെ ഓരോ വർഷവും അവധിക്കാലത്ത് ഇത്തരം പരിശീലന പരിപാടികളിൽ പങ്കെടുക്കാനുള്ള അവസരം നൽകും. ക്യാമ്പ് ഈ മാസം 19 ന് സമാപിക്കും.\nജി.വി രാജാ സ്‌പോർട്‌സ് സ്‌കൂൾ സെലക്ഷൻ ട്രയൽസ് 12ന്ആര്‍ട്ടിക്കിള് ഷോ\nസ്റ്റെപ്‌സ് 2019 ആറാം ക്ലാസ് വിദ്യാർത്ഥികൾ steps 2019 sixth standard students education\nWeb Title : state governments steps 2019 program for sixth standard students has started


പോളിംഗ് ഉദ്യോഗസ്ഥനായി സൂപ്പര് താരം സന്തോഷ് പണ്ഡിറ്റും; താരത്തിന്റെ ഫോട്ടോ എടുത്തും ഓട്ടോഗ്രാഫ് വാങ്ങിയും ആരാധകര്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nപോളിംഗ് ഉദ്യോഗസ്ഥനായി സൂപ്പര് താരം സന്തോഷ് പണ്ഡിറ്റും; താരത്തിന്റെ ഫോട്ടോ എടുത്തും ഓട്ടോഗ്രാഫ് വാങ്ങിയും ആരാധകര്\non April 9, 2014\tകോഴിക്കോട്: നാളെ കോഴിക്കോട് ജില്ലയിലെ വോട്ടര്‍മാര് പോളിംഗ് ബൂത്തില് എത്തുമ്പോള് ഒരു നിമിഷം അമ്പരക്കും. കാരണം മലയാള സിനിമയിലെ ഒരു സൂപ്പര് താരമാണ് അവിടെ പോളിംഗ് ഉദ്യോഗസ്ഥനായി എത്തിയിരിക്കുന്നത്. ആരാണ് ആ സൂപ്പര് താരം എന്നാകും? സാക്ഷാല് സന്തോഷ് പണ്ഡിറ്റ് ആണ് ആ സൂപ്പര് താരം. കോഴിക്കോട് ജില്ലയിലെ പൂവാട്ടുപറമ്പിലെ പോളിംഗ് ഉദ്യോഗസ്ഥനാണ് സന്തോഷ് പണ്ഡിറ്റ്.\nഇറിഗേഷന് വകുപ്പിലെ ഒവര്‍സിയറായ പണ്ഡിറ്റ് ഇത് രണ്ടാം തവണയാണ് തെരഞ്ഞെടുപ്പ് ഡ്യൂട്ടിക്ക് എത്തുന്നത്. എന്നാല് ഇത്രയും പ്രശസ്തനായ ശേഷം ഇത് ആദ്യമായാണ് അദ്ദേഹം തെരഞ്ഞെടുപ്പ് ജോലികള്‍ക്ക് എത്തുന്നത്. നാളെ പോളിങ്ങിനു മുന്നോടിയായുള്ള ഒരുക്കങ്ങള്‍ക്ക് ഇന്ന് സന്തോഷ് പണ്ഡിറ്റ് എത്തിയപ്പോള് തന്നെ അദ്ദേഹത്തെ കാണാന് വന് ജനകൂട്ടം തടിച്ച് കൂടിയിരുന്നു.\nനാളെ ബൂത്തില് വോട്ടു ഇല്ലാത്തവര് കൂടി അദ്ദേഹത്തെ കാണാന് എത്തുമെന്നാണ് പ്രതീക്ഷിക്കപ്പെടുന്നത്. തന്നെ കാണാന് എത്തിയവര്‍ക്ക് എല്ലാം താരം ഓട്ടോഗ്രാഫ് നല്‍കി, ചിലര് ഒപ്പം നിന്ന് ഫോട്ടോ എടുത്തതിനു ശേഷമാണ് മടങ്ങിയത്. ഇംഗ്ലീഷിലും മലയാളത്തിലും നന്നായി സംസാരിക്കാന് കഴിയുന്ന ജനങ്ങള്‍ക്ക് വേണ്ടി പ്രവര്‍ത്തിക്കാന് കഴിയുന്ന നേതാക്കള് ജയിച്ച് പാര്‍ലമെന്റില് എത്തണമെന്നാണ് പണ്ടിറ്റിന്റെ അഭിപ്രായം. തന്നെ കാണാന് എത്തിയ മാധ്യമ പ്രവര്‍ത്തകരോടാണ് പണ്ഡിറ്റ് ഇക്കാര്യം പറഞ്ഞത്.